Hidhumaiy dhey rahthakuge therein 44 percent iyaadhakuranivi...\nޚިދުމަތްދޭ ރަށްތަކުގެ ތެރެއިން 44 ޕަސެންޓް އިޔާދަކުރަނިވި ހަކަަތައަށް 2022 ވަނަ އަހަރު ބަދަލު ކުރެވޭނެ: ފެނަކަ\nޕްލޭންއާ އެއްގޮތަށް މަސައްކަތްތައް ކުރިއަށްދާނަމަ ޕްލޭން ކޮށްފައިވާ ތާރީހަށްވުރެ އަވަހަށް މަސައްކަތް ނިމެނޭ\nއަހަރެއްގެ މައްޗަށް ގާތްގަނޑަކަށް 47 މިލިއަން ރުފިޔާ ސަލާމަތް ކުރެވޭނެ\nދެމެހެއްޓެނެވި ގޮތެއްގައި ޚިދުމަތްތައް ފޯރުކޮށްދެވޭނެ\nކ. މާލެ | 17 އޮކްޓޯބަރ 2020 | ހޮނިހިރު 13:06 | 5,552\nފެނަކައިގެ މެނޭޖިން ޑިރެކްޓަރު އަހުމަދު ސައީދު، މަޝްރޫއު އިތުރަށް ފުޅާ ކުރެވިގެންދާނެ ކަމަށް ވިދާޅުވެފައިވޭ - ފެނަކަ ކޯޕަރޭޝަން\nފެނަކަ ކޯޕްރޭޝަން ލިމިޓެޑުން ކަރަންޓް ޚިދުމަތްދޭ ރަށްތަކުގެ ތެރެއިން 44 ޕަސެންޓް އިޔާދަކުރަނިވި ހަކަަތައަށް 2022 ވަނަ އަހަރު ބަދަލު ކުރެވިގެންދާނެ ކަމަށް އެ ކުންފުނިން ބުނެފިއެވެ.\nރާއްޖެޓީވީގެ ފަލަސުރުހީ ޕްރޮގްރާމްގައި، ފެނަކައިން ކަރަންޓްގެ ޚިދުމަތް ދޭ 22 ރަށެއްގައި 12 މެގަވޯޓުގެ ސޯލާ ޕީވީ ހަރުކުރުމަށް މަޝްރޫއާ ބެހޭ ގޮތުން މެނޭޖިން ޑިރެކްޓަރު އަހުމަދު ސައީދު ވިދާޅުވީ އަމާޒަކީ 2022 ވަަނަ އަހަރުގެ މެދުތެރޭގައި މަޝްރޫއު އިން ކަރަންޓްގެ ޚިދުމަތް ދިނުން ކަމަށެވެ. ޕްލޭންއާ އެއްގޮތަށް މަސައްކަތްތައް ކުރިއަށް ގެންދެވިއްޖެ ކަމުގައިވާނަމަ މަސައްކަތް ނިންމަން ޖެހޭ ތަރީހަށްވުރެ ކުރިއަށް ނިމެނޭ ކަމަށް ސައީދު ވިދާޅުވިއެވެ.\nއިޔާދަކުރަނިވި ހަކަތައިގެ މަޝްރޫއިން ތެލަށް ކުރާ ހަރަދު ވަރަށް ބޮޑުތަނުން ކުޑަވާނެކަން ފާހަގަކުރައްވައި ސައީދު ވިދާޅުވީ ކުރިއަށް އޮތްތަނުގައި މި މަޝްރޫއު ފުޅާ ކުރުމުގެ މަސައްކަތްތައް ކުރިއަށް ގެންދާނެ ކަމަށެވެ. އަދި މި 12 މެގަވޮޓް ކަރަންޓަށް ސޯލަރ ޕީވީއާއެކު، ފެނަކައިގެ ކަރަންޓުގެ ޚިދުމަތްދޭ ރަށްތަކުގެ ތެރެއިން 44 ޕަސެންޓް އިޔާދަކުރަނިވި ހަކަތައަށް ބަދަލު ކުރެވިގެންދާނެ ކަމަށް ސައީދު ވިދާޅުވިއެވެ.\nހަމައެއާއެކު ޖައްވަށްދޫކުރާ ވިހަ ގޭސް 16 ހާސްޓަނުގެ ކާބޮންޑައިއޮކްސައިޑް އަޅުގަނޑުމެންނަށް މަދުކުރެވިގެންދާނެ. ހަމައެކަނި މި 12 މެގަވޮޓުން. ދެން ހަމައެއާއެކު ފެނަކައިގެ މިވަގުތު ވެސް 8 މެގަވޮޓްގެ ސޯލަރ ޕެނަލް އަޅުގަނޑުމެން ބޭނުން ކުރަން ކަރަންޓަށް. އެއީ ގާތްގަނޑަކަށް 48 ރަށެއްގައި. އެހެންވީމަ ޖުމްލަ އަޅުގަނޑުމެންނަށް މި 12 މެގަވޮޓް ކަރަންޓަށް ސޯލަރ ޕީވީ ހަރުކުރެވިގެން ދިޔާމަ ފެނަކައިގެ ކަރަންޓުގެ ޚިދުމަތްދޭ ރަށްތަކުގެ ތެރެއިން 44 ޕަސެންޓް އިޔާދަކުރަނިވި ހަކަތައަށް ބަދަލުކުރެވިގެން އެދިޔައީ. 2022 ވަނަ އަހަރުގެ މެދުތެރެއާ ހިސާބުން\n~ މެނޭޖިން ޑިރެކްޓަރު އަހުމަދު ސައީދު\nސައީދު ވިދާޅުވީ 12 މެގަވޮޓްގެ ސޯލާ ޕީވީއިން ވެސް ތެލަށް ކުރާ ޚަރަދު ވަރަށް ބޮޑު ބަޔެއް ރައްކާ ކުރެވިގެންދާނެ ކަމަށެވެ. އަދި އަހަރެއްގެ މައްޗަށް ގާތްގަނޑަކަށް 47 މިލިއަން ރުފިޔާ ސަލާމަތް ކުރެވިގެންދާނެ ކަަމަށެވެ.\nފެނަކައިން މިހާރު ވެސް ދަނީ އަތޮޅުތެރޭގެ ރަށްތަކުގައި މީހުން ދިރިއުޅޭ ހިސާބުގައި ހުންނަ އިންޖީނުގެތަށް މީހުން ދިރިނޫޅޭ ހިސާބުތަކަށް ބަދަލު ކުރުމާއި، ކަރަންޓުގެ ޚިދުމަތްތަކަށް ދިމާ މައްސަލަތަށް ހައްލު ކުރުމަށް ގިނަ މަސައްކަތްތަކެއް ކުރަމުންނެވެ. އަދި ދެމެހެއްޓެނެވި ގޮތެއްގައި ޚިދުމަތްތައް ފޯރުކޮށްދިނުމަކީ ފެނަކައިގެ އެއް އަމާޒެވެ.


"Miulhenee A380 in libunu gellunthakun arai nuganevigen"\n"މިއުޅެނީ އޭ380އިން ލިބުނު ގެއްލުން ތަކުން އަރައި ނުގަނެވިގެން"\nގަތަރު އެއާވޭސްއަށް ހެދުނު އެންމެ ބޮޑު ގޯހަކީ އެއާބަސް އޭ380 ބޯޓުތައް ގަތުން ކަމަށް ބުނި\nގަތަރު އެއާވޭސްއިން ކުރިން ބުނެފައި އޮތީ އެއާބަސް އޭ380 ބޯޓުތައް އޮޕަރޭޓްކުރާ އަދަދު މަދުކުރާނެ ކަމަށެވެ. އެހެން ނަމަވެސް މިހާރު ބުނަނީ ބޯޓްތައް ބޭނުން ކުރުން މުޅިން ހުއްޓާލާނެ ކަމަށެވެ.\nގަތަރު އެއާވޭސްގައި އެއާބަސް އޭ380 ގެ 10 ބޯޓު އޮންނަ ކަމަށް ސީއީއޯ، އަކްބަރު ބާކިރު ވިދާޅުވި އެވެ. އޭނާ ވިދާޅުވީ އޭ380 ހުއްޓާލަން ކުރިން ވިސްނާފައި އޮތީ 2024 ގައި ކަމަށާއި އެކަމަކު މިހާރު ބޭނުންފުޅު ވަނީ އެންމެ އަވަހަކަށް ބޯޓުތަކުން ސަލާމަތް ވާން ކަމަށެވެ.\nއަކްބަރު ބާކިރު ވިދާޅުވީ ގަތަރު އެއާވޭސްގެ ހަޔާތުގައި ހެދުނު އެންމެ ބޮޑު ގޯހަކީ އެއާބަސް އޭ380 ބޯޓުތައް ގަތުން ކަމަށާއި ކުންފުންޏަށް ގެއްލުންވާ ނަމަ ކަސްޓަމަރުންނަށް ވެސް ގެއްލުންވާނެ ކަމަށެވެ. އޭނާ ވިދާޅުވި ގޮތުން އެންމެ ރަނގަޅު ވިޔަފާރި މޮޑެލްއަކީ ކުންފުންޏާއި ކަސްޓަމަރުންނަށް ވެސް ހީލާން ފުރުސަތު ލިބުމެވެ.\nސީއީއޯ ކުރިން ދެއްވި އިންޓަވިއުއެއްގައި ވިދާޅުވީ އެންމެ ފުރަތަމަ އޭ380 ފެނިވަޑައިގެން ވަރަށް ބޮޑަށް ހައިރާންވެ ވަޑައިގެންނެވި ކަމަށާއި ގަތަރު އެއާވޭސް އަށް މުސްތަގުބަަލު އޮތީ އޭ380 ގައި ކަމަށް އެއިރު ހީފުޅު ކުރެއްވުނު ކަމަށެވެ.\n"ހީކުރެވުނު ގޮތަކަށް ނޫން ކަންތައް ދިމާވީ،" ބާކިރު ވިދާޅުވި އެވެ. "ހަރަދު ވެސް އެހާ ބޮޑު. މެނޭޖް ކުރަން ދަތި. އޭ380 އަށް ވުރެ ކަމުނުދާ މަތިންދާބޯޓެއް ދުވަހަކު ވެސް ނުދެކެން" އޭނާ ވިދާޅުވި އެވެ.\nބާކިރު ވިދާޅުވީ އޭ380 ބޯޓްތަކަށް ވަރަށް ބޮޑަށް ހިތްދެވުނު ކަމަށާއި ބޯޓު އިތުރު ކުރަން ވެސް ވިސްނެވި ކަމަށެވެ. އޭނާ ވިދާޅުވީ ބޯޓްތަކުން ސަލާމަތްވާން ހައްދަވާނެ ގޮތެއް މިވަގުތު އެނގިވަޑައި ނުގަންނަވާ ކަމަށެވެ.\nގަތަރު ގަތަރު އެއާވޭސް\nގަތަރު އެއާވޭސްއިން އޭ380 މަދު ކުރަނީ


Ramadan Mas: Thaubaave Faafathakai Dhuruvegathumah Ranuge Furusatheh!\nރަމަޟާން މަސް: ތައުބާވެ ފާފަތަކާއި ދުރުވެގަތުމަށް ރަނުގެ ފުރުސަތެއް!\nރޯދަ މަހަކީ ތަައުބާވެ ފާފަތަކާ ދުރުވާން ލިބޭ ރަނުގެ ފުރުސަތެއް---\nދީން | | | ޝެެއިހް ފައްޔާޒު އަލި މަނިކު | 16 މެއި 2018 |0ކޮމެންޓް\nރަމަޟާން މަހަކީ މާތް ﷲ މީސްތަކުންގެ މައްޗަށް ފޮނުއްވާފައިވާ ރަހުމަތެކެވެ. އެންމެ ގޮތަކުން ނޫނެވެ. އެތައް ގޮތަކުންނެވެ.\nތައުބާވެ ފާފަތަކާއި ދުރުވެގަތުމަށް ވަކި ވަގުތެއް ނެތެވެ. ވީ އެންމެ އަވަހަކަށް އެކަން ކުރުމަކީ އެންމެ ރަނގަޅު ގޮތެވެ. ރަމަޟާން މަހަކީ ތައުބާވެ ފާފަތަކާއި ދުރުވެގަތުމަށް ލިބޭ ރަނުގެ ފުރުސަތެކެވެ. ފާފަތަކާއި ދުރުވެގަތުމަށް ލިބޭ ފުރުސަތަކަށް ރަމަޟާން މަސް ވެގެންދަނީ އެމަހަކީ މީހާކޮށްފައިވާ ކުދި ފާފަތައް ފުއްސަވާ، އަދި ފާފަތައް ކުރުމާއި ދުރުވެގަތުމަށް ފުރުސަތު ލިބޭ މައްސަރަކަށްވާތީއެވެ.\nކީރިތި ރަސޫލާ صلى الله عليه وسلم ޙަދީޘް ކުރައްވާފައިވެއެވެ. " مَنْ صَامَ رَمَضَانَ إِيْمَانًا وَاِحْتِسَابًا غُفِرَلَهُ مَا تَقَدَّمَ مِنْ ذَنْبِهِ " (رواه البخاري ومسلم) މާނައީ: " އީމާންކަމާއެކު، ﷲގެ ހަޟްރަތުން ދަރުމައަށް އެދި ރަމަޟާންމަހު ރޯދަ ހިފައިފި މީހާގެ ވޭތުވެދިޔަ ފާފައެއް ފުހެވިދެއެވެ."\nރަމަޟާން މަހަކީ ތައުބާވެ ފާފަތަކާއި ދުރުވެ ގަތުމަށް ލިބޭ ރަނުގެ ފުރުސަތަކަށްވަނީ މުޅި މަހުގައި ރޯދައަށް ހުރުމުގެ ސަބަބުން ފާފަތައް ކުރުމާއި މީހާ ދުރުހެލިކޮށްދޭނެތީއެވެ. މުޅި މަހު އެގޮތުގައި ދެމި ހުރެއްޖެ ނަމަ އެނބުރި ފާފަތަކަށް ނުގޮސް ހިފެހެއްޓުމަކީ ފަސޭހައިން ކުރެވޭނެ ކަމެކެވެ.\nރޯދައިގެ ހިކުމަތްތަކަށް ބަލާއިރު، ކެތްތެރިވުމާއި އަޒުމް ވަރުގަދަވުމަށް ދަސްވެއެވެ. އަދި ދުނިޔޭގެ އެނދުންތަކާ ދުރުވެ ﷲ ސުބުހާނަހޫ ވަތައާލާއަށް ބިރުވެތިވެ، އެކަލާނގެ ހަނދުމަ ކުރުން މަތީ ދެމި ހުރެވެއެވެ. އެއީ މީހާގެ އީމާންތެރިކަން ވަރުގަދަވާ ސަބަބެކެވެ.\nކުދި ފާފަތަކަށް މީހާ ހުށަހެޅޭ އެންމެ ބޮޑު ސަބަބަކީ ވެސް އީމާންތެރިކަން ކުޑަވުމެވެ. ވީމާ އީމާންތެރިކަން އިތުރުކޮށް މާތް ﷲ އަށް ކުއްތަންވުން މަތީ ދެމިހުރުމަށް ލިބޭ މިފުރުސަތަކީ ތިމާ ކުރާ ފާފަތައް ނިމުމަކަށް ގެންނަ މައްސަރަކަށް ހަދަމާތޯއެވެ. އެއާއެކު ރަމަޟާން މަސް ނިމުމުން ވެސް އެގޮތުގައި ދެމި ހުރުމަށް އަޒުމު ކަނޑައަޅާ އެގޮތުގައި ދެމިހުންނަން ޖެހެއެވެ.\n(މި ލިއުމަކީ ކުރިން ސީއެންއެމްގައި ގެނެސްދީފައިވާ ލިއުމެކެވެ)


Covid-19: Lankage 2,961 Gaidheen Dhoo Koffi - Vaguthu\nކޮވިޑް-19: ލަންކާގެ 2،961 ގައިދީން ދޫކޮށްފި\nސްރީލަންކާގައި ގައިދީން ދޫކުރަނީ\nކޮވިޑް-19 ފެތުރެމުން އަންނާތީ އެ ވައިރަސް ކޮންޓްރޯލް ކުރުމުގެ ގޮތުން އަވަށްޓެރި ސްރީލަންކާގައި ގިނަ އަދަދެއްގެ ގައިދީންތަކެއް ދޫކޮށްލައިފިއެވެ.\nލަންކާގެ ރައީސް، ގޮޓަބަޔާ ރާޖަޕަކްސަ ބުނެފައިވަނީ ފާއިތުވެގެން ދިޔަ ދެ ހަފްތާގައި އެގައުމުން 2،961 ގައިދީން ދޫކޮށްފައިވާ ކަމަށެވެ. އަދި އެގޮތަށް ދޫކޮށްފައި ވަނީ ޖަލުތައް ތޮއްޖެހިފައި އޮތުމުން ކޮވިޑް-19 ފެތުރުން ފަސޭހަވެގެން ދާނެތީ އެކަން ހުއްޓުވުމުގެ ގޮތުން ކަމަށް އޭނާ ވަނީ ބުނެފައެވެ.\nމިގޮތަށް ދޫކޮށްފައިވަނީ ހުކުމް ކޮށްފައިވާ މީހުންގެ ތެރެއިން ހުކުމުގެ ދެބައި ކުޅަ އެއްބައި ފުރިހަމަ ކޮށްފައިވާ ގައިދީންނާއި ކުޑަ އަދަބުގެ ގޮތުން ޖަލަށް ލައި އަދި ކަފާލާތުގެ ދަށުން ލާރި ނުދެއްކޭ މީހުން ކަމަށް ގޮޓަބަޔާ ވަނީ ބުނެފައެވެ.\nމިގޮތަށް މިގައިދީން ދޫކޮށްފައިވަނީ ޝަރުތުތަކެއް ކޮށްފައި ކަމަށް ގޮޓަބަޔާ ވަނީ ބުނެފައެވެ. އެހެން ނަމަވެސް އެއީ ކޮން ޝަރުތުތަކެއް ކަމެއް ހާމަ ކޮށްފައެއް ނުވެއެވެ.\nސްރީލަންކާގައި ކޮވިޑް-19 ޖެހިގެން މިހާތަނަށް 167 މީހަކު ރިޕޯޓް ކޮށްފައިވާއިރު މި ބަލި ޖެހިގެން އެގައުމުން މަރުވެފައިވަނީ5މީހެކެވެ. އަދި 29 މީހަކު ބަލިން ރަނގަޅުވެފައިވާއިރު،5މީހެއްގެ ހާލު ދެރަވެގެން އައިސީޔޫގައި އަންނަނީ ފަރުވާ ދެމުންނެވެ.\nމި ބަލި ކޮންޓްރޯލް ކުރުމުގެ ގޮތުން ލަންކާއިން ވަނީ ގިނަ ފިޔަވަޅުތަކެއް އަޅާފައެވެ. އެގޮތުން ބައިނަލްއަގްވާމީ ދަތުރުތައް ކެންސަލްކޮށް، މީހުން އެއްވެ އުޅޭ ތަންތަނަށް ޖަމާވުން ވަނީ މަނާ ކޮށްފައެވެ. މީގެ އިތުރުން އެގައުމުގައި ވަނީ ކާފިއުވެސް އިއުލާނު ކޮށްފައެވެ.\nއޭޕްރީލް 5, 2020 17:41\nއިންޑިޔާ ނާމޫނާއަށް ބަލާސަރުކާރަށް އާދޭހާއި އެެެކު ދަންނަވަން . މިޙާލަތުގައި ރ. ޔާމީން ދޫކޮށްލަދެއްވާ. އަދި މިދަނޑިވަޅުގައި ޤައުމާއި ރައްޔިތުން ޙާލުގައި ޖެެހުމުގެ ކުރިން އެމަނިކުފާނުގެ ލަފާފުޅާއި އިރުޝާދު ހޯއްދަވާ ސޯލިޙް ރައީސް. ކިތައްމެ ދެރަ މީހަކަށްވެސް ހުނަރެއް ލިބިފައި އޮވެދާނެކަން ޤަބޫލުފުޅު ކުރަށްވާ.. އަޅުގަނޑުގެ މަޢްލޫމާތު ކުށްކަމުގައިނުވާނަމަ ދުނިޔޭގެ އެކިތަންތާ މީގެ ކުރީގައިވެސް ކުށްވެެެެރިން އެމީހުންގެ ހުނަރުގެ ސަބަބުން ދޫކޮށް ލަފާ އެބަހުރި


Hudhu bulhaleh meehegge mahaana kairin dhurakah nudhiya | Mihaaru\nބުޅާ މަހާނަ މަތީގައި އޮށޯވެގެން\nހުދު ބުޅަލެއް މީހެއްގެ މަހާނަ ކައިރިން ދުރަކަށް ނުދިޔަ\n21 ސެޕްޓެމްބަރ 2017 - 06:244comments\nމެލޭޝިއާގައި މަރުވި މީހެއްގެ މަހާނަ މަތީގައި ހުދުކުލައިގެ ބުޅަލެއް އޮތް ވީޑިއޯއެއް ސޯޝަލް މީޑިއާގައި މިހާރު ވަރަށް ބާރަށް އަންނަނީ ދައުރުވަމުންނެވެ. މި މީހާގެ މަހާނަ ކައިރީގައި މި ބުޅާ އަބަދުވެސް އުޅޭ ކަމަށްވެ އެވެ.\nސޮފުވާން ސީޒެޑް ކިޔާ މީހަކު ސޯޝަލް މީޑިއާގައި ޕޯސްޓްކޮށްފައިވާ ވީޑިއޯއާ އެކު އޭނާ ލިޔެފައި ވަނީ މިއީ އޭނާގެ ކާފަގެ ޖަނާޒާއަށް ފަހު ނެގި ފޮޓޯއެއް ކަމަށެވެ.\nޖަނާޒާގެ ވަކި ހިސާބަކުން ކުއްލިއަކަށް މި ބުޅާ ގޮސް މަހާނަ ވަށައިގެން ހިނގަން ފެށީ ކަމަށް ސޮފުވާން ބުނެފައިވެ އެވެ.\n"ކާފަ އަކީ ބުޅާ ދެކެ ވަރަށް ލޯބިވި މީހެއް،" އޭނާ ބުންޏެވެ.\nސޮފުވާން ވަނީ މި ބުޅާ އެތަނުގައި އޮއްވައި އޭނާގެ އާއިލާގެ މީހުން ބުޅާ ދުރަށް ލާން މަސައްކަތްކުރާ ތަން ފެންނަ ވީޑިއޯއެއް ވެސް ވަނީ އާއްމުކޮށްފަ އެވެ. މި ވީޑިއޯ ހަތް މިލިއަނަަށް ވުރެ ގިނަ މީހުން މިހާތަނަށް ބަލާފައި ވެއެވެ.\n"މިއީ އަހަރެމެން އޮޅުކޮށްގެން ގެންގުޅޭ ބުޅަލެއް ނޫން. މިއީ އަހަރެމެންގެ ގެ ކައިރީގައި ހުންނަ މިސްކިތެއް ތެރޭގައި އުޅޭ ބުޅަލެއް. މި ބުޅާ ކާފަގެ މަހާނަ ކައިރިއަށް ދިޔަ ގޮތަށް އެތަނުން ދުރަށް ނުދިއުމުން އާއިލާގެ މީހުންނަށް ވީ މަޖާ ކަމަކަށް. އަހަރެމެން ކޮންމެ ފަހަރަކު ދާއިރު ވެސް ބުޅާ މަހާނަ މަތީގައި އޮވޭ. އެ ހިސާބުގަނޑު މީހުން ބުނަނީ އަހަރެމެން ގެއަށް ދާ ފަހުން ވެސް ބުޅާ އެތަނުން ނުގޮސް އޮންނަ ކަމަށް،" ސޮފްވާން ބުންޏެވެ.\nމަހާނަ މަތިން ބުޅާ ދުރަށް ލާން މަސައްކަތް ކުރަނީ\nބުޅަޅުގެ މިޒާޖާ ބެހޭ ތަޖުރިބާކާރެއް ކަމަށްވާ އަނީތާ ކެލްސޭ ބުނީ މި ބުޅާ އުޅެނީ "އާދަޔާޚިލާފު" ގޮތަކަށް ކަމަށެވެ.\n"ބުޅަލުގެ މިޒާޖާ ދޭތެރޭ އަހަރެން އަބަދުވެސް ވަރަށް ހައިރާންވޭ. އެއަށް ވަރަށް މުހިއްމު އެއްޗެއް އެ ތަނުގައި ވަޅުލާފައި އޮތީމާ ކުރާ ކަމެއްހެން ހީވަނީ،" އޭނާ ބުންޏެވެ.\nބުޅާ ލޯބިވާ މީހަކު ނުފެނިގެން އެކަމާ ހިތާމަކުރާތަން އާންމުކޮށް ނުފެންނަ ކަމަށާއި މިއީ އާންމުކޮށް ކުއްތާ ކޮށް އުޅޭ ކަހަލަ ކަމެއް ކަމަށް ވެސް އޭނާ ބުންޏެވެ.\nއިތުރު ލިޔުންތައް މަރު މެލޭޝިއާ


ހާފިޒު އަހުމަދު ސްކޫލް / ޏ. ފުވައްމުލައް\n1- މިނިސްޓްރީ އޮފް އެޑިޔުކޭޝަނުގެ ޤަވާއިދުތަކާއި އުސޫލުތަކާއި ޕޮލިސީތަކަށް ރިއާޔަތްކޮށް ސްކޫލުން ތައްޔާރުކުރާ ސްކޫލްގެ "ޗައިލްޑް ޕްރޮޓެކްޝަން ޕޮލިސީއާއި އެންޓި ބުލިންގ ޕޮލިސީ" އަދި ދަރިވަރުންގެ ރައްކާތެރިކަމަށް ސްކޫލުން ތައްޔާރުކޮށްފައިވާ އެހެނިހެން އުސޫލްތައް ސްކޫލްގެ ވެރިންގެ ލަފަޔާއި މަޝްވަރާގެ މަތިން ތަންފީޒްކުރުން.\n2- ސްކޫލްގައި ތަޢުލީމް ޙާސިލްކުރަމުންދާ"ވަލްނަރަބަލް" ދަރިވަރުންގެ ހާލަތު ވަޒަންކޮށް އެފަދަ ކުދިންނަށް އެހީތެރިވެދެވޭނެ އިންތިޒާމެއް ކުލާސްޓީޗަރާއި ސްކޫލްގެ ވެރިންގެ ލަފަޔާއި މަޝްވަރާއާއެކު ހަމަޖައްސައި އެފަދަ ދަރިވަރުންގެ މަޢުލޫމާތު ބެލެހެއްޓުން.\n4- ދަރިވަރެއްގެ ނުވަތަ ދަރިވަރުންތަކެއް މައްސަލައެއްގައި ކައުންސެލަރ ފުލުހުންގެ އިދާރާއަށް ނުވަތަ ޝަރުޢީ ކޯޓަކަށް ޖަވާބުދާރީވަން ޖެހިއްޖެ ހާލަތެއްގައި މިނިސްޓްރީ އޮފް އެޑިޔުކޭޝަންގެ ލީގަލް އޮފިސަރުގެ ފަންނީލަފަޔާއި އެއްގޮތައް އަމަލުކުރުން.\n5-ދަރިވަރުންގެ ރައްކާތެރިކަން ކަށަވަރުކުރުމަށާއި،ދަރިވަރުންގެ ނަފްސާނީ ދުޅަހެޔޮކަން ތަރައްޤީ ކުރުމަށް ސްކޫލުގެ ވެރިންނާ މަޝްވަރާކޮށްގެން ސްކޫލް ފެންވަރުގައި ދަރިވަރުންނާއި ބެލެނިވެރިންނަށް ޕްރޮގްރާމްތައް ރާވައި ހިންގައި ބެލެހެއްޓުމާއި ސްކޫލްގެ މާޙައުލަކީ ދަރިވަރުންނަށާއި ސްކޫލްގެ މުވައްޒަފުންނަށް ނަފްސާނީގޮތުން ރައްކާތެރި މާޙައުލެއްކަން ކަށަވަރުކުރަން ސްކޫލްގެ ވެރިންނާއި ގުޅިގެން މަސައްކަތް ކުރުން.\n6- ދަރިވަރުންގެ ރައްކާތެރިކަން ކަށަވަރުކުރުމަށް ސްކޫލްގެ ލިއޭޒަން އޮފިސަރ ނުވަތަ ލިއޭޒަން އޮފިސަރެއްގެ ގޮތުން ކުރަންޖެހޭ މަސައްކަތްކުރުމާއި، ސްކޫލްގައި ހިންގާ ޙާއްސަ ޕްރޮގްރާމްތަކުގައި (މިސާލަކަށް ދަސްވާރު ނުވަތަ ބީޓެކް ޕްރޮގްރާމް) ބައިވެރިވާ ދަރިވަރުންނަށް ކައުންސެލަރގެ އެހީތެރިކަން ބޭނުންވެއްޖެ ހާލަތެއްގައި އެދަރިވަރުންނަށް އެހީތެރިވެދިނުން.\n8- ސްކޫލްތަކުގެ ކައުންސެލަރުންނާއެކު މިނިސްޓްރީ އޮފް އެޑިޔުކޭޝަނުން ބާއްވާ ފޯން ކޮންފެރެންސްތަކުގަޔާއި، ކޭސް މެނޭޖްމަންޓް ސެޝަންތަކުގައި، ޕްރޮފެޝަނަލް ޑިވެލޮޕްމަންޓް އަދި ސެޝަން ޕްލޭން ހެދުމާއި،ކޮންމެ ސެޝަނެއް ފުރިހަމަކުރުމަށްފަހު ސެޝަން ނޯޓްސް ލިޔެ ފައިލްކޮށް ބެލެހެއްޓުން.\n9- ޓީޗަރުންނަށް ދަރިވަރުންގެ ރައްކާތެރިކަމާއި ގުޅުންހުރި މަޢުލޫމާތާއި، ޓީޗަރުންނަށް ނަފްސާނީ ދުޅަހެޔޮކަން ކަށަވަރުކުރުމަށް ބޭނުންވާ މަޢުލޫމާތު ފޯރުކޮށްދިނުމަށް ޕްރޮގްރާމްތައް މިނިސްޓްރީ އޮފް އެޑިޔުކޭޝަނާއި ގުޅިގެން އިންތިޒާމްކޮށް ރާވައި ހިންގުން.\n10- ކައުންސެލިންގ ޙިދުމަތަށް އަންނަ ދަރިވަރުންގެ ލިޔެކިޔުންތައް ބެލެހެއްޓުމާއި، ކޭސްތަކުގެ ރަޖިސްޓްރީ ހަދައި ބެލެހެއްޓުމާއި، ކޭސް ފައިލްސް ހެދުމައި،ސެޝަންތައް ކުރިއަށްދާނެގޮތުގެ ސެޝަން ޕްލޭން ހެދުމާއި، ކޮންމެ ސެޝަނެއް ފުރިހަމަކުރުމަށްފަހު ސެޝަން ނޯޓްސް ލިޔެ ފައިލްކޮސް ބެލެހެއްޓުން.\n11-ދަރިވަރަކަށް ނުވަތަ ދަރިވަރުންތަކަކަށް ކުރަމުންދާ ގޯނާ އަނިޔާ އިހްމާލް ފާހަގަވެއްޖެނަމަ، ރިޕޯޓް ކޮށްފިނަމަ ނުވަތަ ޝައްކުކުރެވޭނަމަ "ދަރިވަރުންނަށް ރައްކާތެރިކަން ލިއްބައިދިނުމުގައި އަމަލުކުރާނެގޮތުގެ ސިޔާސަތު ބަޔާން ކުރާ އުސޫލު" ގައިވާ ގޮތުގެ މަތިން އަމަލު ކުރުން\n12-ދާއިރާއާއި ގުޅޭގޮތުން ހަވާލުކުރެވޭ އެހެނިހެން މަސައްކަތްތައް އޮފީހުން އަންގާ ގޮތެއްގެ މަތިން ކުރުން\n1- މަގާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުން\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމް ސިވިލް ސަރވިސް ކޮމިޝަނުގެ ވެބްސައިޓުން (www.csc.gov.mv) އަދި ހާފިޒު އަހުމަދު ސްކޫލް އޮފީހުން ލިބެންހުންނާނެއެވެ.)\n(ށ) މަތީ ތައުލީމު ދޭ، ރާއްޖޭގެ މަރުކަޒަކުން ދޫކޮށްފައިވާ ތައުލީމީ ސެޓުފިކެޓުތަކާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީ އާއި ޓްރާންސްކްރިޕްޓްގެ ކޮޕީ.\n7. ސިވިލް ސަރވިސްގެ ވަޒީފާއަށް ވަނުމަށް ދެވޭ އިމްތިހާނު ފުރިހަމަކޮށް ސެޓްފިކެޓް ލިބިފައިވާނަމަ، ސެޓްފިކެޓްގެ ކޮޕީ\n(ހ) ދަޢުލަތުގެ މުވައްސަސާއެއްގައި ނުވަތަ ސަރުކާރު ހިއްސާވާ ކުންފުންޏެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ށ) އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތު ނުވަތަ އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން؛ ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް.\n-ޤާބިލުކަން ކަށަވަރުކުރުމަށް އިންޓަވިއު ކޮށްގެން\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 18 ޖުލައި 2019 ވާ ބުރާސްފަތި ދުވަހުގެ 14:00 ގެ ކުރިން، ހާފިޒު އަހުމަދު ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected] އެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭފޯމު ބަލައިގަނެވޭނެއެވެ.\nމިމަގާމަށް މީހަކު ހޮވުމަށް އިންޓަރވިއުކުރުން އޮންނާނީ 21 ޖުލައި 2019 އާއި 31 ޖުލައި 2019 އާއި ދެމެދު، ހާފިޒު އަހުމަދު ސްކޫލް އޮފީހުގައެވެ. ވުމާއެކު މިވަޒީފާއަށް ކުރިމަތިލާފަރާތްތަކުން މިތާރީޚްތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިއްބެވުން އެދެމެވެ.\nމިއިއުލާނާއި ގުޅިގެން މައުލޫމާތު ސާފުކުރުމަށް ގުޅާނީ (6861989) އަށެވެ. ފެކްސް ކުރާނެ ނަންބަރަކީ (6861990) އެވެ. އީ-މެއިލް ކުރާނީ [email protected] އަށެވެ.\n8 ޖުލައި 2019\nޕަބްލިޝްކުރި ތާރީޚު: 08 ޖުލައި 2019


Anna aharuge May 10 ge kurin Council inthihaabu baahvan jehey!\nއަންނަ އަހަރުގެ މެއި 10ގެ ކުރިން ކައުންސިލް އިންތިހާބު ބާއްވަންޖެހޭ!\nވޯޓުލާ މަރުކަޒެއްގައި އޮފިޝަލުން ހަރަކާތްތެރިވަނީ\nފަސްކޮށްފައިވާ ލޯކަލް ކައުންސިލްތަކުގެ އިންތިހާބު އެއް އަހަރު ދުވަހުގެ ތެރޭގައި ބާއްވައި ނިންމަންޖެހޭ ގޮތަށް މަޖިލީހުން ފާސްކުރި ހާއްސަ ބިލު ރައީސުލްޖުމްހޫރިއްޔާ މިއަދު ތަސްދީގު ކުރައްވައިފިއެވެ.\nބިލު ތަސްދީގު ކުރުމާއެކު އިންތިހާބު ބާއްވަން ޖެހޭނީ އަންނަ އަހަރުގެ މެއި 10ގެ ކުރިންނެވެ.\nރައީސް މިއަދު ތަސްދީގު ކުރެއްވި "ލޯކަލް ކައުންސިލްތަކުގެ އިންތިހާބުގެ ހާއްސަ ޤާނޫނު"ގައި ބުނެފައި ވަނީ ފަސްކޮށްފައިވާ ލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްގީއަށް މަސައްކަތްކުރާ ކޮމެޓީގެ އިންތިޚާބު ބާއްވަން ޖެހޭނީ އެ ޤާނޫނަށް އަމަލުކުރަން ފަށާ ތާރީހުން ފެށިގެން 1 އަހަރު ދުވަހުގެ ތެރޭގައި ކަމަށެވެ.\nލޯކަލް ކައުންސިލްތަކުގެ އިންތިހާބުގެ ހާއްސަ ޤާނޫނުގެ އެކުލެވިގެންވަނީ 10 މާއްދާ މައްޗަށެވެ. އެ ގާނޫނު އެކުލަވަައިލާފައި ވާނީ ލޯކަލް ކައުންސިލްތަކުގެ އިންތިހާބުން ހޮވޭ މެމްބަރުން މަގާމާ ހަވާލުވުމުން އުވިގެންދާ ގޮތަށް ކަމަށެވެ. ސަންސެޓް ގާނޫނުތަކަކީ ހާއްސަ ހާލަތްތަކެއްގައި އަމަލުކުރަން ޖެހޭ ވަގުތީ ގާނޫނުތަކެކެވެ.\nޤާނޫނުގައި ބުނެފައިވާ ގޮތުން އިންތިހާބު އަލުން ބޭއްވުމުގެ މަސައްކަތް އިލެކްޝަންސް ކޮމިޝަނުން ދެން ފަށަން ޖެހޭނީ އިންތިހާބާ ގުޅޭ ކަންކަން ކުރިއަށް ގެންދިއުމަކީ އޭގެ ސަބަބުން އާއްމު ސިއްހަތަށް ނުރައްކަލެއް ކުރިމަތިވާނެ ކަމެއް ނޫން ކަމަށް ދައުލަތުގެ ކަމާބެހޭ ފަރާތްތަކުން ކަނޑައެޅުމުންނެވެ.\nއިންތިހާބު ފަސްކުރިޔަސް އެ އިންތިހާބުގައި ވާދަކުރާނީ މިހާރު ވެސް ކުރިމަތިލާފައިވާ ކެންޑިޑޭޓުންނެވެ. އަދި ވަކި ދާއިރާއަކަށް އިންތިޚާބުކުރަންޖެހޭ އަދަދަށްވުރެ ގިނަ މެންބަރުން ކުރިމަތިލާފައިނުވާތީ އިންތިހާ ބުވެފައިވާ ކެންޑިޑޭޓުން މަގާމާ ހަވާލުވާނީ ފަސްކުރެވޭ އިންތިހާބު ބޭއްވުމަށްފަހު، އަލަށް އިންތިހާބުވާ މެމްބަރުންނާއެކުގައި ކަމަށް ވެސް ޤާނޫނުގައިވެ އެވެ.\nއިންތިހާބަށް ކުރިމަތިލާފައިވާ ކެންޑިޑޭޓުންގެ ތެރޭގައި ހިމެނޭ ސިވިލް ސާވިސްގެ މުވައްޒަފުން ވަޒީފާއިން ސަސްޕެންޑްކޮށްފައި އޮތް އޮތުން ބިލަށް އަމަލުކުރަން ފެށުމާ އެކު ބާތިލުވާނެ އެވެ. ސަސްޕެންޝަން ބާތިލުވުމާ އެކު އެ މީހުން ކުރިން ތިބި މަގާމުތަކަށް އަނބުރާ ރުޖޫއާވާނެ އެވެ. އެކަމަކު އެ މީހުން ސިވިލް ސާވިސްގެ ވަޒީފާއަށް ރުޖޫއަވާ ހިސާބުން ފެށިގެން އަލުން ސަސްޕެންޑް ކުރެވެންދެން، ކެމްޕޭންގެ އެއްވެސް ކަމެއްގައި ބައިވެރިއެއް ނުވެވޭނެއެވެ.\nލޯކަލް ކައުންސިލްތަކުގެ އިންތިޚާބުގެ ޚާއްޞަ ޤާނުނު 2020 ރައީސުލްޖުމްހޫރިއްޔާ މިއަދު ތަސްދީޤުކުރެއްވުމާ ގުޅިގެން ދިވެހި ސަރުކާރުގެ ގެޒެޓުގައި ވަނީ ޝާއިޢު ކުރައްވާފައެވެ.


Mobile phone feyrun aamuvefai!\nރިޕޯޓު - މޯބައިލް ފޯނު ފޭރުން\nމޯބައިލް ފޯނު ފޭރުން އާއްމުވެފައި\nމިއަހަރުގެ މިހާތަނަށް 275 ފޭރުމުގެ މައްސަލަ ވަނީ ހުށަހެޅިފައި\nފުލުހުންވަނީ ފޯނު ފޭރުމުގެ މައްސަލަތަކަށް އާއްމުން ސަމާލުވުމަށް ގޮވާލައްވާފަ\nކ. މާލެ 11 މެއި 2017 | ބުރާސްފަތި 15:56 3,506\nމަގުމަތީގައި މޮބައިލް ފޯނު ހިފައިގެން ހުރި މީހެއް - ފޯނު ފޭރިގަތުން މިހާރުވަނީ އާއްމު ކަމަކަށް ވެފައި - މޯލްޑިވްސް ޕޮލިސް ސާރވިސް\nމުޖުތަމައުގެ ރައްކާތެރިކަމާއި ސަލާމަތްތެރި ކަމަކީ، ގައުމެއްގެ އަމާންކަމާއި ހަމަޖެހުމާއި ގުޅިލާމެހިފައިވާ ކަމެކެވެ. ކޮންމެ ކަމެއްގައިވެސް ރީތި އުސޫލުތަކުން ކަންކަން ކުރުމަކީ މުހިއްމު ކަމެކެވެ. މި ފަހަކަށް އައިސް އެންމެ ބޮޑަށް މި މުޖުތަމައުގައި އެންމެ އާއްމުވެގެންދިޔައީ މަގުމަތިން ފޯނުފަދަ އަގުބޮޑު ތަކެތި ފޭރުމުގެ މައްސަލަތަކެކެވެ.\nފުލުހުންވެސް ވަނީ މިކަން އާއްމުންގެ ސަމާލުކަމަށް ގެނެސްފަ އެވެ. ފޭރުމުގެ މިފަދަ މައްސަލަތަކުގައި އާއްމުގޮތެއްގައި ފޯނުފަދަ ރައްޔިތުންގެ އަގުބޮޑެތި މުދާ ފޭރެނީ ނުވިސްނާ ހުންނަ ވަގުތުތަކުގަ އެވެ. އަދި މިފަދަ ކަންކަން ކުރާ މީހުން ދެނެގަތުމަށް އެތައް އުނދަގުލަކާއި ކުރިމަތިވެ އެވެ.\nމިކުޑަކުޑަ މުޖުތަމައުގައި ވައްކަމުގެ މައްސަލަތައް އާއްމުވެފައިވާ އިރު، ގިނަ ފަހަރަށް މިފަދަ މައްސަލަތަކުގައި ފޭރޭ މީހާ އަތުލައިގަތުމަކީ ވެސް ފަސޭހަ ކަމެއް ނޫނެވެ.\nފޭރުމުގެ މައްސަލަތައް އާއްމުކޮށްދިމާވަނީ ގިނަ ފަހަރަށް ފޯނު އަތުން ހިފައިގެން ދާއިރު އާއި ސައިކަލް ތަކުގައި މަޑުކޮށްގެން ފޯނުން ވާހަކަ ދައްކާ ވަގުތުތަކުގަ އެވެ. މީގެ އިތުރުން މަގުމަތީގައި ހިނގާފައިދާ އިރު ފޯނާ ކުޅެމުން ދިއުމުގެ ސަބަބުންވެސް މިފަދަ ކަންކަން ދިމާވުމަށް މަގުފަހިވެ އެވެ. އަދި ބައެއް ފަހަރު ފޯނުކޮއްލުމަށް ކަމަށް ފޯނު ހޯދާ، ފޯނު އަތުލައިގެންދާ ގޮތް ދިމާވެ އެވެ.\nއެއްވެސް ހާލެއްގައި މިއީ ހިނގައިގެންވާނެ ކަމެއް ނޫނެވެ. އަދި މިފަދަ ހަޑިމުޑުދާރު އަމަލުތައް ކުރާ ފަރާތްތައް އަތުލައިގަނެ، އެފަދަ ފަރާތްތަކަށް ކަނޑައެޅިފައިވާ ގާނޫނީ އަދަބު ދެވެން ޖެހެ އެވެ. އެހެން ނަމަވެސް ކުށްކުރާ މިފަދަ ފަރާތްތައް އުޅޭކަން ދެނެގަނެ، ކުށް މަދުކުރުމަށްޓަކާއި ކޮންމެ ރައްޔިތެއްވެސް އެމީހެއްގެ ފަރުދީ ޒިންމާ އަދާކުރަންޖެހެ އެވެ. އާއްމުގޮތެއްގައި މިފަދަ ހާދިސާތައް ހިނގަނީ، މަގުމަތީގައި ދޭންޖެހޭ ސަމާލުކަން ނުދިނުމާއި، އަމިއްލައަށް ކަންކަން ކުރުމުގައި ފަރުވާކުޑަ ކުރުމުގެ ސަބަބުން ނެވެ.\nއާއްމު ރައްޔިތުން މަގުމަތީގައި މިހާރަށްވުރެ ސަމާލުކަންދީ، ފޯނާއި ކުޅެމުން މަގުމަތީގައި ނުހިނގުމާއި އަތުން ފޯނު ހިފައިގެންދާއިރުވެސް ސަމާލުވެ ތިބެން ޖެހެއެވެ.\nމިފަދަ މައްސަލަ ހުށަހަޅާ އިރު މޯބައިލް ފޯނުގެ ސީރިއަލް ނަންބަރު ނުވަތަ އައިއެމްއީއާއި ނަންބަރު އެނގިފައި އޮތުމަކީވެސް ވަރަށް މުހިއްމު ކަމަށެވެ. މިކަމުގެ ސަބަބުން މައްސަލަތައް ބެލުމުގައި ފުލުހުންނަށްވެސް ފަސޭހަތައް ލިބިގެންދެ އެވެ. އާއްމުކޮށް މިގެންގުޅޭ މޯބައިލް ފޯނުތަކުގައި *#06# ޖެހުމުން އެ ފޯނުގެ އައިއެމްއީއައި ނަންބަރު އަންނާނެ އެވެ. ކުރިއާލާއި މި ނަންބަރު ނަގާފައި ބޭއްވުމަކީވެސް މިފަދަ މައްސަލަތައް ބެލުމުގައި ލިބިގެންދާނެ ފަސޭހަ އެކެވެ.\nފުލުހުންގެ ތަފާސް ހިސާބުތަކުން ދައްކާގޮތުން، ފޭރުމުގެ 275 މައްސަލައެއް މިއަހަރުގެ މިހާތަނަށް ވަނީ ރިޕޯޓްކޮށްފަ އެވެ. މިދިޔަ އަހަރު ނިމުނު އިރު ފޭރުމުގެ މައްސަލަތައް ފުލުހުންނަށް ރިޕޯޓު ކޮށްފައިވާ އަދަދަކީ، 716 އެވެ. މިއީ 2015 ވަނަ އަހަރާއި އަޅާއި ބަލާއިރު ގާތްގަނޑަކަށް 200 މައްސަލައިގެ އިތުރުވުމެކެވެ. އެއަހަރު ފޭރުމުގެ މައްސަލަތަކުގެ ގޮތުގައި ހުށަހަޅާފައިވަނީ 545 މައްސަލަ އެވެ.\nފުލުހުންނަށް ފޭރުމުގެ މައްސަލަތައް ހުށަހެޅޭލެއް އިތުރުވެފައިވާ އިރު މިފަދަ މައްސަތައް ބެލުމުގައިވެސް މިހާރަށްވުރެ ހަރުދަނާ އުސޫލެއް ފުލުހުން ގާއިމް ކުރަންޖެހެ އެވެ. ބައެއް މައްސަލަތަކުގައި ފުލުހުން ވީޑިއޯ އާއްމުކޮށް ފޭރުނު މީހާ ދެނެގަނެވުނު ނަމަވެސް އެމީހާ ހޯދާ ހައްޔަރު ކުރެވޭތަން ނާދެ އެވެ. ފުލުހުން މިހާރަށްވުރެ ސީރިއަސް ކޮށް މައްސަލަތައް ބަލާ ފަރުދުންގެ ހައްގުތައް ހޯދައިދީ ރައްޔިތުންގެ އިތުބާރު ހޯދަދޭން ޖެހެ އެވެ.\nމިފަދަ ކުށްވެރިން ދެނެގަނެވި، އެނގުމަކީ، ރައްޔިތުން މުޖުތަމައުގެ އަމާންކަމާ މެދު ރައްޔިތުންގެ ހިތުގައި އޮންނަންޖެހޭ ޔަގީންކަން އިތުރުވެގެންދާނެ ކަމެކެވެ. އަދި މިފަދަ ހާދިސާތައް ވީއެންމެ ހަވަހަށް ބަލާ، އަޅަންޖެހޭ ފިޔަވަޅުތައް އެޅުމަކީ ރައްޔިތުންނަށް ރައްކާތެރިކަން ފޯރުކޮށްދިނުމަށް ފުލުހުން ކުރަންޖެހޭނެ ކަމެކެވެ.\nއެންމެ ފަހުން އަޕްޑޭޓް ކުރީ:2އަހަރު ކުރިން | ރިވިއު ކުރީ: ދެލިކޮޕީ


Yoga hamanujehun: Court amuraa eku ithuru6meehaku hayyaru koffi | Jazeera\tޔޯގާ ހަމަނުޖެހުން: އިތުރު ހަ މީހަކު ހައްޔަރުކޮށްފި - Jazeera\nޔޯގާ ހަމަނުޖެހުން: ކޯޓު އަމުރާއެކު އިތުރު ހަ މީހަކު ހައްޔަރުކޮށްފި\nހައްޔަރުކުރި މީހުންގެ ތެރޭގައި ޝެއިހު ފަޒްލޫން މުހައްމަދާއި، ޝެއިހު އާދަމް ނިޝާން ހިމެނޭ\nއޭގެއިތުރުން ޕީޕީއެމްގެ މުހައްމަދު އިސްމާއިލާއި، އެކްޓިވިސްޓެއްވެސް ހައްޔަރުކުރި\nއަބްދުﷲ ނަސީރު އިބްރާހިމް4days ago 48 views0\nބައިނަލްއަގުވާމީ ޔޯގާ ދުވަސް ފާހަގަކުރުމަށް ގަލޮޅު ދަނޑުގައި އިއްޔެ ބޭއްވި ހަރަކާތަށް ހުރަސް އަޅައި ހަމަނުޖެހުން ހިންގި މައްސަލާގައި އިތުރު ހަ މީހަކު ފުލުހުން ހައްޔަރުކޮށްފި އެވެ.\nމީޑިއާތަކަށް ފޮނުވި މެސެޖެއްގައި ބުނީ ގަލޮޅު ދަނޑުގައި އިއްޔެ ބޭއްވި ހަރަކާތަށް ހުރަސް އަޅައި ހަމަނުޖެހުން ހިންގި މައްސަލާގައި ހަ މީހަކު މިރޭ ހައްޔަރުކޮށްފައިވާކަމަށެވެ. އެ ހަ މީހުންވެސް ހައްޔަރުކޮށްފައިވަނީ ކޯޓު އަމުރެއްގެ ދަށުންކަމަށް ފުލުހުން ބުންޏެވެ. ނަމަވެސް އިތުރު ތަފްސީލެއް ފުލުހުންނެއް ނުދެ އެވެ.\nއެނގިފައިވާގޮތުގައި މީރޭ ހައްޔަރުކުރި މީހުންގެ ތެރޭގައި ހިމެނެނީ ޝެއިހު ފަޒްލޫން މުހައްމަދާއި، ޕީޕީއެމްގެ ކައުންސިލް މެމްބަރު އަދި ރައްޔިތުންގެ މަޖިލީހުގެ ހޯރަފުށީ ދާއިރާގެ ކުރީގެ މެމްބަރު މުހައްމަދު އިސްމާއިލާއި އެ ޕާޓީގެ އެކްޓިވިސްޓު އިބްރާހިމް ރައްޒާން (ތަކަނޭ) އެވެ.\nއޭގެއިތުރުން ޝެއިހު އާދަމް ނިޝާން ވެސް ހައްޔަރުކޮށްފައިވާކަމަށް މައުލޫމާތު ލިބޭ އެވެ.\nމިރޭ ހައްޔަރުކުރި މީހުންގެ ތެރޭގައި ހިމެނޭ ޝޭހް ފަޒްލޫން އަކީ ޔޯގާ އިވެންޓް ހުއްޓުވުމަށް ދަނޑުކައިރިއަށް މީހުން އެއްވާން ގޮވާލި ފަރާތެވެ. އަދި ނިޝާންވެސް އެ ސަރަހައްދުަގއި ލައުޑް ސްޕީކަރު ބޭނުންކޮށްގެން ވާހަކަދައްކާފައިވެއެވެ.\nއެ މައްސަލާގައި އިއްޔެ ހައްޔަރުކުރި6މީހުންގެ ތެރެއިން4މީހެއްގެ ބަންދަށް ދެ މަސް އަދި އަނެއް ދެމީހުންގެ ބަންދަށް ދެ މީހެއްގެ ބަންދަށް ފަސް ދުވަސް ކްރިމިނަލް ކޯޓުން ވަނީ ދީފައެވެ.\nޔޯގާ ހަމަނުޖެހުން: ހައްޔަރު ކުރި ހަތަރު މީހެއްގެ ބަންދަށް ދެ މަސް\nފުލުހުން ބުނީ މި މީހުން ހައްޔަރުކުރީ އިއްޔެ ހެދުނު ނެޝަނަލް ސްޓޭޑިއަމްގައި ކުރިއަށް ގެންދިޔަ ހަރަކާތަށް ހުރަސް އަޅައި އެ ހަރަކާތުގައި ބައިވެރިވި ބޭރު ގައުމުތަކުގެ ސަފީރުންނާއި ޑިޕްލޮމެޓުން އަދި އާންމުންނާ ދެކޮޅަށް، ބިރުވެރިކަން އުފެދޭ ގޮތަށް އެތަނަށް ބަޔަކު ވަދެގަނެ ބައެއް މީހުންނަށް ހަމަލާދީ، ތަކެއްޗަށް ގެއްލުން ދީފައިވާތީކަމަށެވެ.\nއެ މީހުންގެ ތެރެއިން 60 ދުވަހަށް ބަންދުކުރުމަށް އަމުރުކޮށްފައިވަނީ މުޙައްމަދު ނަދީމާއި މުޙައްމަދު މަޢުޞޫމާއި މުޙައްމަދު ޙުސައިންގެ އިތުރުން އަމީން އަޙްމަދެވެ. އަދި ފަސް ދުވަހަށް ބަންދުކުރުމަށް އަމުރުކޮށްފައިވަނީ މުޙައްމަދު ޛިލްޔަން އާއި ޝާމީ ރަޝާދު އިދްރީސްއެވެ.\nފުލުހުން ބުނީ މި މައްސަލަ ސީރިއަސް މައްސަލައެއްގެ ގޮތުގައި ދިވެހި ފުލުހުންގެ ޚިދުމަތުގެ ސީރިއަސް އެންޑް އޯގަނައިޒްޑް ކްރައިމް ޑިޕާޓްމަންޓުން ތަހުގީގު ކުރަމުންދާ ކަމަށެވެ.


17 ފެބްރުއަރީގައި އެމްޑީޕީން ބާއްވާ ބޮޑު އެއްވުމަކީ އާދަޔާ ޚިލާފް އެއްވުމެއް – އިންތި – Maldivian Democratic Party\n17 ފެބްރުއަރީގައި އެމްޑީޕީން ބާއްވާ ބޮޑު އެއްވުމަކީ އާދަޔާ ޚިލާފް އެއްވުމެއް – އިންތި\nއެމްޑީޕީން 17 ފެބްރުއަރީގައި ބާއްވާ ބޮޑު އެއްވުމަކީ އާދަޔާ ޚިލާފް އެއްވުމެއް ކަމަށް އެ ޕާޓީގެ ސްޕޯކްސް ޕާސަން އަދި ރައްޔިތުންގެ މަޖިލީހުގެ މާފަންނު އުތުރު ދާއިރާގެ މެންބަރު އިމްތިޔާޒް ފަހުމީ (އިންތި) ވިދާޅުވެއްޖެއެވެ.\nމިރޭ މޫކައި ހޮޓަލުގެ ކޮއިމަލާ މާލަމުގައި އެމްޑީޕީން ބޭއްވި ނޫސްވެރިންގެ ބައްދަލުވުމެއްގައި އިންތި ވިދާޅުވީ، ޚިޔާލުފާޅުކުރުމާއި އެއްވެ އުޅުމުގެ މިނިވަންކަންދިވެހީންނަށް ހޯދައިދިން އެމްޑީޕީން މާދަމާ ބާއްވާ އެއްވުމަކީ ސުލްހަވެރި، އާދަޔާ ޚިލާފް އެއްވުމެއް ކަމަށެވެ. އަދި މި ބޮޑު އެއްވުމުގައި ބައިވެރިވުމަށް އެއްބަޔަކު މާލެ އައިސްފައިވާ އިރު، ރާއްޖޭގެ އެކިކަންކޮޅުތަކުން ގިނަ އަދަދެއްގެ ބަޔަކު މާދަމާ މާލެ އަންނާނޭ ކަމަށް އިންތި ވިދާޅުވިއެވެ.\nރާއްޖޭގެ ޤާނޫނު އަސާސީ އިސްލާޙްނުކޮށް ރިޔާސީ އިންތިޚާބެއް ބޭއްވުމަށް ޤާނޫނު އަސާސީ ތަންނުދޭ ކަމަށް، ބާޣީ ސަރުކާރުގެ ބަންޑާރަނައިބު ޢާއިޝަތު ޢާޒިމާ ޝުކޫރު ވިދާޅުވެފައިވާތީ އެކަމަށް ވެސް އިންތި މިރޭގެ ނޫސްވެރިންގެ ބައްދަލުވުމުގައި ރައްދު ދެއްވިއެވެ.\nއިންތި ވިދާޅުވީ ބާޣީ ސަރުކާރުގެ ވަޒީރަކު ރައްޔިތަކަށް ހެޔޮއެދިގެން ވާހަކައެއް ނުދައްކަވާނޭ ކަމަށާއި، އެބޭފުޅުން މަސައްކަތްކުރަމުންދަނީ އިންތިޚާބެއް ނުބާއްވައި، ބަޣާވާތުގެ ސަރުކާރު ދެމެހެއްޓުމަށް ކަމަށެވެ. އަދި އިންތިޚާބެއް ބޭއްވުމަށް ކޮންމެހެން ޤާނޫނު އަސާސީ އިސްލާޙްކުރަން ޖެހޭ ކަމަށް ދެކެވަޑައިނުގަންނަވާ ކަމަށް ވެސް އިންތި ވިދާޅުވިއެވެ.\nއެމްޑީޕީން ބޭނުންވަނީ އަވަސް އިންތިޚާބެއް ކަމަށް އިންތި ތަކުރާރުކޮށް ވިދާޅުވިއެވެ. އަދި މިހާރު އިންތިޚާބެއް ބޭއްވިޔަސް ފުރިހަމަ އަޣްލަބިއްޔަތަކުން އެމްޑީޕީ ކާމިޔާބުކުރާނޭ ކަމަށް ވިދާޅުވެ، އެކަމުގެ ހުއްޖަތެއްގެ ގޮތުގައި އެމްޑީޕީން ބާއްވާ ޖަލްސާތަކަށާއި، ހިނގާލުންތަކަށް ލިބެމުންދާ އާދަޔާ ޚިލާފް ތަރުހީބު އިންތި ފާހަގަކުރެއްވިއެވެ. މީގެ އިތުރުން ބާޣީ ސަރުކާރެއް އެންމެ ދުވަހަކަށް ވެސް ބޭއްވުމަކީ ރައްޔިތުން އެދޭ ކަމެއް ނޫން ކަމަށް އިންތި ވިދާޅުވިއެވެ. އަދި ރާއްޖޭގެ މެޖޯރިޓީ ބޭނުންވަނީ އަވަސް އިންތިޚާބެއް ބާއްވައި، އެފަރާތްތަކުގެ ވޯޓުން ހޮވާ މަޤްބޫލު ޑިމޮކްރެޓިކް ވެރިޔަކު ގައުމުގެ ރައީސް ކަމުގައި ހުންނެވުން ކަމަށް ވެސް އިންތި ވިދާޅުވިއެވެ.


SunOnline: Ebayehhge maazeege ilmaai vaahakathah ebayakaa ekugai nuvaanama dhen vaany kon bayakah hehhyeve?\nއުތީމު ގަނޑުވަރުގެ އިރު އިތުރު ކަނުގައިވާ އަށިގޭގެ ފަން ފަދަލުކޮށްފައި -- ސަން ފޮޓޯ: އަސްރާރު\nއެބަޔެއްގެ މާޒީގެ ޢިލްމާއި ވާހަކަތައް އެބަޔަކާއެކުގައި ނުވާނަމަ، ދެންވާނީ ކޮން ބަޔަކަށް ހެއްޔެވެ؟\n2 އަހަރު 11 މަސް ކުރިން - 30 ޖުލައި 2016 2\nއިނގިރޭސިންގެ އަތުން ދިވެހިރާއްޖެ މިނިވަންކަން ހޯދިތާ 51 ވަނަ އަހަރުފުރޭ މިނިވަންދުވަސް އަޅުގަނޑުމެން ފާހަގަކުރާއިރު، މީގެ 240 އަހަރުކުރިން 1776 ގައި އެމެރިކާ އޮތީ އިނގިރޭސިންގެ އެމްޕެޔަރގެ ކިބައިން މިނިވަންކަން ހޯދާފައެވެ. އެއީ ދިވެހިރާއްޖޭގައި 1767ން 1773ށް އޮތް ޣިޔާސުއްދީން ރަދުންގެ ރަސްކަން ނިމުނު ހިސާބެވެ. އޭރުގެ ދިވެހިރާއްޖެއަކީ ހޮޅިންނާއި މަލާބާރުންގެ ޝިކާރަޔަކަށް ވެފައި އޮތް ޤައުމެކެވެ.\nޒަމާނުއްސުރެ، ރާއްޖޭގައި ރަސްކަންކުރެއްވި ރަސްރަސްކަލުންގެ އެންމެ ބޮޑު ޒިންމާއަކަށް ވެވަޑައިގެންފައި އޮތީ، ރާއްޖޭގެ މިނިވަންކަން ދިފާޢުކޮށް ދެމެހެއްޓުމެވެ. ޕޯޗުގީޒުންނާއި ޢަލީރާޖާގެ ފަރާތުން ދޭތެރެ ދޭތެރެއިން އަންނަމުންދިޔަ ޙަމަލާތަކުން ރާއްޖޭގެ ރަސްކަން ދިފާޢު ކުރުމެވެ. މި ސިލްސިލާއަކީ 1491މ. ގައި ރަސްކަމަށް އެންމެ ފުރަތަމަ ވަޑައިގެންނެވި އައްސުލްތާނު ކަޅު މުޙަންމަދު ރަސްގެފާނުގެ ޒަމާނުއްސުރެ ދިވެހި ތާރީޚަށް ގެތެމުންދިޔަ ބޮޅުތަކެކެވެ.\nއެންމެފަހުން ދިވެހިރާއްޖެ ޕޯޗުގީޒުންގެ އަޅުވެތިކަމަށް ދާންޖެހުނީވެސް ޕޯޗުގީޒުންނާއި ކުރެއްވި މިފަދަ ހަނގުރާމަ އެއްގައި އައްސުލްތާނު ޢަލި ރަސްގެފާނު6. ޝަހީދުވެ ވަޑައިގަތުމުންނެވެ. އެފަހަރު 1558ން1573މ. އާއި ދެމެދުގައި ރާއްޖެ އޮތީ ޕޯޗުގީޒުންގެ ބާރުގެ ދަށުގައެވެ. 1573 ގައި ޣާޒީ ބަންޑާރައިން ރާއްޖެ ދިފާޢު ކުރެއްވުމަށްފަހު، އަނެއްކާވެސް މިނިވަން ޤައުމެއްގެ ގޮތުގައި އަމިއްލަ ވެރިކަމެއް ޤާއިމް ކުރެވުނެވެ. އެހިސާބުން މިނިވަންކަން ދިފާޢު ކުރުމުގެ މަސައްކަތް ފެށުނެވެ.\nއުތީމު ރަސްދަރިކޮޅުގެ ރަސްކަން 1573ން 1692 މ. އާއި ހަމައަށް ދެމި އޮތް ދުވަސްވަރުގައިވެސް ބޭރުގެ ކިތަންމެ ޙަމަލާއެއް ރާއްޖެޔަށް އަމާޒުވިއެވެ. ވަރުގަދަ ހަނގުރާމަތަކެއް ކޮށްގެން ޤައުމީ މިނިވަންކަން ދިފާޢުކުރަމުން އައި ބަޔަކަށް ރާއްޖެ ވިއެވެ. އެހެން ނަމަވެސް އައްސުލްތާނު މުކައްރަމް މުޙަންމަދު ޢިމާދުއްދީނުގެ ރަސްކަމުގައި ހޮޅިން ދިން ޙަމަލާއެއްގައި އެމީހުންގެ ބާރުގެ ދަށަށް ކުޑަ ދުވަސްކޮޅަކަށް ރާއްޖެ ދިޔައެވެ.\nއެފަހަރު މުލީގޭ ދޮންޙަސަންމަނިކުފާނާއި އެމަނިކުފާނުގެ ފައުޖުން ހޮޅިން ފައްސާލުމަށްފަހު، މިނިވަންކަން ޢިޔާދަކުރުވިއެވެ. އެހެނެއްކަމަކު ޢަދުއްވުންގެ އަމާޒުފަތްގަނޑަކުން ރާއްޖެ މިންޖުނުވެވި އެންމެފަހުން 1800ގެ އަހަރުތަކުތެރެއަށް ވަންނަން ޖެހުނެވެ. 1887ގައި އިނގިރޭސިންގެ ޕްރޮޓެކްޓްރޭޓެޑް ގައުމެއްގެ ގޮތުގައި އިނގިރޭސިންގެ ޙިމާޔަތަށް ރާއްޖެ ދިޔައިރު، މި ސަރަޙައްދުގެ ޤައުމުތައް އަޅުވެތި ކޮށްފައިވަނީވެސް އިނގިރޭސިންނެވެ.\n1965 ޖުލައި 26 ގައި އިނގިރޭސިންގެ އަތުން ފުރިހަމަ މިނިވަންކަން ހޯދުމާއި ހަމަޔަށް މާޒީވެދިޔަ ގިނަދުވަސްތައް ދިވެހިން ހޭދަކުރީ ފަރުދީމިނިވަންކަމާއި އިގްތިސާދީ މިނިވަންކަމާއި ޑިމޮކްރެޓިކް ވެއްޓަކަށް ވާސިލްވެވޭވަރަށްވުރެ ބޮޑަށް ގައުމުގެ ޖާނު ސަލާމަތްކުރަން އިސްކަންދީގެންނެވެ.\nދިވެހިން މާޒީކުރި ގޮތް ބަލާލުމަށްޓަކައި 1695މ. ވެސް ފުދެއެވެ. އެ ދުވަސްވަރަކީ އުތީމު ޑައިނާސްޓީގެ ރަސްކަންނިމި، މުޙަންމަދު ޝަމްސުއްދީނުލް ޙަމަވީގެ ރަސްކަންވެސް ނިމި މުޙަންމަދު އިބުނު ޙާއްޖަ ޢަލިތުއްކަލާގެ ރަސްކަމުގެ ދުވަސްވަރެވެ. މިދެންނެވި ދުވަސްވަރު އިސް ފަނޑިޔާރަކަށް ހުންނެވީ ޙަސަން ތާޖުއްދީނެވެ. އެމަނިކުފާނު އެދުވަސްވަރު ކުރެއްވި ބައެއް ޙުކުމް ތަކުގެ ތެރޭގައި އެކަކު އަނެކަކަށް ވިއްކައި އަދި ގަނެ އުޅުނު އާދަކާދަ މަނާކުރެއްވިއެވެ. އެއްވެސް އުޖޫރައެއް ދިނުމެއްނެތި އަޅު އަންހެނުންލައްވައި މަސައްކަތް ކުރުވުމުގެ އާދަވެސް އެމަނިކުފާނު މަނާކުރެއްވި ކަމަށް ތާރީޚު ހެކިދެއެވެ. މިދެންނެވީ 1700 ވަނަ އަހަރުގެ ތެރެއަށް ވަންނަމުން ދިޔައިރު ކަން ހިނގަމުން އައި ގޮތެވެ.\nދިވެހިންގެ މާޒީއަކީވެސް މިޒަމާން މިދެކޭ ފަރުދީ މިނިވަންކަމުގެ އެތައް ޙައްޤުތަކުން އެތަކެއް ޤަރުނުތަކެއް ވަންދެއް މަޙުރޫމްވެފައި އޮތް މާޒީއެކެވެ. ދިވެހިރާއްޖޭގެ އިއްޔެއަކީ، ހަމަ ގައިމުވެސް މިއަދެއް ނޫނެވެ. މާޒީއަށް ބަލާއިރު، އަދިވެސް ދިގީ ރަސްކަމުގެ މާޒީއެވެ. ޖުމްހޫރީ ނިޒާމަކީ ދާދިފަހުން ދިވެހިން ބަލައިގަތް ނިޒާމެކެވެ.\nމިދެންނެވި މާޒީގައި ދިވެހި އަންހެނުންނަށް ވޯޓުލުމުގެ ޙައްޤު ނެތް ޒަމާނާއި ފައިވާނަށް އެރުމުގެ ހުއްދަ ޢާންމުކޮށް އެންމެންނަށް ލިބިފައި ނެތެއް ދުވަހާއި ޓޯޗުބައްތި ގެންގުޅުމާއި ކުޑަނެގުމާއި ރޭޑިއޯއާއި ލަވަފޮށި ގެންގުޅުންފަދަ އަސާސީ އެތަކެއް އުފާތަކަކުން މަޙުރޫމް ވެގެން ތިބި ބަޔަކަށްވެސް ދިވެހިން ވާނެއެވެ.\nޒަމާނީ ޤާނޫނު އަސާސީއަކުން ލިބިދޭ މިނިވަން ޖުޑިޝަރީއަކާ، މިނިވަން މަޖިލީހަކާއި، މިނިވަން މުއައްސަސާތައްވެސް ނެތިއެވެ. މިނިވަންކަމާއެކު ޚިޔާލު ފާޅުކުރުމުގެ ޙައްޤުގެ އިތުރުން، ބޭނުން ކޮންމެ ރައްޔިތަކަށް ރާއްޖޭން ބޭރުން ތަޢުލީމު ޙާސިލްކުރަން ދިޔުމުގެ ޙައްޤުވެސް ނެތިފައިތިބި ބަޔެއްގެ ގޮތުގައެވެ.\nއެހެން ނަމަވެސް މިއަދަކީ، ދިވެހިންގެ ހަނދާނުގައިވާ އިއްޔެއެއް ނޫނެވެ. މިއަދަކީ ޒަމާނީ މަލްޓިޕާޓީ ޑިމޮކްރެޓިކް ނިޒާމެއްގެ ތެރޭގައި ރާއްޖެ އޮތް ދުވަހެކެވެ. ޒަމާނީ ގާނޫނުއަސާސީއަކުން، ކަށަވަރުކޮށްފައިވާ އަސާސީ ޙައްޤުތަކާއި ޤާނޫނީ ރައްކާތެރިކަން މި ނިޒާމުގައި ބަޔާންކުރެވިފައި ވެއެވެ. ރައްޔިތުންގެ ވޯޓުން ސަރުކާރެއް ގެނައުމުގެ ޙައްޤު މި ނިޒާމުން ރައްޔިތުންނަށް ވަނީ ލިބިދީފައެވެ. ރައްޔިތުންގެ ވޯޓުން ހޮވާ މެންބަރުންގެ މައްޗަށް އެކުލެވިފައިއޮތް ރައްޔިތުންގެ މަޖިލިހަކާއި، މުސްތަޤިއްލު މުއައްސަސާތަކާއި ގާނޫނީ ޝަޚުސުތައް މިނިޒާމުން މިއަދުވަނީ އުފައްދާފައެވެ. މާނައަކީ މާޒީގެ ބޮޑުބައި ދެކެފައިނުވާ ޙައްޤުތަކާއި މިނިވަންކަން ޤާނޫނުއަސާސީން ކަށަވަރުކޮށްދީފައިވާ ރައްޔިތަކަށް ދިވެހިން މިއަދު ވެފައިވާ ކަމެވެ.\nސުވާލަކީ، ދިވެހި ރާއްޖެވެސް، މިނިވަންދުވަސް ފާހަގަކުރާއިރު، އިޙުސާސްކުރާނެ މާޒީގެ ހަނދާންތަކެއް ނުވޭ ހެއްޔެވެ؟ އަހަރެމެން ދިވެހިން އަނދިރި ސަފުޙާތަކެއް ނުދެކެމު ހެއްޔެވެ؟ މި ޤައުމަށް މި ދުވަސް ހޯދައިދޭން ކާބަފައިން ޤުރުބާންތަކެއް ނުވޭ ހެއްޔެވެ.؟ ނޫންނަމަ އަހަރެމެންނަށް މި ދުވަސް ލިބުނީ ހުޅަނގު މޫސުމުގައި ލަނގުވި ލަކުޑިބުރިޔެއްފަދައިން، އަހަރެމެންގެ ޤުރުބާންތަކަކާ ނުލައި ހެއްޔެވެ؟\nތެދެކެވެ. މިއަދަކީ 26 ޖުލައި އެވެ. މި ތާރީޚަކީ އިނގިރޭސިންގެ އަތުން 1965 ގައި އަޅުގަނޑުމެން ހޯދި ފުރިހަމަ މިނިވަންކަމުގެ އެގްރިމަންޓުގައި ސޮއިކުރި ދުވަހެވެ. އެދުވަސް ރާއްޖޭގެ މިނިވަންދުވަހުގެ ގޮތުގައި ފާހަގަކުރާއިރު، މިދެންނެވި އެގްރިމަންޓުގައި ސޮއިކުރެއްވި އިބްރާހިމް ނާސިރަކީ މި ޚާއްސަ ޓާސްކު ނިންމެވި އާރުކާޓީއެވެ.\nނާސިރުގެ ބުރަމަސައްކަތްޕުޅުން ހޯއްދެވި މިނިވަންކަމަކީ، ދިވެހި ޤައުމު އެ ޒިކުރާ އާކުރާނެ، ޚިދުމަތެކެވެ. ފަޚުރުވެރިވާނެ މަސައްކަތްޕުޅެކެވެ. ހަމައެހެންމެ މާޒީގައި މި ޤައުމުގެ މިނިވަންކަމަށް އަގުނުކުރެވޭނެ ޚިދުމަތްތައް ކުރެއްވި އެތަކެއް ބަތަލުންގެ ޒިކުރާވެސް ވަނީ ދިވެހިންގެ މިނިވަންކަމާއި ގުޅިފައެވެ. އެއީވެސް މިއަދުގެ ހަނދާންތަކެކެވެ.\nޝައްކެއް ނެތްގޮތުގައި އެއްވެސް ބަޔެއްގެ މާޒީއަކީ، ހުސް ސަފުޙާތަކެއް ނޫނެވެ. އެއީ އެބައެއްގެ ކާބަފައިންގެ ޒަމާން ނޫންކަމަކަށް ހަމަ ހިލާ ނުވެއެވެ. އެޒަމާންތަކުގައި ކުރި ތަޖުރިބާތަކަކީ، ނުކުރާ ތަޖުރިބާތަކަކަށްވެސް ނުހެދެއެވެ. އެހެން ނޫންނަމަހީ، މާޒީގެ ތަޖުރިބާތަކުގެ އަލީގައި ކޮންމެ ބަޔަކުވެސް މުސްތަގުބަލު ރާވަމަކުން ނުދިޔައީހެވެ. އެމެރިކާގެ މިނިވަންވުމަށް ބޭނުންވި ސަބަބުތަކުންވެސް މިކަމަށް ހެކިދެއެވެ. އިންޑިއާ މިނިވަންވުމަށްފަހު، މިނިވަންދުވަސް ފާހަގަކުރުމުގެ ގޮތުން އައުކުރަން ނިންމި ހަނދާންތަކުންނާއި، ޤަބޫލުކުރަން ނިންމި އުސޫލްތަކުން މާބޮޑަށް މިކަން ސާފުވެއެވެ.\nއެކި ބައްރުތަކަށް ނިސްބަތްވެފައިވާ ކިންގްޑަމްތަކުގެ ދަށުގައިތިބި ތިބި ދުނިޔޭގެ ޤައުމުތައް، ހަށިފޮޅާލަން ބޭނުންވީ، ކޮންމެ ބަޔަކުވެސް އެބަޔަކު ޤަބޫލުކުރާ އުސޫލްތަކާ ހަމަތަކެއްގެމަތިން ހިނގަމުންއަންނަ ވެރިކަމަކަށް ވާސިލްވުމަށެވެ. ޚާއްސަކޮށް އެބަޔަކު ބޭނުންވާ ދީނީ ޢަޤީދާއެއްގައި ދެމިތިބުމުގެ މިނިވަންކަން ހޯދާށެވެ. އެބަޔެއްގެ މުދާ ޙިމާޔަތްކޮށް ރައްކައުތެރިކުރާނީ އެބަޔަކު ކަމަށް އަމިއްލައަށް ދެކިގެންނެވެ.\nޚާއްސަކޮށް އެބައެއްގެ ވެރިކަމުގެ ނިޒާމާ، ޝަރުޢީ ނިޒާމާ، އެބަޔަކު ބޭނުންވާ މިނިވަންކަން އެއީ އެބަޔަކު ކަށަވަރުކުރާ ކަންކަމުގެ ގޮތުގައި ބޭއްވުމަށެވެ. ހަމަ ގައިމުވެސް މިފަދަ ފަލްސަފާތަކެއް ވެގެންދާނީ، މާޒީގެ ތަޖުރިބާއިން އަލަށް އެކަށައެޅި ފަލްސަފާ ތަކަކަށެވެ. އެހެން ނޫންނަމަހީ އެބަކު ތިބީހީ ކުރިންވެސް އެތިބި ގޮތެއްގެ މަތީގައެވެ.\nއެމެރިކަން ފިލޯސަފީގައި " ފްރީޑަމް" އަކީ އެބައެއްގެ އެންމެ އަސާސީ އެއް ޙައްޤެވެ. އެ ޙައްޤު ކޮންމެ ރައްޔިތަކަށް ކަށަވަރުކޮށްދީފައިވަނީ، ފަރުދީ މިނިވަންކަމަކީ، އެ ފަރުދެއްގެ މުސްތަގުބަލު ރޯޝަންކުރަން އެމީހެއްގެ އިޚުތިޔާރުކުރާ ދާއިރާއަކުން މިނިވަންކަމާއެކު ފިކުރުހިންގައިގެން ތަރައްޤީވެ ދިޔުމަށް އެހީތެރިވެދޭނޭ ގެރެންޓީއެއްގެ ގޮތުގައެވެ. މި ފަލްސަފާއަށް ވާސިލްވީ ޤައުމީ މިނިވަން ކަމުގެ ރުކުރުނަކަށް މިކަން ހަދަމުންނެވެ. އެ ރުކުން ޤާއިމްކުރީ ހަމަ ގައިމުވެސް މާޒީންކުރި ތަޖުރިބާ ތަކެއްގެ އަލީގައެވެ. ކޮށްފައިވާ ހަނގުރާމަ ތަކުގެ ގިލަންތަކުގެ ތެރެއިންނެވެ.\nއަވަށްޓެރި އިންޑިއާގައިވެސް މިނިވަންދުވަހަކީ، މުޅި ޤައުމުގައި ފާހަގަކުރާ ދުވަހެކެވެ. އެއީ ހަމަ ކޮންމެ ރައްޔިތަކުމެ އެ އުފަލުގައި ޙިއްސާވާ ދުވަހެކެވެ. އަދި މިދުވަސް ފާހަގަކުރަނީ ކާބަފައިން އިންޑިއާގެ މިނިވަންކަމަށް ވެދިން މަތިވެރި ޤުރުބާންތަކުގެ ޒިކުރާއަށް ޓަކައެވެ. އެހެން ނަމަވެސް އުފާވެރިވެސް ދުވަހެއްގެ ގޮތުގައެވެ. ޢިބުރަތުގެވެސް ދުވަހެއްގެ ގޮތުގައެވެ. އަދި ޢަޒުމެއް އާކުރެވޭ މުނާސަބަތެއްގެވެސް ގޮތުގައެވެ.\nމި އުފާވެރި މުނާސަބާ އިންޑިއާގެ ހުރިހާ ކަންކޮޅު ތަކެއްގައި ފާހަގަކުރަނީ ރައްޔިތުންނަށް މި ބޮޑު އުފާވެރިކަން ގެނެސްދިނީ ޤައުމުގެ މިނިވަންކަމަށް ނިކުތް ބަތަލުންގެ ޤުރުބާނީންކަން ޤަބޫލު ކުރަމުންނެވެ. ހަމަ އެޔާއެކު އެދުވަހަށް ފަރުދީގޮތުން ފަޚުރުވެރިވަނީ، ކޮންމެ ރައްޔިތަކަށްމެ ފަރުދީ މިނިވަންކަން ކަށަވަރުވެފައި އޮތް ކަމަށް ދެކިގެންނެވެ. މިނިވަން ފިކުރެވެ. ބަސްބުނުމުގެ ޙައްޤެވެ. ވޯޓުލުމުގެ ޙައްޤެވެ. މުދަލުގެ ރައްކާތެރިކަން އޮތް ކަމުގެ ގެރެންޓީ އާއި އެކުގައެވެ. ޚާއްސަ ގޮތެއްގައި މިނިވަންކަމާއެކު ވޯޓުލައިގެން ސަރުކާރު އެކުލަވާލަނީވެސް ރައްޔިތުންކަން ޤަބޫލުކުރުމާއެކުގައެވެ. އެހެންކަމުން މިދެންނެވި އުފާތައް އެމީހުންނަށް ލިބިދިން ޤައުމީ މިނިވަންކަމަކީ، ކާބަފައިންގެ ޤުރުބާނީކަން ޤަބޫލުކުރެއެވެ. ޝުކުރުވެރި ހިތަކުންނެވެ. އެ ޒިކުރާ އައުކުރުމުގެ މަޤްސަދަކީ ގައުމީ މިނިވަންކަން ދަމަހައްޓަން ކާބަފައިންގެ ކިބައިން ހިތްވަރު ލިބިގަތުމެވެ.\nމި ދަންނަވާލީ ދުނިޔޭގެ އެންމެ ވަރުގަދަ ދެ ޑިމޮކްރަސީގައި މިނިވަންކަމާއި މިނިވަންދުވަސް މާނަކޮށް، ފާހަގަކުރަމުންދާ ގޮތެވެ. މިކަންކަމުން އެނގެނީ، މިއިން ކޮންމެ ބަޔަކުވެސް މިނިވަންދުވަސް ދެކެނީ ކޮންމެ ރައްޔިތަކަށްމެ އަންނަ ދުވަހެއްގެ ގޮތުގައި ކަމެވެ. އަދި އެއީ ފަރުދީ ފެންވަރުގައިވެސް އުފާވެރި ދުވަހެކެވެ. ފަޚުރުވެރި ދުވަހެކެވެ. ޒިކުރާގެ ދުވަހެކެވެ. ޢަޒުމް އައުކުރާ ދުވަހެކެވެ. ސަބަބަކީ އެއީ ޤައުމުގެ މިނިވަން ދުވަހައް ވީތީއެވެ. މިއީ ޤައުމުގެ މިނވަންކަން ހަރުދަނާކޮށް ޤައުމިއްޔަތުގެ ރޫޙު ދިރުވަންވީ ދުވަހެވެ. މިނިވަންދުވަހަކީ ކޮންމެ ބަޔަކަށްވެސް އުފާވެރި ދުވަހެކެވެ. ހިތްފަސޭހަ ދުވަހެކެވެ.އެހައިމެ ފަޚުރުވެރި ދުވަހެއްވެސް މެއެވެ. އެއީ އެބަޔެއްގެ މާޒީގެ މަންޒަރުތަކުން މުސްތަގުބަލު ބިނާކުރަން އޮތް ދުރުމިން، މާދަމާ ފަރުމާކުރަން ފިކުރު ކުރާން އޮތް ދުވަހެވެ.\nމިނިވަން 50 އުތީމު ގަނޑުވަރު މިނިވަން ދުވަސް


Aarashu massalaagai sharee'aiy live kuran Raees Yameen edhivadaigathas Yoosuf Naeem dhekolhu! | ThePress\nއާރަށު މައްސަލާގައި ޔާމީން އެދިވަޑައިގަތީ ޝަރީއަތް ލައިވް ކުރަން، ޔޫސުފު ނައީމް ދެކޮޅު!\nކުރީގެ ރައީސް ޔާމީން ނިލަންދޫގައި ބޭއްވި ހަރަކާތުގައި ވާހަކަފުޅު ދައްކަވަނީ / ފޮޓޯ: ޕީޕީއެމް\nވ. އާރަށުގެ މައްސަލާގައި ކުރީގެ ރައީސް އަބްދުﷲ ޔާމީންގެ މައްޗަށް އުފުލާފައިވާ ދައުވާތަކުގެ ޝަރީއަތް ލައިވް ކޮށްދިނުމަށް އެމަނިކުފާނުގެ ވަކީލުން އެދިއްޖެއެވެ.\nކްރިމިނަލް ކޯޓުގައި އޮތް މިއަދުގެ އަޑުއެހުމުގައި ޔާމީންގެ ޝަރީއަތް ލައިވް ކޮށްދިނުމަށް އެދި އެމަނިކުފާނުގެ ވަކީލުން އެދުމުން، ދައުލަތުން އެކަމަށް ދެކޮޅެއް ނަހަދައެވެ. ނަމަވެސް އެ މައްސަލާގައި ދައުލަތުން ދައުވާކޮށްފައިވާ ޔޫސުފް ނައީމްގެ ފަރާތުން ވަނީ ޝަރީއަތް ލައިވް ކުރުމަށް ދެކޮޅު ހަދައި، ޝަރީއަތް ލައިވް ކުރާ ނަމަ، އޭނާގެ ބައި އުނިކޮށްދިނުމަށް އެދިފައެވެ. އެކަމަކު ދައުލަތުން ބުނީ ދައުވާ ވަކި ނުކުރެވޭނެ ކަމަށެވެ.\nދައުލަތުން ބުނީ، ސިއްރު އަޑުއެހުންތައް ފިޔަވައި ސުޕްރީމް ކޯޓުން އެހެން އަޑުއެހުންތައްވެސް ލައިވް ކުރާ ކަމަށާއި، އެހެންކަމުން ދައުވާ ލިބޭ ފަރާތުން އެދުމަކީ ޝަރީއަތް ލައިވް ނުކުރެވޭނެ ސަބަބެއް ނޫން ކަމަށެވެ.\nއެއާއެކު، މައްސަލަ ބައްލަވާ ގާޒީ ވިދާޅުވީ، އެ މައްސަލާގައި ނުލިބިވާ ލިޔުންތައް އަންނަ ބުރާސްފަތި ދުވަހުގެ ކުރިން ކޯޓަށް އެންގެވުމަށް އެދޭ ކަމަށެވެ. އަދި ޝަރީއަތް ލައިވް ކުރާ ނަމަ، އެ ދުވަހެއްގެ ކުރިން އަންގާނެ ކަމަށެވެ.\nއެ މައްސަލާގައި ދެން އަޑުއެހުމެއް ބާއްވަން ތާވަލުކޮށްފައިވަނީ މިމަހުގެ 27 ވަނަ ދުވަހުގައެވެ. އެދުވަހު އޮންނާނީ ދައުވާ އިއްވުމާއި ދައުވާއަށް ޖަވާބުދާރީ ވުމެވެ.\nއާރަށުގެ މައްސަލައިގައި ޔާމީންގެ މައްޗަށް އުފުލާފައިވަނީ، ޓޫރިޒަމް މިނިސްޓްރީ އާއި އެމްއެމްޕީއާރުސީ މެދުވެރިކޮށް ޓޫރިސްޓް ރިސޯޓް ތަރައްގީ ކުރުމަށްޓަކައި އާރަށް ކުއްޔަށް ދޫކުރުމުގެ މުއާމަލާތުގެ ތެރެއިން އޭރުގެ ރައީސްގެ ހައިސިއްޔަތުން މަގާމުގެ ނުފޫޒު ބޭނުން ކޮށްގެން ރިޝްވަތުގެ ގޮތުގައި އެއް މިލިއަން އެމެރިކާ ޑޮލަރު ނަގައި ލޯންޑާ ކޮށްފައިވާ ކަމުގެ ދައުވާއެވެ.\nމި ދެ ދައުވާގެ ތެރެއިން ދައުވާއެއް ޔާމީންގެ މައްޗަށް ސާބިތުވެއްޖެ ނަމަ، އެމަނިކުފާނަށް ރިޔާސީ އިންތިހާބުގައި ވާދަކުރުމުގެ ފުރުސަތު ގެއްލޭނެއެވެ.\nހަބަރު ކްރިމިނަލް ކޯޓް އަބްދުﷲ ޔާމީން އެމްއެމްޕީއާރުސީގެ ކޮރަޕްޝަން


Furathama division ge active hurihaa club akun Bassam ah thaaeedhu koffi - One Online\nއެފްއޭއެމްގެ ރައީސް ބައްސާމް އަދީލް ޖަލީލު --- ވަން ފޮޓޯ/ މުހައްމަދު އައުޒަމް\nފުރަތަމަ ޑިވިޝަންގެ އެކްޓިވް ހުރިހާ ކުލަބަކުން ބައްސާމަށް ތާއީދުކޮށްފި\nފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް)ގެ އިންތިހާބުގައި، ފުރަތަމަ ޑިވިޝަންގެ އެކްޓިވް ހުރިހާ ކުލަބަކުން އެ އެސޯސިއޭޝަންގެ މިހާރުގެ ރައީސް ބައްސާމް އަދީލް ޖަލީލަށް ތާއީދު ކުރުމަށް ނިންމައިފި އެވެ.\nފުރަތަމަ ޑިވިޝަންގެ އަށް ކުލަބުގެ ތެރެއިން، އިންތިހާބުގައި ވޯޓް ދިނުމުގެ ހައްގު ލިބިގެންވާ ހަ ކުލަބުން ބައްސާމަށް ތާއީދު ކުރާކަން އިއުލާން ކުރިއިރު، ބައްސާމަށް ތާއީދު ކުރާކަން އެންމެ ފަހުން އިއުލާން ކުރީ ކުލަބު އީގަލްސް އިންނެވެ.\nމިދިޔަ އަހަރު، ބައްސާމް ވަނީ އެފްއޭއެމްގެ އެގްޒެކެޓިވް ކޮމިޓީއަށް، އީގަލްސްގެ ސީއީއޯ މުފާވިޒް ހާޝިމް (މުފާ) އައްޔަން ކުރައްވައިފައެވެ. އެފްއޭއެމުގެ އެންމެ ފަހު އިންތިހާބުގައި އީގަލްސްއިން ތާއީދު ކުރީ އޭރު އިންތިހާބުގައި ބައްސާމްއާ ވާދަކުރި އެ އެސޯސިއޭޝަނުގެ ކުރީގެ ރައީސް އަހްމަދު ތޯރިގް (ޓޮމް) އަށެވެ.\nފުޓްބޯޅައިގެ ހުރިހާ ހަރަކާތްތަކުން ސަސްޕެންޑް ކޮށްފައިވުމުން ފުރަތަމަ ޑިވިޝަނުގައި އެންމެ ޒަމާންވީ ދެ ކުލަބު ކަމަށްވާ ވިކްޓަރީ ސްޕޯޓްސް ކްލަބާއި ނިއު ރޭޑިއަންޓް ސްޕޯޓްސް ކްލަބަށް އެފްއޭއެމްގެ ކޮންގްރެސްގައި ތަމްސީލު ކުރުމުގެ ފުރުސަތެއް ނުލިބޭނެއެވެ.\nކްލަބު އީގަލްސްގެ އިތުރުން މާޒިޔާ ސްޕޯޓްސް އެންޑް ރެކްރިއޭޝަން ކްލަބާއި ޓީސީ ސްޕޯޓްސް ކްލަބާއި ކްލަބު ގްރީން ސްޓްރީޓްސް އާއި ޔުނައިޓެޑް ވިކްޓަރީ (ޔޫވީ) އަދި މިސީޒަނުގައި ފުރަތަމަ ޑިވިޝަނުގައި އަލަށް ވާދަކުރަމުން އަންނަ ދަ ގްރާންޑޭ އިން ވެސް ވަނީ ބައްސާމަށް ތާއީދުކުރާކަން އިއުލާނުކޮށްފައެވެ.\nގުޅޭ ޓެގު އެފްއޭއެމް ފުޓްބޯޅަ ބައްސާމް އަދީލް ޖަލީލް\nވަން ފޮޓޯ: އެފްއޭއެމުން 16 ރަށެއްގައި ޓާފު ދަނޑު އަޅަން އިއުލާންކުރުން\nއެފްއޭއެމުން ޓާފު ދަނޑު އަޅާނެ 16 ރަށެއް އިއުލާންކޮށްފި\nއެފްއޭއެމުން ނޫސްވެރިޔާ ސާއިދަށް ތިން ލައްކަ ރުފިޔާ ހަދިޔާކޮށްފި\nލެޖެންޑް ކަސިލަސްވެސް ރާއްޖޭގެ ފުޓުބޯޅައިގެ ތެރެއަށް!


އެއީ ސަޕޯޓަރުންނެއް ނޫން، އަހަރެމެން އެމީހުން ބޭނުމެއްނޫން – ހެރީ ކޭން – Mikal News\nއެއީ ސަޕޯޓަރުންނެއް ނޫން، އަހަރެމެން އެމީހުން ބޭނުމެއްނޫން – ހެރީ ކޭން\nޔޫރޯ ފުޓުބޯޅަ މުބާރާތުގައި އަމިއްލަ ގައުމުގައި ޕެނަލްޓީ ޖަހައިގެން ބަލިވުމާއިއެކު އިގިރޭސިވިލާތުގެ ބައެއް ސަޕޯޓަރުން ކަޅު ނަސްލުގެ ކުޅުންތެރިންނާއި ދިމާކޮށް ފުރާސަކުރުމާއި ވިދިގެން މިކަން ކުށްވެރިކޮށް އިގިރޭސި ޓީމުގެ ކެޕްޓަން ހެރީ ކޭން ފާޅުގައި ވާހަކަ ދައްކައިފިއެވެ. “އެއީ އިގިރޭސިންގެ ސަޕޯޓުންނެއް ނޫން، އެފަދަ މީހުން އަހަރެން ބޭނުމެއްނޫން” ހެރީ ކޭން ބުނެފައިވެއެވެ. ހެރީ ބުނެފައިވަނީ ޕެނަލްޓީ ކާމިޔާބު ނުކުރެވުނު ކުޅުންތެރިންނަށް ދިމާކޮށް ފުރައްސާރަކުރަންވީ ނޫން ކަމަށާއި އެމީހުންނަށް ބޭނުންވަނީ ސަޕޯޓަރުންގެ ހިތްވަރު ކަމަށެވެ.\nޔޫރޯ ފައިނަލް މެޗުގައި އިޓަލީ އާއި ވާދަކޮށް އިގިރޭސިން ބަލިވި މެޗަށްފަހު ސޯޝަލް މީޑިއާގައި ނަސްލީ ދިމާކުރުންތައް ކުރިއަށް ދިޔައެވެ. މިކަމާއި ވިދިގެން މީގެ ކުރިން އިގިރޭސި ކޯޗުވެސް ވަނީ ވާހަކަ ދައްކާފައެވެ. ސޯޝަލް މީޑިއާގައި ލިޔުނު ގިނަ ލިއުންތައް މިހާރުވަނީ އެމީޑިއާތަކުން ނަގާފައެވެ. އަދި އެމީޑިއާތައް ރައްކާތެރި ތަނަކަށް ހެދުމަށް މަސައްކަތްކުރާނެ ކަމަށް ސޯޝަލް މީޑިއާ ޕްލެޓްފޯމުތަކުން ވަނީ ބުނެފައެވެ. އެގޮތުން ޓްވިޓާއިން 1000 އަށްވުރެ ގިނަ ޓްވީޓުތައް އުނިކޮށް އެފަދަ އެކައުންޓަށް ބޭންކުރި ކަމަށް ޓްވިޓާއިން ހާމަކުރެއެވެ. އިގިރޭސި ބައެއް ސަޕޯޓަރުންވަނީ ފައިނަލް މެޗު ބެލުމަށް ވަން އިޓަލީ ސަޕޯޓަރުންނަށް ހަމަލާދީ މަނަނުޖެހުންވެސް ހިންގާފައެވެ.\nއިގިރޭސި ސަޕޯޓަރުން ނަސްލީދިމާކުރުންތައް ކަޅު ނަސްލުގެ ކުޅުންތެރިންނަށް އަމާޒުކޮށްފައިވަނީ ފައިނަލް މެޗުގައި އިގިރޭސި ޓީމުގެ ކަޅު ނަސްލުގެ ތިން ކުޅުންތެރިއަކު ޖެހި ޕެނަލްޓީ ނާކާމިޔާބު ވުމުންނެވެ. އިގިރޭސި ޕެނަލްޓީތައް ނާކާމިޔާބުވުމުގެ ޒިންމާވަނީ އެޓީމުގެ ކޯޗު ސައުތުގޭޓް ނަގާފައެވެ. “ޕެނަލްޓީ ޖަހާނެ ކުޅުންތެރިން ނަގަނީ އަހަރެން. އެއީ ޓްރެއިނިން އަށް ބަލާފައި އަހަރެން ކުރާ ކަމެއް. އެެއީ ކުޅުންތެރިން އަމިއްލަ އަށް ނިންމާ ނިންމުމެއް ނޫން. މިކަމުގައި ނަސީބުގެ އެހީ ލިބޭ ފަހަރާއި ނުލިބޭ ފަހަރު އަންނާނީ. ވަކި ކުޅުންތެރިއަކުގެ ބޮލުގައި ކަމެއް އަޅުވަން ނެތިން. ޕެނަލްޓީގެ ޒިންމާ އަދި މި ނަތީޖާގެ ޒިންމާ އަހަރެން ނަގަން،” ސައުތުގޭޓް ބުންޏެވެ.\nމި ފަހަރުގެ ޔޫރޯގެ ފައިނަލުގައި ޕެނަލްޓީއާ ދިމާކޮށް ސައުތުގޭޓް ވަނީ ޖޭޑަން ސަންޗޯ އާއި މާކަސް ރެޝްފޯޑް ކުޅެން އަރުވައިފަ އެވެ. އެއީ ޕެނަލްޓީ އަށް ހާއްސަކޮށް ކުރި ދެ ބަދަލެވެ. މިދެ މީހުންގެ ޕެނަލްޓީ ނާކާމިޔާބުވުމުން ހަތަރު ވަނަ ޕެނަލްޓީ ޖަހަން ދިޔައީ އުމުރުން އެންމެ 19 އަހަރުގެ ބުކާޔޯ ސަކާ އެވެ. އޭނާ ޖެހި ޕެނަލްޓީ އިޓަލީގެ ގޯލް ކީޕަރު މަތަކުރީއެވެ. ސަކާ އަކީ ވެސް ބަދަލެއްގެ ގޮތުގައި އެރި ކުޅުންތެރިއެކެވެ. ބަދަލު ކުޅުންތެރިއެއްގެ ގޮތުގައި ކުޅެން އެރި ތިން ކުޅުންތެރިން ލައްވައި ފަހު ތިން ޕެނަލްޓީ ޖެހުމާއި ފަހު ޕެނަލްޓީ ޖަހަން ތަޖުރިބާކާރު އަދި ފައިނަލް މެޗުގައި ގިނަ ވަގުތު ކުޅުނު ކުޅުންތެރިއަކު ނުނެގީތީ ސައުތުގޭޓަށް ވަނީ ފާޑުކިޔުން ވެސް އަމާޒުވިއެވެ.


Hurihaa Gradethakehge Dharivarunnah Teleclass Fashanee | Kuhli Habaru\nހުރިހާ ގްރޭޑްތަކެއްގެ ދަރިވަރުންނަށް ޓެލިކިލާސް ފަށަނީ\nހުރިހާ ސްކޫލެ ގުރޭޑްތަކުގެ ދަރިވަރުންނަށް އަންނަ ހަފުތާއިން ފެށިގެން ޓެލެކްލާސްތައް ފެށުމަށް އެޑިއުކޭޝަން މިނިސްޓްރީން ނިންމައިފި އެވެ.\nއެޑިއުކޭޝަން މިނިސްޓަރީން މިހާރުވެސް ގްރޭޑް 7،8،9،10 އަދި 11ގެ ދަރިވަރުންނަށް ޓެލެކިލާސް މެދުވެރިކޮށް ދަނީ ކިޔަވައިދެމުންނެވެ. އަދި އަންނަ ހަފްތާގައި ގްރޭޑް އެކަކުން ފެށިގެން ގްރޭޑް ހައެއްގެ ދަރިވަރުންނަށް ޓްލިކިލާސްތައް ފެށުމުގެ މަސައްކަތް ކުރަމުންދާ ކަމަށް އެޑިއުކޭޝަން މިނިސްޓަރު ވިދާޅުވިއެވެ. އަދި ޑޭޓާ ބޭނުންވާ ހުރިހާ ދަރިވަރުންނަށް ހިލޭ ޑޭޓާ ފޯރުކޮށްދިނުމަށް ވަނީ ނިންމާފައެވެ.\nމިގޮތުން އުރީދޫ އާއި ދިރާގާއި ގުޅިގެން ޑޭޓާ ބޭނުންވާ ހުރިހާ ދަރިވަރުންނާއި ޓީޗަރުންނަށް އެއް މަހަށްވާވަރަށް ޑޭޓާ ހަމަޖައްސައިދީފައިވާ ކަމަށް އެޑިއުކޭޝަން މިނިސްޓްރީން ބުނެފައިވެއެވެ. ޑޭޓާ ބޭނުންވާ ފަރާތްތަކަށް ސްކޫލުތަކުން ފޯރުކޮށްދޭ ގޫގަލް ފޯމުގެ އެހީގައި މިނިސްޓްރީގައި އެދުމުން ޑޭޓާ ބޭނުންވާ ފަރާތްތަކުގެ ފޯނުތަކަށް ޑޭޓާ ފޮނުވަމުންދާނެ ކަމަށް މިނިސްޓަރު ވިދާޅުވި އެވެ.\nމިދިޔަ މާޗް މަހުގެ5ވަނަ ދުވަހުން މިޑް ޓާމް ބްރޭކަށް ސްކޫލްތައް ބަންދުވިގޮތަށް އަދި ސްކޫލްތައް ހުޅުވާފައި ނުވެއެވެ. ކޮވިޑް-19 ރާއްޖެއިން ފެނުމާއި ގުޅިގެން ފުރަތަމަ ސްކޫލްތައް ބަންދުކުރީ އެއްހަފްތާއަށެވެ. މިހާރު މިފިޔަވަޅު5ވަނަ ފަހަރަށް އަޅަން ނިންމާ ކުރިއަށްއޮތް ހަފްތާގައިވެސް ސްކޫލްތައް ނުހުޅުވާ ގޮތަށް އެޑިއުކޭޝަން މިނިސްޓްރީން ވަނީ ނިންމާފައެވެ.


ޖެނިޓަލް ހާރޕީޒް - ވިކިޕީޑިއާ\n1 ޖެނިޓަލް ހާރޕީޒް\n2 ޖެނިޓަލް ހާރޕީޒް ޖެހުން\n3 ޖެނިޓަލް ހާރޕީޒް ޖެހުމުން ފެނިދާނެ ޢަލާމާތްތައް\n4 ޖެނިޓަލް ހާރޕީޒް އިން ރައްކާތެރިވުން\nޖެނިޓަލް ހާރޕީޒް[އުނިއިތުރު ގެންނަވާ]\nމިއީ ހާރޕީޒް ސިމްޕްލެކްސް ވައިރަސް (Herpes simplex virus) ގެ ސަބަބުން ޖެހޭ ބައްޔެކެވެ. މިވައިރަސްގެ ދެވައްތަރެއް ވާއިރު އާންމު ގޮތެއްގައި ޖެނިޓަލް ހާރޕީޒް ޖެހެނީ ދެވަނަ ވައްތަރުގެ ވައިރަސްގެ ސަބަބުންނެވެ.\nޖެނިޓަލް ހާރޕީޒް ޖެހުން[އުނިއިތުރު ގެންނަވާ]\nމިބަލި ޖެހެނީ ބަލި ޖެހިފައިވާ މީހަކާއި އެއްވެސް ސިފައެއްގައި ޖިންސީ ގުޅުން ހިންގުމުންނެވެ.\nޖެނިޓަލް ހާރޕީޒް ޖެހުމުން ފެނިދާނެ ޢަލާމާތްތައް[އުނިއިތުރު ގެންނަވާ]\nމިބަލި ޖެހުމުން ފެނިދާނެ ޢަލާމާތްތަކުގެ ތެރޭގައި ހުންއައުން، ގައިގައި ރިއްސުން، އުނަގަނޑު މައްޗަށް ތަދުވުން، ވަރުބަލިވުން، ހަށިގަނޑުގެ އެކި ހިސާބުތަކުގައި ގޮށްލުން، އަދި ޖިންސީ ގުނަވަނާއި އޭގެ ވަށައިގެންވާ ހިސާބު ހިރުވައި ފޮޅުނެގުން ފަދަ ކަންތައްތައް ހިމެނެއެވެ. ބައެއް ފަހަރު މިފޮޅުތައް ފަޅައިގެން ދިއުމުން ފާރުވެ، ކުޑަކަމުދާއިރު ރިއްސައި ތަދުވާގޮތް ވެއެވެ.\nއަންހެނުންނަށް މިބަލި ޖެހުމުން ފަރުޖުން ނުބައި ވަސް ހުންނަ ދިޔައެއް ބޭރުވެއެވެ. މާބަނޑުވެފައިވާ މީހަކަށް މިބަލި ޖެހި، ރަހިމުގެ ކަރަށް ބަލީގެ އަސަރު ފޯރައިފި ނަމަ، ރަހިމުގައިވާ ކުޑަދަރިފުޅަށް އޭގެ އަސަރު ފޯރައި، ބައިގެން ދިއުން ފަދަ ކަމެއް މެދުވެރިވުމަކީ ވެސް ގާތްކަމެކެވެ.\nޖެނިޓަލް ހާރޕީޒް ޖެހިފައިވާ ފިރިހެނާގެ ޖިންސީ ގުނަވަން\nފިރިހެނުންނަށް ޢާންމުކޮށް މިބަލީގެ އަސަރު ފޯރަނީ ފިރިހެން ހަށި އަދި އޭގެ ބޯކޮޅަށެވެ. ބައެއް ފަހަރު ކުޑަކަމުދާ ހޮޅިއަށް ބަލީގެ އަސަރު ފޯރައި، ކުޑަކަމުދާން އުދަގޫވެ، ފެންފަދަ ދިޔައެއް ކުރިމަތި ފަރާތުން ބޭރުވާ ގޮތްވެއެވެ. މިބަލީގެ އަލާމާތްތައް ދޭތެރެ ދޭތެރެއިން ފެންނާނެއެވެ.\nޖެނިޓަލް ހާރޕީޒް އިން ރައްކާތެރިވުން[އުނިއިތުރު ގެންނަވާ]\nޖެނިޓަލް ހާރޕީޒް އިން ރައްކާތެރިވުމަށް އަންނަނިވި ކަންތައްތައް ކުރެވިދާނެއެވެ.\nމާބަނޑު ދުވަސްވަރު ޖެނިޓަލް ހާރޕީޒް ޖެހިފައިވޭތޯ ބަލައި ދެނެގަނެ ލަސްނުކޮށް ފަރުވާކުރުން


Isthashigandu Halaakuve Thala Vanee Tha? Miee Raajje In Libey Emme "Fahkaa" Faruvaa - Vaguthu\nއިސްތަށިގަނޑު ހަލާކުވެ ތަލަ ވަނީތަ؟ މިއީ ރާއްޖެއިން ލިބޭ އެންމެ "ފައްކާ" ފަރުވާ\n2 މަސް ކުރިން ( މާޗް 23, 2019 )\nބޮލުން އިސްތަށިފައިބާ މައްސަލައަކީ ދެޖިންސުގެ މީހުނަށްވެސް ދިމާވާ ބޮޑު މައްސަލައެކެވެ. ބައެއް މީހުންގެ ނަޒަރުގައި އެއީ ބޮޑު ހިތާމައެކެވެ. ބޮލުން އިސްތަށި އަލުން ފަޅާނެ ގޮތެއް ހޯދުމަށާއި ފަރުވާއެއް ލިބިގަތުމަށް ރެއާއި ދުވާލު އެވެރިން މަސައްކަތް ކުރަނީ އެހެންވެގެންނެވެ. ގިނަފަހަރަށް އިސްތަށި ފައިބަން ދިމާވަނީ އިސްތަށިގަނޑު ރީތުކުރުމަށް ބޭނުންކުރެވޭ ތަކެތީގެ ސަބަބުންނެވެ. އަނެއްބައި ފަހަރަށް އިސްތަށިގަނޑަށް އެންމެ އެކަށީގެންވާ މިންވަރަށް ބޭނުންވާ މުޙިންމު މާއްދާތައް ނުލިބުންވެސް، އިސްތަށި ފޭބުމުގެ ސަބަބަކަށް ވެއެވެ.\nބޮލުން އިސްތަށި ފޭބުން ނުވަތަ ބޯ ތަލަވާން މެދުވެރި ވަނީ އިސްތަށިގަނޑު ހަލާކުވާ ހިސާބުންނެވެ. އިސްވެ ފާހަގަ ކުރެވުނު ސަބަބުތަކާއި ހުރެ އިސްތަށިގަނޑުގެ ވަރު ދެރަވެ ހަލާކުވެ ދިއުމަކީ ބޯ ތަލަވުމުގެ އަސްލެވެ. މިފަދަ ހާލަތްތައް މެދުވެރިވެ ބޮލުން އިސްތަށި ފައިބާ، ތަލަވާން ނަގާ މުއްދަތު އެކި މީހުނަށް ތަފާތެވެ. ބައެއް މީހުނަށް މި މައްސަލަ ކުއްލިއަކަށް ކުރިމަތިވެއެވެ. އަނެއް ބަޔަކަށް މައްސަލަ ދިމާވެ އެކަމުގައި އެއްވެސް ހައްލެއް ނުހޯދި ނާއުންމީދީ ހާލުގައި ހަޤީޤަތާއި ކުރިމަތިލާން ޖެހެއެވެ.\nކަމުގެ މާހިރުން ދިރާސާތަކުގެ އަލީގައި ބުނާގޮތުގައި، ވަގުތީ އުފަލަކަށްޓަކައި ނުވަތަ ވަގުތީ ހިތްހަމަ ޖެހުމަކަށްޓަކައި ބޭނުންކުރާ ބާރުގަދަ ތަކެއްޗަކީ އިސްތަށިގަނޑު ހަލާކުވާން މެދުވެރިވާ މައިގަނޑު ސަބަބެވެ. މިސާލަކަށް އާދަކޮށް، އިސްތަށިގަނޑު ސްޓައިލް ކުރުމަށް ބާރުގަދަ ކެމިކަލާއި އެނޫންވެސް އިސްތަށިގަނޑަށް ގެއްލުންދެނިވި ބައިތައް ހިމެނޭ ތަކެތި ބޭނުން ކުރާނަމަ އޭގެ ނޭދެވޭ އަސަރު ކޮންމެވެސް ހިސާބަކުން ފެންނާން ފަށާނެއެވެ. އެހެންކަމުން އިސްތަށިގަޑު ހަލާކުވެ ދިއުމުގެ ކުރިން އިސްތަށިގަނޑަށް ގެއްލުން ހުރި ތަކެއްޗާއި ދުރުވެ، ފައިދާކުރަނިވި އުފެއްދުންތައް ދަނެ އިޚްތިޔާރު ކުރުމަކީ އެންމެ ބުއްދިވެރި ގޮތެވެ.\nއިސްތަށިގަނޑު ހަލާކުވެގެން ނާއުންމީދީ ހާލަތުގައި ތަލަވުމުގެ މަލަމަތި ދެކެމުންދާ ފަރާތްތަކަށް މިއޮތީ އުފާވެރި ޚަބަރެކެވެ. ރާއްޖެއަށް ދާދި ފަހުން ތައާރަފްކޮށް ވިއްކަން ފަށާފައިވާ "މާއި" ބްރޭންޑުގެ ހެއާ ޝޭމްޕޫއަކީ އެފަދަ ފަރާތްތަކަށް އުންމީދު އާކޮށްދިން ފަރުވާއެވެ. ގިނަ ޢަދަދެއްގެ ވިޓަމިނާއި އިސްތަށިގަނޑާއި ބޮލުގެ ހަންގަޑަށް ފައިދާކުރަނިވި އެތައް ބައިތަކެއް އެއް ޕްރޮޑަކްޓަކުން ލިއްބައިދޭ މި ޝޭމްޕޫއަކީ 100 އިންސައްތަ ގުދުރަތީ މާއްދާތައް އެކުލެވޭ މޮޅު ޝޭމްޕޫއެކެވެ. ދެ ޖިންސުގެ ހުރިހާ ވައްތަރެއްގެ އިސްތަށިގަނޑަކާއި ވެސް ގުޅޭގޮތަށް ތައްޔާރުކޮށް އުފައްދާފައިވާ މި ޝޭމްޕޫއަކީ އެއްވެސް ކެމިކަލެއް ނުހިމެނޭ، މީރު ވަސް އެކުލެވިގެންވާ ޝޭމްޕޫއެކެވެ.\nމަދު ދުވަސްކޮޅެއްގެ ތެރޭގައި ނަތީޖާ ދައްކައިދޭ މާއި ބްރޭންޑުގެ މި ޚާއްސަ ޝޭމްޕޫއަކީ އިސްތަށިގަނޑު ހަލާކުވެފައިވާ ފަރާތްތަކަށް އޮތް ފަރުވާއަކަށް ވާއިރު، އޭގެ އިތުރުންވެސް އިތުރު އެތައް ފައިދާތަކެއް މި ޝޭމްޕޫއިން ލިއްބައި ދެއެވެ. އެގޮތުން އާދަކޮށް މި ޝޭމްޕޫ ބޭނުންކުރަން ފެށުމުން އިސްތަށި ފޭބުން އެކީގައި ހުއްޓި، ހީވެސް ނުކުރާހައި ހަލުވިމިނުގައި އިސްތަށިގަނޑު ދިގުވާ ކަމަށް ތަޖުރިބާގެ އަލީގައި ގިނަ ބަޔަކު ބުނަމުންދެއެވެ. ރާއްޖެ ފަދަ ހޫނު މާހައުލެއްގައި މި ޝޭމްޕޫ ބޭނުން ކުރުމަކީ، އިރުގެ އަލިންނާއި ނުރައްކާތެރި ޖަރާސީމުތަކުން އިސްތަށިގަނޑު ރައްކާތެރިކޮށް ދުޅަހެޔޮކަން މަތީ ދެމެހެއްޓުމަށް ކޮންމެހެންވެސް ބޭނުންވާ މުޙިންމު މާއްދާތައް ހިމެނޭ ޝޭމްޕޫއެކެވެ.\nއިސްތަށިގަނޑު ދުޅަހެޔޮކޮށްދިނުމުގެ އިތުރުން މާއި ޝޭމްޕޫގެ އެންމެ ފާހަގަކޮށްލެވޭ އެއް ކަމަކީ، ޝޭމް ބޭނުންކުރަން ފެށުމުގެ އޭގެ ނަތީޖާ މަދު ދުވަސްކޮޅެއްގެ ތެރޭގައި ފެންނަ ފެނުމެވެ. އެގޮތުން އިސްތަށިގަނޑު ފުސްވެ ހަޑިވެފައި އޮންނަ އޮތުމަށް ނިމުމެއް ގެނެސްދީ، ތާޒާކަންމަތީ ދަމަހައްޓައި ދިނުމަށް މި ޝޭމްޕޫ ވަރަށް ބޮޑު ދައުރެއް އަދާކުރެއެވެ. މި ޝޭމްޕޫގައި އެކުލެވިގެން ވަނީ، ޢާންމު ގޮތެއްގައިވެސް އިސްތަށިގަނޑު ވަރުގަދަކޮށް ދުޅަހެޔޮ ކުރުމަށްޓަކައި ބޭނުންކުރާ ތަކެތީގައި ހުންނަ އެންމެ މުޙިންމު ބައިތަކެވެ.\nތަޖުރިބާކާރުން ލަފާދޭ ގޮތުގައި މާއި ބްރޭންޑުގެ ޝޭމްޕޫ، ކޮންމެ ހަފްތާއަކު މަދުވެގެން ތިންފަހަރު ބޭނުންކުރުން ރަނގަޅެވެ. މި ޝޭމްޕޫ އިސްތަށިގަނޑުގައި ހޭކުމަށްފަހު ކުޑަ ވަގުތުކޮޅެއް ވަންދެން މަސާޖުކުރުމަކީ އެދެވިގެންވާ ގޮތެވެ. އާދަކޮށް މިގޮތުގެ މަތީން މި ފަރުވާ ހޯދާނަމަ، މަދު ދުވަސްކޮޅެއްގެ ތެރޭގައި ނަތީޖާ ފެނި، ބޮލުން އިސްތަށި ފޭބުން ހުއްޓިގެން ދިއުމާއި އެކު ދުޅަހެޔޮކަންމަތީ އިސްތަށިގަނޑު އަވަހަށް ދިގުވާ ކަމަށް ތަޖުރިބާގެ އަލީގައި ގިނަ ބަޔަކު ބުނެއެވެ.\nގިނަ ބައެއްގެ އިތުބާރު ހޯދާފައިވާ މާއި ބްރޭންޑުގެ މި ޝޭމްޕޫގެ 150 އެމްއެލް ފުޅި މިހާރު "ލިބޭ" އިން ވިއްކަމުންދާއިރު ޕްރޮޑަކްޓް ބައްލަވައިގަތުމާއި އިތުރު މަޢުލޫމާތު ސާފުކުރެއްވުމަށް، 7660630 ނަމްބަރު ފޯނަށް ގުޅުމަށް އެފަރާތުން އެދެއެވެ. މި ޕްރޮޑަކްޓު މާލެއިން ބައްލަވައިގަންނަވާ ފަރާތްތަކަށް އިތުރު އަގަކާއި ނުލާ ޑެލިވަރީ ކޮށްދިނުމުގެ ޚިދުމަތް "ލިބޭ" އިން ފޯރުކޮށްދެއެވެ.\nމާޗް 22, 2019 15:25\nމާޗް 23, 2019 18:56\nވަރަސް ފޭޭކު ހުސް ސަޅި\nމާޗް 23, 2019 21:28\nމީތި ޓްރައި ކޮށްފަތަ ތި ކޮމެންޓް ކުރީ؟


Asra ge veynun mulhi gaumu rohvvaalaifi, oxygen fulhiyaa nulai enme dhuvahaku namaves dhiriulhen beynun! - One Online\nއަސްރާގެ ވޭނުން މުޅި ގައުމު ރޮއްވާލައިފި! އޮކްސިޖަން ފުޅިއާ ނުލައި އެންމެ ދުވަހަކުނަމަވެސް ދިރިއުޅެން ބޭނުން!\nއަސްރާ އަދި އޭނާގެ ފިރިމީހާ ޔާސިރު--- ފޮޓޯ: އަސްރާ ފޭސްބުކް\nއެންމެ ތުއްތު އިރުއްސުރެވެސް އުޅޭން ޖެހުނީ ބޮޑު ވޭނެއްގައެވެ. ހިނގައިގަނެވުނީ އެ އުމުރުގެ ކުދީން ހިނގައިގަންނަ ވަރަށްވުރެ މާ ފަހުންނެވެ. އެއް އުމުރެއްގެ ކުދީން ދުވެ، ކުޅެ ހަދާ މަންޒަރު ފެނުނަސް ހުންނާން ޖެހުނީ ބާކީ ވެފަ އެވެ. ދުއްވައިގަންނަން ބޭނުންވިޔަސް ދުއްވައެއް ނުގަނެވެ އެވެ. މާ އަވަހަށް ވަރުބަލިވަނީ އެވެ. އުމުރުން 15 އަހަރު ވަންދެން މިފަދަ ހާލެއްގަ އެވެ. ޖެހިފައިވާ ބަލި ދެނެއެއް ނުގަނެވެއެވެ.\nތައުލީމު ހާސިލުކުރަން ސްކޫލަށް ދިއުމުން ބުލީގެ ޝިކާރައަކަށްވި އެވެ. ހިތްވަރެއް ދުލެއް ނުކުރި އެވެ. މަދަރުސީ ހަޔާތުގައި މާ ބޮޑު ކާމިޔާބީއެއް ނުލިބުނު ނަމަވެސް ހިތްވަރާއެކު ނިންމާލި އެވެ. މިއީ ފުވައްމުލަކަށް ނިސްބަތްވާ ޒުވާން އާމިނަތު އަސްރާގެ ވާހަކަ އެވެ.\nއަސްރާގެ ވާހަކަތައް ސޯޝަލް މީޑިއާއިން ފެންނަތާ ދުވަސްގަނޑެއް ވެއްޖެ އެވެ. އެކަމަކު ހަގީގަތުގައި އަސްރާ އުޅެމުން އަންނަ ވޭނީ ހިތްދަތި ހާލު އިހުސާސްވެސް ނުކުރެވެ އެވެ. އަސްރާ ވަނީ އޭނާގެ ހަޔާތުގެ ކޮންމެ ދުވަހެއްވެސް ހޭދަކުރަމުން އަންނަ ހިތްދަތި ހާލު ކިޔައިދީފަ އެވެ. ޓީވީއެމް އިން ގެނެސްދިން "އިހުސާސް" ޕްރޮގްރާމްގައި އަސްރާ ވަނީ އޭނާގެ އަސް ތަދު އިހުސާސް ކޮށްދީފަ އެވެ. މިވާހަކަތައް އިވުނު ކޮންމެ މީހެއްގެ ވެސް ހިތް ކުދިކުދިވާނެ ކަން ޔަގީނެވެ. މި ޕްރޮގްރާމް ބެލި ކޮންމެ މީހެއްގެ ދުލުންވެސް ބޭރުވަނީ އަސްރާއަށް ހަމްދަރުދީ އެވެ. މުޅި ސޯޝަލް މީޑިއާ ފުރިފައި ވަނީ އަސްރާ އަށް ހެޔޮ ދުއާ ކޮށްދީ އަސްރާގެ ބައްޔަށް ފަރުވާ ހޯދުމަށް ދިވެހި ރައްޔިތުން އަތުކުރި އޮޅާފައިވާ މަންޒަރުންނެވެ.\nއަސްރާ-- ފޮޓޯ: އަސްރާގެ ފޭސްބުކް\nބަލި ދެނެގަނެވުނު ގޮތް:\n"ކުޑައިރުވެސް އެންމެންވެސް ބުނާނެ އަސްރާ ކީއްވެހޭ ނުދުވަނީ. ސަކަރާތް ނުޖަހަނީ. އޭރު ހުންނާނީވެސް ވަރަށް ހިކި ކޮށް. ސްކޫލަށް ދިޔައިމަ ކުދިން ބުލީވެސް ކުރާނެ. ދެން އެހެން އުޅެނިކޮށް އޭރު ގްރޭޑް ނުވައެއްގަ އުޅުނީ. އެއްދުވަހަކު މަންމަ ބުނީ ފުޅިއަށް ފެން އަޅައިގެން އަންނާށޭ. ބުނީމަ ފެން އަޅަން ގުދުވިތަނާ ކޮށި އަރައިގެން ކެއްސައިގަތީމަ އަނގައިންނާއި ނޭފަތުން ވަރަށް ބައިވަރު ލޭ އައީ. ދެން އެ ދުވަހު ބައްޕަ ދިޔަ ހޮސްޕިޓަލަށް ގޮވައިގެން. އެކަމަކު ޓެސްޓު ހަދާފަ ބުނީ އެއްވެސް މައްސަލައެއް ނެތޭ، ހަމަ ރަނގަޅޭ. ދެން ޗުއްޓީ ކައިރިވެފަ އޮތީމަ ބައްޕަ ބުނީ ޗުއްޓީގަ މާލެ ދާނީ ދޯ އޭ." ބަލީގެ އަލާމާތްތައް ފުރަތަމަ ފެންނަން ފެށި ގޮތް ހިއްސާ ކުރަމުން އަސްރާ ބުންޏެވެ.\nއަސްރާ ބުނީ އެފަހަރު ޗުއްޓީގައި މާލެ އައިސް ޑޮކްޓަރަށް ދެއްކި ނަމަވެސް އެއްވެސް މައްސަލައެއް ހުރި ކަމަށް ނުދައްކާ ކަމަށެވެ. އެހެން ކަމުން އަނބުރާ ރަށަށް ގޮސް ސްކޫލް ނިންމާލުމަށްފަހު ޒަވާޖީ ހަޔާތެއް ފަށައިގެން އަލުން މާލެ އައި ކަމަށެވެ. އޭރު ވަޒީފާ އަދާކުރަމުން ދިޔައީ ފިހާރައެއްގައި ކަމަށާއި ވަޒީފާގައި އުޅެނިކޮށް ވަރަށް ގަދައަށް ހުން އައި ކަމަށެވެ.\n"އެއްދުވަހަކު ފިހާރައިގަ ޑިއުޓީގަ އިންދާ ވަރަށް ގަދައަށް ހުން އަންނަން ފެށީ. ދެން ބޮސްގެ އަންހެނުން ގާތު ބުނިން ވަރަށް ބައްޔޭ ދެން ނުހުރެވޭނެޔޭ. ބުނީމަ އޭނަ ބުނީ ދާންވީ ނޫންހޭ ޑޮކްޓަރަށް ދައްކަން. ބުނީމަ އަހަރެން ބުނިން ނެތޭ އެއްވެސް ވަރަކަށް ފައިސާއެއް. ބުނީމަ އޭނަ އެ ދުވަހު ދިނީ ޑޮކްޓަރަށް ދައްކަން ފައިސާ. އޭރު އާސަންދައެއްވެސް ނީނދޭ. ޑޮކްޓަރަށް ދެއްކީމަ އިމަޖެންސީ ރޫމަށް ގެންގޮސްފަ ބުނީ އައިސީޔޫއަށޭ ލާން ޖެހޭނީ. ބުނީމަ ދެން ރުފިޔާ ނެތީމަ ނަރުސް ކުއްޖާ ދިޔަތަނުން ހޮސްޕިޓަލުން ނިކުމެގެން ގެއަށް އައީ. އައިސްފަ ދެ ދުވަސް ފަހުން މާ ބޮޑަށް ސަކަރާތްވެގެން ހޮސްޕިޓަލަށް ގެންދިޔައީ. ގެންގޮސްފަ އައިސީޔޫއަށްލީ. އޭރު ބައްޕަ މާލެ އަތުވެއްޖެ." އޭނާ ބުންޏެވެ.\nގާތްގަނޑަކަށް މަހެއްހާ ދުވަސް އައިސީޔޫގައި ފަރުވާ ދިނުމަށްފަހުވެސް އަސްރާގެ ބަލި ދެނެނުގަނެވުނު ކަމަށް އޭނާ ބުންޏެވެ. ނަމަވެސް އޭގެ ފަހުން އިންޑިއާ އަށް ގޮސް ޑޮކްޓަރަށް ދެއްކުމުން އަސްރާގެ ބަލި ދެނެގަނެވުނު ކަމަށް އޭނާ ބުންޏެވެ. އެކަމަކު މާލީ ހާލަތު ހުރި ގޮތުން އަނބުރާ ރާއްޖެ އަންނަން ޖެހުނު ކަމަށްވެސް ބުންޏެވެ.\nއަސްރާ މީގެ ކުރިން ހާލު ސީރިއަސްވެ ފަރުވާދިނުމަށް އެޑްމިޓް ކޮށްފައި-- ފޮޓޯ: ހެލްޕް އަސްރާ ފޭސްބުކް ޕޭޖް\nހިފެހެއްޓުމެއް ނެތި އަސްރާގެ ލޮލުން ފައިބަމުން ދިޔަ ކަރުނައިން ވޭނީ އެތައް ވާހަކައެއް ބުނެދިނެވެ. ކޮންމެ ނޭވާއެއްވެސް ދަތި އުނދަގުލާއެކު އަސްރާ ލަމުން އެ އަންނަނީ ދިރިއުޅުމަށް ދެކެމުން އަންނަ ހުވަފެންތަކުގައި ކުލަ ޖެއްސުމަށެވެ. އަސްރާގެ ހަޔާތުގައި އިތުރު ދުވަސްތައް ގުނުމުގެ އުންމީދު މިހާރު ލިބެން އޮތީ ހިތާއި ފުއްޕާމޭގެ ޓްރާންސްޕްލާންޓް ކުރެވުމުންނެވެ. އިންސާނާގެ އެންމެ ނާޒުކު ދެ ގުނަވަން މިޖެހެނީ ބަދަލު ކުރާށެވެ. ބޮޑު ހަނގުރާމައެކެވެ. ޑޯނަރެއް ހޯދަން ވެސް އެހައި އުނދަގޫވާނެ އެވެ.\nއަސްރާ ބުނީ ދިރިއުޅުމުގެ ކޮންމެ ދުވަހަކީވެސް އިމްތިހާނެއް ކަމަށެވެ. އެކަމަކު ދުނިޔެއަށް ނޭވާލާ ކޮންމެ ދުވަހަކުވެސް އެކަމަށް ޝުކުރުވެރިވާ ކަމަށެވެ. ފުރަތަމަ ފަހަރަށް އިންޑިއާއަށް ގޮސް އައިފަހުން ފުރަތަމަ ފިރިމީހާ މުޅިން ބަދަލު ވެ ދިރިއުޅުމުގެ ސޮފުހާތައް އެހިސާބުން ނިންމާލަން ޖެހުނު ކަމަށް އަސްރާ ބުންޏެވެ. އެގޮތުން އަސްރާއަށް ދަރިޔަކު ނުލިބޭނެ ކަމަށްބުނެ ހިތް ފަޅައިގެންދާނެ އެތައް ވާހަކައެއް އޭނާ ދެއްކި ކަމަށްވެސް އަސްރާ ބުންޏެވެ.\nއެހެން ނަމަވެސް އޭގެ އަހަރުތަކެއްފަހުން ދެވަނަ ކައިވެންޏެއް ކޮށް ބަލިވެ އިން ކަމަށާއި ނަމަވެސް ބަނޑަށް ހަތަރު މަހުގައި ދަރިފުޅާ ވަކިވެގެން ދާން ޖެހުނު ކަމަށް ބުންޏެވެ. ދަރިފުޅާއެކު އެ ދިރިއުޅުން ވެސް ނިންމާލަން ޖެހުނު ކަމަށް އަސްރާ ބުންޏެވެ.\nދެން އަސްރާގެ އަތުގައި ހިފީ އަސްރާ ހުރި ހާލަތު އެނގި ހުރެ އަސްރާގެ ހަޔާތުގެ ދަތުރުގައި ބައިވެރިވެ އޭނާގެ އެ ދިރިއުޅުން ބަދަލު ކޮށްދިނުމުގެ އުއްމީދުގައި އޭނާގެ މިހާރުގެ ފިރިމީހާ ޔާސިރު އަހުމަދެވެ. މިސްރާބެއް ނެތް ހަޔާތުގެ މާލިމީއަކަށް ވެ ހުންގާނުގައި ޔާސިރު ހިފީ އަމާޒަށް ވާސިލުވުމަށް ގިރާކުރަން ޖެހުނު ކޮންމެ ކަނޑެއްވެސް ހުރަސް ކޮށް އަސްރާ ގޮވައިގެން އަމާން އައްސޭރިއަކަށް ދިއުމުގެ ވަރުގަދަ އަޒުމާއި ހިތްވަރާ އެކުގަ އެވެ.\n"އަޅުގަނޑު އަސްރާ ޓްރާންސްޕްލާންޓު ކުރަން ކުރެވުނު ހުރިހާ ކަމެއް ކޮށްދޭނަން. އަސްރާ އަތުގަ އަޅުގަނޑު ހިފީ ވަކި ހިސާބަކުން ދޫކޮށްލާކަށް ނޫން. އަސްރާ އުޅޭ ހާލު ގާތުން ފެނި އެކަމުގަ ބައިވެރިވާން. އެގޮތުގަ އަޅުގަނޑު އަސްރާ ގޮވައިގެން ވަރަށް ގިނަ ގައުމުތަކަށް ދަތުރުކޮށްފިން. މިހާރު ވަރަށް ބޮޑަށް އުއްމީދު އާވެއްޖެ ޔޫކޭ އިން މި އޮޕަރޭޝަން ކުރެވޭނެ ކަމުގެ ޔަގީންކަން ލިބިއްޖެ. އެކަމަކު މާލީ ތަންވަސްކަމާ ކޮވިޑުގެ މިހާލަތާ ހެދި ނުފުރި މިތިބީ." އަސްރާގެ ފިރިމީހާ ބުންޏެވެ.\nމިއަދު އަސްރާގެ ދިރިއުޅުމުގެ މަގު ކޮށައިދެމުން އަންނަނީ އޭނާގެ ހިތްވަރު ގަދަ ފިރިމީހާ އާއި އަސްރާ އާއި ޔާސިރުގެ އާއިލާގެ މީހުންނެވެ. ލޯބިވާ އަނބިމީހާގެ ފުރާނައަށްޓަކައި ޔާސިރު ހުރީ ކޮންމެ ފަދަ ގުރުބާނީ އެއްވެސް ވާން ތައްޔާރަށެވެ. އަސްރާ އެކަނިވާނެ އެއްވެސް ވަގުތެއް ނުދެ އެވެ. އުޅެމުންދިޔަ ވަޒީފާ ދޫކޮށްލަން ޔާސިރަށް މަޖުބޫރުވީ ވެސް އެހެންވެ އެވެ.\nރިސްކު ބޮޑު އޮޕަރޭޝަނަށް ތައްޔާރު، އެންމެ ދުވަހަކު ނަމަވެސް އާދައިގެ މީހެއްހެން އުޅެން ބޭނުން\nއަސްރާ ކިޔައިދިން ގޮތުގައި މިއީ ދިރިއުޅުމެއް ނޫނެވެ. ބޭސްގުޅައަކާއި އޮކްސިޖަން މެޝިނާއި ނުލައި މިހާރު އެންމެ ދުވަހެއްވެސް ހޭދައެއް ނުކުރެވެ އެވެ. އެކަމަކު އެ ނޫން ދިރިއުޅުމެއް އެންމެ ދުވަހަކު ނަމަވެސް އުޅެން ބޭނުންވެ އެވެ. އެހެން މީހުން ފަދައިން މޫދަށް ގޮސް ސަކަރާތް ޖަހާލައި އެންމެން އެކުގައި އެއްދުވަސް ނަމަވެސް އާދައިގެ މީހަކު ގޮތަށް އުޅެން އޭނާވެސް ބޭނުންވެ އެވެ.\n"ޔޫކޭ އިން މިހާރު ޔަގީންކަން ދީފި އެ އޮޕަރޭޝަން ކުރެވޭނެ ކަމުގެ. އެކަމަކު ރިސްކުވެސް ބޮޑު. އޮޕަރޭޝަން ކުރިއަސް އަސްރާ ދުނިޔޭގަ ހުންނާނެ ކަމަށް ޑޮކްޓަރުން ދިން މުއްދަތަކީ އެއް އަހަރު. އެކަމަކު މަރުވާނެ ދުވަހެއް އެއްވެސް މީހަކަށް ނޭނގޭނެ ދެއްތޯ؟ އެއް އަހަރު ވިޔަސް މި އޮޕަރޭޝަން ކުރަން އަޅުގަނޑު ބޭނުން. އާދައިގެ މީހުން މިއުޅޭހެން އެއްދުވަހު ނަމަވެސް އުޅެލަން ބޭނުން. އަޅުގަނޑަށް މޫދަށް ނުފޭބޭތީ ކޮއްކޮމެންވެސް ގޭގައުޅޭ އެހެން ކުދިންވެސް މޫދަށް ނޭރި ތިބޭނެ. އެކަމަކު އެމީހުންނާ އެކީ މޫދަށް އެރިލައި މަޖާ ކޮށްލަންވެސް ބޭނުން އެންމެ ދުވަހަކަށް ނަމަވެސް. މި އޮކްސިޖަން މެޝިނާ ނުލައި އުޅެން ބޭނުން. ބޭހާ ނުލައި އުޅެން ބޭނުން." ރޮމުން ރޮމުން އަސްރާ ކިޔައިދިނެވެ.\nއަސްރާ ބުނިގޮތުގައި މިހާރު އޭނާ ގާތު 24 ގަޑި އިރު މީހަކު ހުންނަން ޖެހެ އެވެ. ލޭ މަތިވުމުގެ ސަބަބުން ބޭސް ކާންޖެހެ އެވެ. ނޫން ނަމަ ހުރިހާ ތަނަކުން ލޭ ފައިބަނީ އެވެ. ނަމަވެސް އެ ބޭސް ކެއުމުން ލޭ މާބޮޑަށް ދައްކޮށްލައި ވެއްޓެނީ އެވެ. މިފަހުން އަސްރާއަށް ބޮޑު ސްޓްރޯކެއްވެސް ޖެހުނެވެ. ނަމަވެސް މިހާރު އެ ސްޓްރޯކުން ރަނގަޅުވެއްޖެ އެވެ.\nއަސްރާގެ ބައްޔަކީ ކޮބާ؟\nކޮންމެ ކުއްޖަކުވެސް އުފަންވާއިރު ހިތުގެ ފުރިހަމަ ނުވާ ތަންކޮޅެއް ހުރެ އެވެ. ހުސްތަންކޮޅެއް ހެން ހުއްޓަސް ވިހެއުމަށްފަހު ބައެއް ކުދިންގެ އެތަންކޮޅު ބެދެ އެވެ. އަނެއް ބައި ކުދިން ވަކި އުމުރަކަށް ދިއުމުން ހިތުގެ އެތަންކޮޅު ބެދެ އެވެ. އަސްރާގެ ހިތުގެ އެ ހުސްތަންކޮޅު ހުރީ ނުބެދި އެވެ. މިކަމުގެ ސަބަބުން ފުއްޕާމެއަށްވެސް އޭގެ އަސަރު ކުރީ އެވެ. ކުރީން ބަލި ދެނެގަނެވުނު ނަމަ ކުޑަ ކުޑަ އޮޕަރޭޝަނަކުން އަސްރާގެ ބަލި ރަނގަޅުވެދާނެ ކަމަށް ޑޮކްޓަރުން ބުނެފައިވާ ކަމަށް އަސްރާގެ ފިރިމީހާ ބުންޏެވެ. ނަމަވެސް އެ ޒަމާނަކީ ފަސޭހައިން ބަލިތައް ދެނެގަނެ އަވަހަށް ފަރުވާ ދެވޭނެ ޒަމާނެއް ނޫން ކަމުން އަސްރާގެ ބަލި ދެނެގަނެވުނު އިރު އޭނާގެ ފުރާނަ އަށް ވަނީ ނުރައްކާވެފަ އެވެ.\nއަސްރާގެ ފުރާނަ ސަލާމަތްކުރުމަށް މިއަދު ވަނީ އެންމެންގެ ދީލަތި އެހީތެރިކަން ބޭނުންވެފަ އެވެ. އަދި އެންމެންގެ ހެޔޮ ދުއާވެސް އަސްރާ މިއަދު ބޭނުންވެ އެވެ.\nއަދި އަސްރާގެ ހާލަތާ ގުޅޭ ގޮތުން މައުލޫމާތު އޮޅުންފިލުވުމަށް 7795796 ނަންބަރުން ޔާސިރު އަހުމަދަށް ގުޅުމަށް ވެސް ވަނީ އެދިފަ އެވެ.\nގުޅޭ ޓެގު ފުވައްމުލައް ސިޓީ ސިއްހަތު ރިލޭޝަންޝިޕް


Naagoashee ge agumagu kuran bayakaa havaalu kohfi\nނާގޯށީގައި ހަދާފައިވާ އިމާރާތެއް: މި ރަށް ތަރައްގީ ނުވެ އޮންނަތާ ކިތަންމެ އަހަރެއް ވަނީ ވެފައި\nމޯލްޑިވްސް ޓޫރިޒަމް ޑިވެލޮޕްމަންޓް ކޯޕަރޭޝަން (އެމްޓީޑީސީ) އިން ނުހެދި ގިނަ ދުވަސްވެފައިވާ ރަށް ހދ. ނާގޯށީގެ އަގުމަގު ކުރުމަށް ބަޔަކާ ހަވާލު ކޮށްފި އެވެ.\nސަރުކާރުން ދެ ފަހަރެއްގެ މަތިން އެމްޓީޑީސީ އަށް ދީ، އަތުލާފައިވާ މި ރަށުގެ އަގުމަގު ކުރަން ބަޔަކާ ހަވާލު ކުރިކަން ހާމަވީ އެމްޓީޑީސީގެ މިދިޔަ އަހަރުގެ ހަތަރު ވަނަ ކްއާޓަރުގެ މާލީ ހިސާބުތައް ނުނެރުވުނު ސަބަބު ބަޔާންކޮށް އާއްމު ކުރި ނޫސް ބަޔާނުންނެވެ.\nއެ ބަޔާނުގައި އެމްޓީޑީސީން ބުނެފައިވާ ގޮތުން ނާގޯށީގެ ވެލުއޭޝަންއެއް ހަދަން ވަނީ ފާމަކާ ހަވާލު ކޮށްފަ އެވެ. އެ މަސައްކަތް ހަވާލުކުރި ކުންފުނީގެ ނަން ހާމަ ކޮށްފައެއް ނުވެ އެވެ. އަދި އެ މަސައްކަތް ކުރަމުން ދަނިކޮށް ކުންފުނީގެ އޮފީހުން ކޮވިޑްގެ ކޭސް ތަކެއް ފެނި މުވައްޒަފުން ކަރަންޓީން ވާން ޖެހުމާއެކު މަސައްކަތް މެދުކެނޑިފައިވާ ކަމަށެވެ.\nއަވަސް އިން ނާގޯށީގެ މަސައްކަތް މިހާރު ގޮސްފައިވާ ހިސާބެއް ބަލަން މެނޭޖިން ޑިރެކްޓަރު ތަޒްމީލް އަބްދުއްސަމަދަށް މިއަދު ހެނދުނު 10:00 ޖެހި އިރު ގުޅުމުން ވިދާޅުވީ އަދި އޮފީހަށް ވަޑައި ނުގަންނާ ކަމަށައި ފަހުން ގުޅުމަށެވެ. އަދި އޭގެ ފަހުން ތަކުރާރުކޮށް ގުޅުން ވެސް އޭނާ ފޯނަށް ޖަވާބު ދެއްވާފައެއް ނުވެއެވެ.\nނާގޯށި އެމްޓީޑީސީ އަށް ފުރަތަމަ ހަވާލު ކުރީ 25 އަހަރަށެވެ. ނަމަވެސް ރިސޯޓު ތަރައްގީ ކުރަން ދިން މުއްދަތު ހަމަވީއިރު ވެސް އެ ރަށް ހެދިފައެއް ނުވެ އެވެ. އެހެންވެ، ސަރުކާރުން އެ ރަށް އަތުލީ އެވެ. އޭގެ ފަހުން އަނެއްކާ ވެސް 2017 ވަނަ އަހަރު ރަށް ހަވާލު ކުރި އެވެ. އެ ފަހަރު ވެސް އިންވެސްޓަރެއް ނުލިބިގެން ރަށް ހެދޭ ގޮތެއް ނުވުމުން ސަރުކާރުން ރަށް އަތުލީ އެވެ. އަދި އޭގެ ފަހުން ސަރުކާރުން 2018 ވަނަ އަހަރު އެންމެ ރަނގަޅު އަގެއް ހުށަހަޅާ ފަރާތަކަށް މި ރަށް ވިއްކާލަން ވެސް މަސައްކަތް ކުރި އެވެ. މި ރަށަށް އަދި ވެސް އިންވެސްޓަރެއް ނުވެ އެވެ.\nޓޫރިޒަމް ނެތް ހދ. އަތޮޅުގައި އޮންނަ މި ރަށް ނުހެދި ގިނަ ދުވަސް ތަކެއް ވަމުންދާތީ ރައްޔިތުންގެ ޝަކުވާތައް ފުނިޖެހި އެންމެ ފަހުން ރައީސް އިބްރާހިމް މުހައްމަދު ސޯލިހުގެ ސަރުކާރުން ނާގޯށި އެމްޓީޑީސީއަށް އަނެއްކާ ވެސް ދީފައިވަނީ މިދިޔަ އަހަރުގެ ޖުލައި މަހު އެވެ. ފަންސާސް އަހަރަށް ކުއްޔަށް ދީފައިވަނީ ތިން އަހަރުތެރޭގައި ހަދާ ހުޅުވާ ގޮތަށެވެ.\nމި ރަށާ ހަވާލުވުމަށް ފަހު ތަޒްމީލް ވިދާޅުވެފައިވާ ގޮތުން ރަށް ތަރައްގީ ކުރަން އިންވެސްޓަރުންގެ ޝައުގުވެރިކަން އެބަހުއްޓެވެ. އަވަސް އަށް އެނގިފައިވާ ގޮތުގައި އެ ރަށް ތަރައްގީ ކުރުމަށް މިދިޔަ އަހަރު ދުބާއީ ބަޔަކު މަޝްވަރާކޮށްފައި ވެއެވެ.\nނާގޯއްޓަކީ މަސައްކަތް ކޮންމެވެސް ވަރަކަށް ކޮށްފައިވާ ރަށެވެ. މި މަސައްކަތް ކޮށްފައިވަނީ ރަޝިޔާ ކުންފުންޏެއް ކަމަށްވާ ތްރީކޭ އިންޓަނޭޝަނަލުންނެވެ. އެ ކުންފުނިން އެ ރިސޯޓުގެ 50 ޕަސެންޓް މަސައްކަތް ވަނީ ކޮށްފަ އެވެ. އެ ރިސޯޓަކީ 600 އެނދުގެ ރިސޯޓެކެވެ.\nޓޫރިޒަމް އެމްޓީޑީސީ ނާގޯށި + މިނިސްޓްރީ އޮފް ޓޫރިޒަމް ޑރ. އަބްދުﷲ މައުސޫމް


މިއަހަރުގެ ފުރަތަމަ ދައުރުގެ ފުރަތަމަ ޖަލްސާ3ފެބުރުވަރީ 2020 ވާ ހޯމަ ދުވަހު\n6 ޖެނުއަރީ 2020 12:00\nރައްޔިތުންގެ މަޖިލީހުގެ 2020 ވަނަ އަހަރުގެ ފުރަތަމަ ދައުރުގެ ފުރަތަމަ ޖަލްސާ3ފެބުރުވަރީ 2020 ވާ ހޯމަ ދުވަހުގައި ބޭއްވުމަށް ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު ވަނީ ނިންމަވާފައެވެ.\nމިޖަލްސާ އޮންނާނީ ރައްޔިތުންގެ މަޖިލިސް ކުރާ ގޭގައެވެ. މިޖަލްސާގައި ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީގެ 84 ވަނަ މާއްދާގައިވާ ގޮތުގެ މަތިން ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ރިޔާސީ ބަޔާން އިއްވަވައިދެއްވުން އޮންނާނެއެވެ.\nމިޖަލްސާ ބޭއްވުމުގެ އިންތިޒާމުތައް ރައްޔިތުންގެ މަޖިލީހުގެ އިދާރާއިން މިހާރު ދަނީ ކުރަމުންނެވެ.\nއަލްފާޟިލް ޙަސަން ޒިޔާޢު ޑިރެކްޓަރ، މީޑިއާ އެންޑް ކޮމިއުނިކޭޝަންސް | ރައްޔިތުންގެ މަޖިލީހުގެ އިދާރާ މެދުޒިޔާރަތްމަގު، މާލެ، ދިވެހިރާއްޖެ | ފޯން: 3312107 އީމެއިލް: media@majlis.gov.mv ރައްޔިތުންގެ މަޖިލީހުގެ ޓުވިޓަރ: @mvpeoplesmajlis


HPA Ge Antigen Test Ge Natheejaa Nulibi Ethah Gadi Ireh! - Vaguthu\nއެޗްޕީއޭގެ އެންޓިޖެން ޓެސްޓްގެ ނަތީޖާ ނުލިބި އެތައް ގަޑިއިރެއް!\n4 މަސް ކުރިން ( ޖެނުއަރީ 25, 2022 )\nޒުވާނެއްގެ އަނގަ އިން ކުޅު ނަގައިގެން ކޮވިޑް-19 އަށް ޓެސްޓް ކުރަނީ. --- ވަގުތު އިމޭޖަސް\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހަދަން ފެށި އެންޓިޖެން ޓެސްޓުގެ ނަތީޖާ ލިބުން ލަސްވެގެން އެ ޓެސްޓް ހެދި އާންމުންގެ ގިނަ އަދަދެއްގެ ބަޔަކު ޝަކުވާ ކުރަން ފަށައިފިއެވެ.\nއެޗްޕީއޭ އިން އެންޓިޖެން ޓެސްޓް ހަދަން ފެށީ މިދިޔަ އާދިއްތަ ދުވަހުއެވެ. އެކަމަކު، ބައެއް ބޭސްފިހާރަތަކުންނާއި އަމިއްލަ ބައެއް ފަރާތްތަކުން ޓެސްޓް ކިޓްތައް އައީ ދުވަސްކޮޅެއް ކުރިން ވިއްކަމުންނެވެ. ރާއްޖޭގެ ބާޒާރުގައި ޓެސްޓް ކިޓެއްގެ އަގު އުޅެނީ 150ރ. އަށެވެ.\nއެންޓިޖެން ޓެސްޓު ހަދަން ފެށުމުން ކުޑައިރުކޮޅެއްގެ ތެރޭގައި ނަތީޖާ ލިބޭނެ ކަމަށް އެޗްޕީއޭ އިން ކުރިން ބުނި ނަމަވެސް، އެ ޓެސްޓް ހެދި ބައެއް މީހުން އެކަން ދޮގުކުރެއެވެ. އެމީހުން ބުނީ ނަތީޖާ ލިބެނީ ޓެސްޓް ހެދިތާ އެތައް ގަޑިއިރެއް ފަހުން ކަމަށާއި މިއީ އެޗްޕީއޭ އިން ރައްޔިތުންނަށް އޮޅުވާލި ކަމެއް ކަމަށެވެ.\n"އަޅުގަނޑު ޓެސްޓް ހެދީ ހޯމަ ދުވަހު ހެނދުނު. އެކަމަކު ނަތީޖާ ލިބުނީ ހަވީރު ފަހެއް ޖަހަނިކޮށް،" ހުޅުމާލޭގެ ރުއްގަނޑު އެކެއް ސަރަހައްދުން އެންޓިޖެން ޓެސްޓްގެ ނަތީޖާ ހެދި މީހަކު ކިޔައި ދިނެވެ.\n"އެތަނުގައި ޓެސްޓް ކުރަން ތިބޭ މީހުން ބުނަނީ ގިނަވެގެން 12 ގަޑިއިރޭ ވާނީ،"\nއެންޓިޖެން ޓެސްޓް ހަދަނީ ކޮވިޑް-19 ގެ އަލާމާތްތައް ހުންނަ މީހުންގެ އެކަންޏެވެ.\nބޭސްފިހާރަތަކުންނާއި އަމިއްލަ ފަރާތްތަކުން ވިއްކާ އެންޓިޖެން ޓެސްޓުގެ ނަތީޖާ ލިބެން، ގިނަވެގެން ނަގަނީ 15 މިނެޓެވެ. އެކަމަކު، ބައެއް ކިޓްތަކުން މިނެޓެއްގެ ތެރޭގައި ވެސް ނަތީޖާ ލިބެއެވެ.\n"އެޗްޕީއޭ އިން ހަދާ އެންޓިޖެން ޓެސްޓާއި ޕީސީއާރު ޓެސްޓްގެ ނަތީޖާ ލިބޭ ވަގުތާ މާ ބޮޑު ތަފާތެއް ނުހުރޭ. ހަމަ އެއްގޮތެއް މި ވަނީ،" އެންޓިޖެން ޓެސްޓް ހެދި އިތުރު މީހަކު ކިޔައި ދިނެވެ.\nއެޗްޕީއޭގެ އޮފިޝަލަކު ވިދާޅުވީ އެންޓިޖެން ޓެސްޓުގެ ނަތީޖާ އާންމުންނަށް ލިބޭވަރު ވާނީ 24 ގަޑިއިރުގެ ތެރޭގައި ކަމަށެވެ. ނަތީޖާ އާންމުންނާ ހަމައަށް ދިއުން ލަސްވާ ސަބަބަކީ އެޗްޕީއޭގެ ސިސްޓަމަށް އަޅަން ވަގުތުތަކެއް ނަގާތީ ކަމަށް ވެސް އެޗްޕީއޭގެ އޮފިޝަލް ވިދާޅުވިއެވެ.\n"ނަތީޖާ އާންމުންނާ ހަމައަށް ފޯރުކޮށްދިނުމުގައި ލަސްތަކެއް މި ވަނީ. އެއީ ސިސްޓަމަށް އެންޓަކޮށް، ޕޯޓަލް މެދުވެރިކޮށް ފެންނަ ގޮތް ހެދުމަށްޓަކައި. އެހެންވެ އެ ލަސްވުން ދިމާވަނީ،" އޮފިޝަލް ވިދާޅުވިއެވެ.\nރާއްޖޭގައި ފަހަކަށް އައިސް ކޮވިޑް-19 އަށް ޓެސްޓް ކުރުން ވަރަށް ބޮޑަށް ވަނީ އިތުރުވެފައެވެ. މިހާރު ދުވާލެއްގެ މައްޗަށް 7،000 އަށް ވުރެ ގިނަ މީހުން ކޮވިޑް-19 އަށް ޓެސްޓް ކުރެއެވެ. އެހެންވެ، ކޮވިޑްގެ ސުންކު ނަގާ ސެންޓަރުތަކުގައި އަބަދުހެން ބޮޑު ކިއުއެއް ދަމާލާފައި އޮވެއެވެ.\nސުންކު ނަގާ ތަންތަނަށް މި ދުވަސްވަރު ބާރުބޮޑުވި ނަމަވެސް، އެޗްޕީއޭ މެދުވެރިކޮށް ހިލޭ ހަދާ ޕީސީއާރު ޓެސްޓުތަކުގެ ނަތީޖާތައް ވެސް ލިބުމުގައި ވަނީ ލަސްތަކެއް ދިމާވެފައެވެ. އެގޮތުން ނަތީޖާ ނުލިބި 2-3 ދުވަސްވާ ފަހަރު ވެސް އަންނަ ކަމަށް ބައެއް މީހުން ވަނީ ބުނެފައެވެ.\nރާއްޖޭގެ އެންމެ ފަހުގެ އަދަދުތަކަށް ބަލާއިރު ފާއިތުވި 24 ގަޑިއިރު ތެރޭގައި 7،681 މީހަކު ޓެސްޓުކޮށް އޭގެ ތެރެއިން 2،707 މީހަކު ކޮވިޑަށް ފައްސިވިއެވެ. އެކްޓިވް ވޭދަނަތަކުގެ އަދަދު އުޅެނީ 15،721 ގައެވެ. ކޮވިޑް ފެސިލިޓީތަކުގައި އެޑްމިޓްކޮށްގެން މި ވަގުތު ފަރުވާދެމުންދަނީ 52 މީހުންނަށެވެ. ރާއްޖެއިން 120،168 މީހަކަށް ވަނީ ބަލިޖެހިފައެވެ. މި ބަލީގައި 270 މީހަކު ވަނީ ނިޔާވެފައެވެ.\nމާލެ ސަރަހައްދުގައި ކޮވިޑް ސުންކު ނަގާ މީހުންގެ އަދަދު އިތުރުވެފައިވާތީ ފަސް ތަނެއްގައި ސުންކު ނެގުމަށްޓަކައި ސެންޓަރުތަކެއް ވަނީ ގާއިމުކޮށްފައެވެ. އެއީ ސޯޝަލް ސެންޓަރާއި ހެންވޭރު ދަނޑާއި ހުޅުމާލެ ރުއްގަނޑު އެކަކާއި ހުޅުމާލެ ދެވަނަ ފިޔަވައްސާއި ވިލިމާލެ ފްލޫ ކްލިނިކެވެ.\nއެ ތަންތަނުގެ ތެރެއިން އެންޓިޖެން ޓެސްޓިންގެ ހިދުމަތް ލިބެނީ ސޯޝަލް ސެންޓަރާއި ހެންވޭރު ފުޓުބޯޅަ ދަނޑާއި ހުޅުމާލޭ ރުއްގަނޑު އެކެއްގެ އިތުރުން ހުޅުމާލެ ހިޔާ ފްލެޓް ކައިރީ ހުރި ސެންޓަރުންނެވެ. މި ސެންޓަރުތަކުން ސުންކު ނަގަން ވަކި ވަގުތެއް ވަނީ ކަނޑައަޅައިފައެވެ.\nފާނަބަސަންދު ވަރަށް ގިނަވެއްޖެ، ދެ ކުއްޖަކަށް ހޮސްޕިޓަލްގައި ފަރުވާ ދެނީ\nޖެނުއަރީ 25, 2022 14:30\nޓެސްޓް ކުރުމުގެ2ގަޑިއިރު ކުރިން ނަތީޖާ ލިބޭ ކިޓެއް ތަޢާރަފްކުރޭ އަވަހަށް\nޖެނުއަރީ 25, 2022 17:09\nހުޅުމާލޭ އެތަން މިތަން ހަވާލުކޮށްފަ ހުރި (ހުޅުމާލޭ ހޮސްޕިޓާ ހިންގާ މީހާ) މީހާގެ އަންހެން ކޮއްކޮ ހިންގާ ކުރިސްޓަލް ކުލިނިކަށް ޖައްސާލާ. ވަގުތުން ޓެސްޓު ހެދޭނެ.\nނަތީޖާލިބޭ އެކަމަކު ޑޭޓާއެންޓަރ ކުރަން ޓައިމްނަގާނެ ކެއްކުރުން ވެސްއޮވޭދޯ.\nޖެނުއަރީ 25, 2022 23:39\nމިއުޅެނީ ހެލްތް ކެއަރ ވޯކާސް މަދު ވެގެން. ސާމްޕަލް ނަގާފަ އެ ޓެސްޓް ކޮއްފަ ޑޭޓާ އެންޓަރ ކުރަން ތިބެނީ އެއްބައެއް. ކަލޭމެންނަށް ގޭގަ 12 ގަަޑިއިރު ވަން ދެން މަޑު ނުކުރެވެނީތަ؟


Thafaathu hiyaalaa eku ves judiciary islaahu kureveyne: Nasheed | Mihaaru\nކުރީގެ ރައީސް މުހައްމަދު ނަޝީދު: ވިދާޅުވީ ހިޔާލު ތަފާތުވި ނަމަވެސް ޑިމޮކްރަސީގެ އަސާސްތަކާއެކު ކުރިއަށް ގޮސް ޖުޑިޝަރީ އިސްލާހު ކުރެވޭނެ ކަމަށް -- މިހާރު ފައިލް ފޮޓޯ\nތަފާތު ހިޔާލާ އެކު ވެސް ޝަރުއީ ދާއިރާ އިސްލާހު ކުރެވޭނެ: ނަޝީދު\n10 އޮކްޓޯބަރ 2018 - 19:01 25 comments\nއެމަނިކުފާނު ކުރެއްވި ޓުވީޓެއްގައި ވިދާޅުވީ، އިދިކޮޅު އިއްތިހާދުގައި ހިމެނޭ ޕާޓީތަކަކީ ތަފާތު ފިކުރުތަކެއްގެ ބައެއް ކަމަށާއި ޝަރުއީ ދާއިރާ އިސްލާހު ކުރުމުގައި ވެސް އެ ޕާޓީތަކުގެ ހިޔާލު ތަފާތު ވާނެ ކަމަށެވެ.\n"އެހެނަސް އަޅުގަނޑުގެ ނަޒަރުގައި ޑިމޮކްރަސީގެ އަސާސްތަކާ އެއްގޮތަށް ހިޔާލު ތަފާތުވުންތަކާ އެކީގައި ހައްލު ހޯދޭނެ،" ނަޝީދު ވިދާޅުވި އެވެ.\nGulhifaiva Party thakuge ihthihad ga himenenee thafaath fikuru. Raajjeyge shar’ee nizaam islaah kuran hinganjehey kankamugaves party thah khiyaal thafaathu vedhaane.\nEhenas, alhugaduge nazaruga democracy ge asaas thakaa ehgothah khiyaal thafaathu vun thakaa ekeega hallu hoadheyne\nނަޝީދު އެހެން ވިދާޅުވެފައި މި ވަނީ ނިޒާމުގެ ތެރެއިން ބަންދުން ވީއްލިގެން ރާއްޖެ ވަޑައިގެންނެވުމަށް އެމަނިކުފާނަށް ޖުމްހޫރީ ޕާޓީގެ ފައުންޑަރު ގާސިމް އިބްރާހިމް ގޮވާލައްވައިފަ ވަނިކޮށެވެ.\nގާސިމް އެގޮތަށް ގޮވާލައްވާފައި ވަނީ އެމަނިކުފާނު ބަންދުން މިނިވަން ނުވި ނަމަވެސް "ވީ ހާލެއްގައި ވާން" އަންނަ މަހުގެ 1 ގައި ރާއްޖެ ވަޑައިގަންނަވާނެ ކަމަށް ނަޝީދު ވިދާޅުވެފައިވާތީ އެވެ.\nވީޓީވީއަށް ދެއްވި އިންޓަވިއުއެއްގައި ގާސިމް މިއަދު ވިދާޅުވީ، ބަންދުން މިނިވަން ނުވެ، ރާއްޖެ ވަޑައިގެންފި ނަމަ ނަޝީދު ހައްޔަރު ކޮށްފާނެ ކަމަށާއި އެއިރުން ގައުމުގެ އަމަން ގެއްލޭނެ ކަމަށެވެ.\n"އަޅުގަނޑުމެން ބޭނުމެއް ނުވޭ މި ތަން ހަލަބޮލި ކަމެއްގެ ތެރެއަށް ވައްޓާލައި އަޅުގަނޑުމެންގެ ރައްޔިތުން އަނެއްކާ ޕެނިކް ސިޓުއޭޝަނަކަށް އައިސް ހަމަ އެއްވެސް އިންސާނަކަށް، އެއްވެސް މީހަކަށް ނިކަމެތިކަމެއް ލިބިގެންދާން،" ގާސިމް ވިދާޅުވި އެވެ.\nނިޒާމުގެ ތެރެއިން ބަންދުން ވީއްލިގެން ރާއްޖެ ވަޑައިގަތުމަށް ފޭދޫ ދާއިރާގެ ކުރީގެ މެމްބަރު އަލްހާން ފަހުމީ ނަޝީދަށް ގޮވާލައްވައި މިއަދު ކުރެއްވި ޓުވީޓު ގާސިމް ވަނީ ރީޓުވީޓު ކުރައްވައިފަ އެވެ. އެހެންވެ ނަޝީދުގެ ސަޕޯޓަރުންގެ ގިނަ އަދަދެއްގެ ބަޔަކު ވަނީ އެކަމާ ގާސިމަށް ފާޑުކިޔައިފަ އެވެ.\nއެ މައްސަލައިގައި، ނަޝީދު މިއަދު ގާސިމަށް ފޯނުން ގުޅުއްވި ކަމަށް ވެސް ގާސިމް ވަނީ ވިދާޅުވެފަ އެވެ. އެ ފުރުސަތުގައި ވެސް ގާނޫނީ ގޮތުން ބަންދުން ވީއްލުމަށް މަސައްކަތް ކުރެއްވުމަށް ނަޝީދަށް ދެންނެވި ކަމަށް ގާސިމް ވަނީ ވިދާޅުވެފަ އެވެ.\nއިތުރު ލިޔުންތައް ރައީސް މުހައްމަދު ނަޝީދު އެމްޑީޕީ މެމްބަރު ގާސިމް އިބްރާހިމް (މާމިގިލި) ޖުޑީޝަރީ ޖުމްހޫރީ ޕާޓީ އިދިކޮޅު އިއްތިހާދު އިދިކޮޅު ފަރާތްތައް


Vehicle Registry Kurumuge Kankamugai Corruption Nuhingaa - Transport - Vaguthu\nޓްރާންސްޕޯޓް މިނިސްޓަރ އައިޝަތު ނަހުލާ -- ވަގުތު އިމޭޖަސް: މުހައްމަދު އަފްޒަލް\nވެހިކަލް ރެޖިސްޓްރީ ކުރުމުގެ ކަންކަމުގައި ކޮރަޕްޝަން ހިނގާ ކަމަށް ބުނެ އެންޓި ކޮރަޕްޝަން ކޮމިޝަން (އޭސީސީ)ގެ ފަރާތުން، ދައްކަވާފައިވަނީ މިހާރު ކަންހިނގަމުންދާ ގޮތާއި ކަނޑައެޅިގެން ހިލާފު ވާހަކަތަކެއް ކަމަށް ޓްރާންސްޕޯޓް އޮތޯރިޓީން ވިދާޅުވެވެއްޖެ އެވެ.\nމާލޭގައި ގަރާޖުތަކަށް ވެހިކަލް ރަޖިސްޓްރީކުރުމުގައި އެއް ގަރާޖަކަށް 70 އެއްހާ ކާރު ރަޖިސްޓްރީކޮށްފައި ވާކަމުގެ ތުހުމަތުތަކެއް އޭސީސީން ވަނީ ކޮށްފައެވެ. އޭސީސީން މި ތުހުމަތުތައް ކޮށް ވާހަކަދައްކާފައި ވަނީ އިއްޔެ ރައްޔިތުންގެ މަޖިލީހުގެ މިނިވަން މުއައްސަސާތަކުގެ ކޮމިޓީގައެވެ.\nއެ ކޮމެޓީގައި އޭސީސީގެ ކޮންސަލްޓެންޓް ޑރ. ސިމާދު ސައީދު ވިދާޅުވީ، ގަރާޖުތަކަށް ވެހިކަލް ރަޖިސްޓްރީ ކުރުމުގައި ހީވެސް ނުކުރާވަރުގެ ކޮރަޕްޝަން ހިނގާފައިވާ ކަަމަށެވެ.\n"އަދި އެންމެ ގަރާޖަކަށް 70 ވެހިކަލް ރަޖިސްޓްރީ ކުރުން ފަދަ ކަންކަން ހިނގާ ކަމަށް، އަދި އެ ގަރާޖަކީ ހަގީގަތުގައިވެސް ގަރާޖެއްތޯ ނޫނިއްޔާ އެއީ ފާމަސީއެއްތޯ ބޯކޮށާތަނެއްތޯ އެކަންވެސް ބެލޭނެ ގޮތެއް ނެތް ކަމާއި، ގޭގެ ނަމަށް ގެންނަ އެތައް ބަދަލުތަކުގެ ސަބަބުންވެސްވެސް މި ދެންނެވީ ނަން ލިޔާ ގޮތަށް އުނިއިތުރު ގެނެސްގެންވެސް ތަފާތު އެތައް ވެހިކަލްއެއް ރެޖިސްޓަރ ކުރާ ކަމަށް". އެ ބައްދަލުވުމުގައި ޑރ. ސިމާދު ވިދާޅުވިއެެވެ.\nސިމާދުގެ ވާހަކަތައް ދޮގުކޮށް ޓްރާންސްޕޯޓް އޮތޯރިޓީން ނެރުނު ބަޔާނެއްގައި ވިދާޅުވީ، އެއްގަމު އުޅަނދު ރަޖިސްޓަރީ ކުރުމުގެ ޤަވާއިދުގައިވާ ގޮތުން ގްރޭޓަރ މާލެ ސަރަޙައްދަށް ވެހިކަލް ރަޖިސްޓަރީ ކުރުމަށް ޓްރާންސްޕޯޓަށް ހުށައަޅާ އެޕްލިކޭޝަންތަކާއިއެކު ވެހިކަލް ބާއްވާނެ ގަރާޖެއްގެ ހުއްދަ އޮންނަން ޖެހޭނެކަމަށް ބުނެފައިވާތީ، ވެހިކަލް ރަޖިސްޓްރީ ކޮށްދިނުމުގައި އެ އޮތޯރިޓީން ބަލަނީ މާލޭ ސިޓީ ކައުންސިލުން ނުވަތަ ހައުސިންގ ޑިވެލޮޕްމަންޓް ކޯޕަރޭޝަން (އެޗްޑީސީ) އިން ދޫކުރާ ހުއްދައެއްގެ މައްޗަށް ކަމަށެެވެ.\nއަދި މާލެ ސަރަޙައްދަށް ރަޖިސްޓަރީ ކުރާ ހަތަރު ފުރޮޅުލީ އުޅަނދު ރަޖިސްޓަރީ ކުރުމުގައި ކޮރަޕްޝަނަށް މަގުފަހިވާފަދަ ކަންތައްތަކެއް ހިނގާކަމަށް ފާހަގަކުރެވި އެފަދަ ޝަކުވާތަކެއް އެ އޮތޯރިޓީއަށް ލިބެމުންދާތީ 2019 ވަނަ އަހަރުން ފެށިގެން ވެހިކަލް ބާއްވާ ގަރާޖަކީ ރަގަޅުތަނެއްތޯ ބެލުމަށްޓަކައި މި އޮތޯރިޓީން ބަލާ ޗެކްކުރަމުންދާކަމަށްވެސް ވިދާޅުވިއެވެ.\nއަދި އޮތޯރިޓީން ޗެކް ކުރާއިރު، އެތަނަކީ ގަރާޖަކަށް ނުވާނަމަ ނުވަތަ ގަރާޖެއްގެ ޝަރުތު ފުރިހަމަނުވާ ތަނެއްނަމަ އެތަނަކަށް ވެހިކަލް ރަޖިސްޓަރީ ކޮށްދީފައިނުވާނެ ކަމަށްވެސް ވިދާޅުވިއެވެ.\n"އެހެންކަމުން ރައްޔިތުންގެ މަޖިލީހުގެ ކޮމިޓީ ބައްދަލުވުމުގައި އެންޓި ކޮރަޕްޝަން ކޮމިޝަނުގެ ފަރާތުން، ދައްކަވާފައިވަނީ މިހާރު ކަންހިނގަމުންދާ ގޮތާއި ކަނޑައެޅިގެން ހިލާފު ވާހަކަތަކެއް ކަމުގައި ދަންނަވަމަވެ". އެ އޮތޯރިޓީން ނެރުނު ބަޔާނުގައި ވެއެވެ.\nފެބުރުއަރީ 18, 2021 19:51\nޖާބިރުގެ ވެހިކަލަށް ވީ ކިހިނެއްތޯ؟\nފެބުރުއަރީ 18, 2021 19:57\nކުއްވެރިވީ އޭސީ ސީ ދޯ!!\nފެބުރުއަރީ 19, 2021 13:41\nއުނހު........... އެކަމަނާ އެ ވިދާޅުވަނީ ވެހިކަލް ރަޖިސްޓްރީކުރުމުގައި ކްރަޕްޝަން ނޫން އެއްޗެއް ނުހިނގާކަމަށް! އަނގަ ފޮނިޔަމަހެއްހެން ހަދައިގެން އިނީމާ ކަލޭމެންނަށް ބުނި އެއްޗެއް ސާފުނުވަނީ!\nފެބުރުއަރީ 18, 2021 20:08\nހިނި އަންނަނީ! ކަނޑައެޅިގެން ދޮގު. 50 ނޫނީ 70 ހާސް ދުނުމުން ގޭގައި އޮތަސް ރަޖިސްޓްރީ ކުރެވޭ. ގަރާޖު ކަންތަކާއި އުޅޭ މީހާގެ މާލިއްޔަތު މިހާރުވެސް ބަލާ. ކިތައް މީހުންތޯ އެތާތިބެ މުއްސަނދިވީ. މިކަމުގައިއުޅޭ އެންމެންދަންނަ ބޮޑު ސިއްރެއް މިޔައީ. އެޔައްވުރެ ކޮރަޕްޓް ތަނެއް ނެއް މި ރާއްޖެޔަކު. ކަސްޓަމައްވުރެން3ގުނަ ކުރީގައި އޮތީ\nފެބުރުއަރީ 18, 2021 20:09\nމިމަންޖެ ފުނުވަބަލަ ރިސޯޓް ތަކުގަ ޝޯދޭން އައިޝަތު ޒުހުދާ ފަހުން އައިޝަތު ނަހުލާ\nފެބުރުއަރީ 18, 2021 20:13\nކަލޯގަޔާ! އިތުރަށް ބުނާނެ ވާހަކައެއްނެތް! 100 ލޮރީ 3ފޫޓު 3ފޫޓޫ ކޮތަރިއެއްގައި ޕާކުކުރާނެ ގޮތް ބުނެދީ!\nއެއ އްގޮކަ އްވެސް ކޮރަޕްޓް އެ އް ނޫން އަތު ޖެހުނު އެއ އްޗެ އް ގޮހޮރަށް.\nފެބުރުއަރީ 18, 2021 20:27\nޓްރާންސްޕޯޓަށް އެނގޭތޯ ރަޖިސްޓްރީ ބާތިލް ކުރާ އުޅަންދު ދު އްވާތޯ\nފެބުރުއަރީ 18, 2021 20:48\nމީނަ ކީ އްވެތަ ޑްރަ އިވިން ލަ އިސަންސް ޓެސްޓް ހިފަހަ އްޓަ އިގެން މި އުޅެނީ\nފެބުރުއަރީ 18, 2021 21:25\nއިބޫ ލައިގެން އުޅެނީ މުޅިންވެސް ކަރަޕްޓް މީހުން\nފެބުރުއަރީ 18, 2021 21:56\nމާލޭގައި އެއް ގަރާޖެއްގެ ނަމުގައި 70 ވެހިކަލެއް ނޫން ރަޖިސްޓްރީ ކޮށްފައިވަނީ ފުރަތަމަ ކަމަކީ ތިޔާ ކޮންސެލްޓެންޓް ވެސް ތިޔާ ވަނީ ކޮރަޕްޝަނާއި ފަސާދައިގެ ތެރޭގައި ކަމަށޭ މަމެން ބަލަނީ މާލޭގައި ހުރީ ޖުމްލަ 12 ގަރާޖް މާލޭގައި އެބަހުރި4ފުރޮޅުލީ 1000 އަށް ވުރެން ގިނަ އުޅަނދު ތައް ދެން ކޮންމެ ގަރާޖަކަށް ޖެހެނީ 75 ވެހިކަލެއް ނޫން ކަން އެއީ ފެންނާން އޮތް ހަގީގަތޭ ޔޫ ލޮސްޓް މައި ޓްރަސްޓް ޔޫ ލޮސްޓް މައި ޓްރަސްޓް ޔޫ ލޮސްޓް މައި ޓްރަސްޓް...\nފެބުރުއަރީ 19, 2021 08:44\nހ.އަނދުންގެއަށް 600 ކާރު ރަޖިސްޓްރީ ކޮއްފޭ\nފެބުރުއަރީ 18, 2021 22:03\nކޮރަޕްޝަނައް ވާނީ ހަމައެކަނި ތިގޮތަށް ކަންތައް ކުރީމައެއް ނޫން. ސީސީ ބަދަލުކޮށް ރަޖިސްޓްރީ ކުރުމުން ކިތައް މިލިޔަން ރުފިޔާތޯ އަހަރެއްގެ މައްޗަށް ދައުލަތުން ނުލިބިއެދަނީ؟ އެއްބަޔަކު -/1152 ދައްކާ އިރު އަނެއް ބަޔަކު ހަމަ އޭގެ ސައިކަލަކަށް -/648. މިވެސް އިންސާފް؟\nފެބުރުއަރީ 18, 2021 22:05\nކޮރަޕްޝަނައް ވާނީ ހަމައެކަނި ތިގޮތަށް ކަންތައް ކުރީމައެއް ނޫން. ސީސީ ބަދަލުކޮށް ރަޖިސްޓްރީ ކުރުމުން ކިތައް މިލިޔަން ރުފިޔާތޯ އަހަރެއްގެ މައްޗަށް ދައުލަތަށް ނުލިބިއެދަނީ؟ އެއްބަޔަކު -/1152 ދައްކާ އިރު އަނެއް ބަޔަކު ހަމަ އޭގެ ސައިކަލަކަށް -/648. މިވެސް އިންސާފް؟\nފެބުރުއަރީ 18, 2021 22:35\nމީގެ އެތައް އަހަރެއްގެ ކުރިން ހިނގާފަހުރި ކަންކަން މިހާރ ު އެވަނީ ޓްރާންސްޕޯޓުން ވަރަށް ބޮޑުތަނުން ރަނގަޅު ކޮފައިކަން އެނގޭތީ އެފަދަ ވައްކަން ނުކުރެވިގެން ހައެއްކަ ކެނާ ދައްކާފަ ހުރި ހަސަދައިގެ ވާހަކަން ރަނގަޅަށް އެނގޭނެ ނަލާލި ކޮންމެ މީހަކަށް! މީގެކުރީން ޓްރާންސްޕޯޓް އޮތޯރިޓީއަކީ ކޮރަޕްޝަންގެ ހާއްޔެއް ނަމަވެސް މިހާރު އެހާމަކުރަނީއެދުވަހެއްގެ ހިސާބުތައް! ދެން ކޮން ވާހަކަޔެއްބާ؟\nނޭގޭވާހަކަ ނުދައްކާ ކޮތަރިބެ. އަހަރެމެން މިވާހަކަ ދައްކަނީ އެނގި ފެނިގެން. ކަލެއަށް ތިއޮތީ މާބޮޑައް އެނގިފައި\nފެބުރުއަރީ 18, 2021 22:54\nދެން ކޮންކަމެއްގަ ކޮރަޕްޝަން ހިނގަނީ؟\nފެބުރުއަރީ 18, 2021 23:16\nލަ އިސަންސް ނެގެނީކީ ނޫން . ނުނަގަ އި ދު އްވަަ އި ފި އްޔާ ކު އްވެރި ވޭ އެބަ..8 މަސް ވެ އްޖެ ޓެސްޓުގަ ބަ އިވެރިވާން ފޯމް ލާތާ ކޮންމެސް އެ އްޗެކޭ ކިޔާފަ ފޯމް ކެންސަލް ކޮށްލަނީ ..ރާ އްޖެ ތެރޭ ރަށްރަށުން ނަގާފަ ހުންނަ ލަ އިސަންސް ގަބޫލެ އް ނުކުރޭ ..ބަންގާޅީން ބަގްލަދޭސް ލަ އިސަންސް ދަ އްކާ ލާ އިރަށް ލަ އިސަންސް ލިބޭ..\nފެބުރުއަރީ 18, 2021 23:28\nވަޓް އަ ފަނީ ޖޯކް.\nފެބުރުއަރީ 18, 2021 23:39\n70 ކަމެއް ނޭނގެ އެކަމު ކޮރަޕްޝަން ހިންގާ\nފެބުރުއަރީ 19, 2021 00:16\nޖުހާ ހުރިތަނެއްގަ ތިކަން ހިންގާނެ.\nފެބުރުއަރީ 19, 2021 00:44\nހިންގާ މީހާ ފަޅާއަރަނީތާ ދޯ\nފެބުރުއަރީ 19, 2021 03:42\nނަހުލާ ކަލެއައް ކޯޗެއްތަ އެނގޭނީ.. ބުރުމާ އން ރިސޯރޓުގަ ވިއްޔަ ތިއޮތީ... އޮފީހައް އެންމެ ފަހުން ވަތް ދުވަހެއް ބުނެބަލަ.\nފެބުރުއަރީ 19, 2021 06:01\nދާދި ފަހަކުން ވެސް ހުސްވި ޖެނުއަރީ މަހުވެސް ރާއްޖެ އައް އަހަރައް ނުފެތޭ ވެހިކަލެއް އެތެރެ ކޮއް ތިޔަ ޓްރާންސްޕޯޓް ތެރޭން ރަޖިސްޓްރީ ކޮއްގެން ނެރެފި ކަލެއަކަށް ތިތާ ހިންގާޖަރީ މާތަކެއް ނޭގޭނެ\nފެބުރުއަރީ 19, 2021 10:12\nފެބުރުއަރީ 19, 2021 10:22\nދަލުބޭރުން އައި ވަގު ނަހުލާ ސޭޓު ފެލާފަ އަލީ ފެލާފަ\nފެބުރުއަރީ 19, 2021 10:25\n3 ފުުޗު3ފުޗު ގަރަޖަކަ 100ވެހިކަލް ވަދެެވެނެ 100000 ލައްކަރުފިޔަ ދިނިމަ\nފެބުރުއަރީ 19, 2021 10:54\n30ކޭ.ދިނީމަ އުމުރަކަށް ނުބަލާ ރެޖިސްޓަރ ކުރެވޭނެ. އައްޑޫ ވެހިކަލް އެތެރެކުރާ ކުދިންނަށް\nއެނގޭނެ މީ ދޮގެއް ނޫންކަން.\nފެބުރުއަރީ 19, 2021 14:12\nނަހުލާ މިހާރު އުޅެނީ މި ގައުމުގައި ހުރި އެންމެ ބޮޑު ކޮރަޕްޓް މީހާއަށް ޕާމަނަންޓް ސެކްރެޓރީކަން ދޭން. އެއީ މިހާރު ނަހުލާގެ ފިރިމީހާއާ ދާދި އެއްވަރުގެ މުއްސަންޖެއް. އެކަމަކު މުސްކުޅިއެއް ނޫން.\nމާޗް 1, 2021 21:30\nއަދުންގޭ ގަރާޖަށްދޯ 70 ވެހިކަލް ރަޖިސްޓްރީ ކޮށްފައޮތީ


Bodu inaamakaa eku Dhivehi Premier League ge Fantasy league fashanee | Mihaaru\nލީގުގައި ގްރީން ސްޓްރީޓްސް އާއި މާޒިޔާ ކުޅުނު މެޗުގެ ތެރެއިން.-- ފޮޓޯ: ނިޝާން އަލީ/ މިހާރު\nބޮޑު އިނާމަކާ އެކު ދިވެހި ޕްރިމިއާ ލީގުގެ ފެންޓަސީ ލީގު ފަށަނީ\n28 ޖޫން 2019 - 13:08 13 comments\nމިހާރު ކުރިއަށްދާ ދިރާގު ދިވެހި ޕްރިމިއާ ލީގުގެ ފޯރިގަދަކުރުމުގެ ގޮތުން ފެންޓަސީ ދިވެހި ޕްރިމިއާ ލީގުގެ ނަމުގައި ސޯޝަލް މީޑިއާ ޕްލެޓްފޯމެއް ތައާރަފްކޮށްފި އެވެ.\nފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް)ގެ ފަރާތުން މި ފަހަރު ފަށާ މި ފެންޓަސީ ލީގު ނިމޭއިރު އެއް ވަނަ އަށްދާ ފަރާތަކަށް 50،000ރ ގެ އިނާމެއް ދޭ ގޮތަށް ވަނީ ހަމަޖެހިފަ އެވެ. ފެންޓަސީ ލީގު ފެށޭނީ ދިވެހި ޕްރިމިއާ ލީގުގައި މާދަމާ ކުޅޭ މެޗުތަކުން ފެށިގެންނެވެ.\nމީގެ ކުރިން 2017 ވަނަ އަހަރުގެ ދިވެހި ޕްރިމިއާ ލީގުގައި އެފްއޭއެމުން ވަނީ އަމިއްލަ ފަރާތަކާ ގުޅިގެން ފެންޓަސީ ލީގެއް ކުރިއަށް ގެންގޮސްފަ އެވެ. އެ ފަހަރު "ފެންޓަސީ ފުޓްބޯޅަ" ގެ ނަމުގައި ކުރިއަށްދިޔަ ލީގުގެ ހަފްތާގެ ވަނަތައް ހޮވި ނަމަވެސް މުޅި ލީގުގެ އެއް ވަނަ ހޮވާފައިނުވެ އެވެ. އެ ފަހަރު ފެންޓަސީ ލީގު ނިމޭއިރު އެއް ވަނަ އަށް ދާ ފަރާތަކަށް ހުށަހެޅި އިނާމަކީ ޔުއެފާ ޗެމްޕިއަންސް ލީގުގެ މެޗެއް ބަލަން ދިއުމުގެ ފުރުސަތެވެ.\nއެފްއޭއެމްގެ އޮފިޝަލަކު "މިހާރަ"ށް ވިދާޅުވީ މި ފަހަރު އެފްއޭ އިސްވެ އެކަން ކުރަން ނިންމީ ސަޕޯޓަރުންނާ ގުޅުންހުރި މި ފަދަ ކަމެއްގައި އެފްއޭއެމްގެ ބައިވެރިވުން އިތުރުކޮށް ވީ އެންމެ ރަނގަޅަކަށް މި ކަންތައްތައް ކުރިއަށް ގެންދިއުމުގެ މަގުސަދުގައި ކަމަށެވެ.\nފެންޓަސީ ލީގުގެ ލިންކް ހިމެނޭ ފޭސްބުކް ޕޭޖްގެ ޕޯސްޓް.\nމި ޕްލެޓްފޯމުގައި ބައިވެރިވާ ކޮންމެ ފަރާތަކަށް ފެންޓަސީ ލީގު ވެބްސައިޓް މެދުވެރިކޮށް ހިޔާލީ ޓީމެއް ހެދުމުގެ ފުރުސަތު ލިބޭނެ އެވެ. އަދި ލީގުގައި ވާދަކުރާ ޓީމުތަކުގެ ކުޅުންތެރިންނަށް ހިޔާލީ އަގުތަކެއް ދީފައިވާއިރު، ކޮންމެ ބައިވެރިޔަކަށް ވެސް އޭނާ ހަދާ ޓީމަށް ކޮންމެ މެޗު ހަފުތާއެއްގެ ކުރިން ކުޅުންތެރިން ގަނެ ވިއްކޭނެ އެވެ. އެ ބައިވެރިއަކަށް ޕޮއިންޓް ލިބޭނީ، އެ މެޗު ހަފުތާއެއްގައި ލީގުގައި ކުޅޭ މެޗުތަކުގައި ނުކުންނަ ނަތީޖާ އާއި ކުޅުންތެރިންގެ ޕާފޯމަންސަށް ބަލައިގެން ކަނޑައަޅާފައިވާ މިންގަނޑަކުންނެވެ. އަދި ޖެހިގެން އަންނަ މެޗު ހަފުތާއަކަށް އަނެއްކާ ވެސް ޓީމަށް ބަދަލު ގެނައުމުގެ ފުރުސަތު ލިބޭނެ އެވެ.\nފެންޓަސީ ލީގުގެ ޗެމްޕިއަންކަން ލިބޭނީ، ލީގު ނިމޭއިރު އެންމެ ގިނަ ޕޮއިންޓް ލިބޭ ފަރާތަކަށެވެ. އެންމެ ރަނގަޅު ނަތީޖާ ހޯދުމަށް ލީގުގެ މެޗުތައް ގަވާއިދުން ބަލަން ޖެހެ އެވެ.\nދުނިޔޭގެ މަޝްހޫރު ލީގުތަކަށް ހާއްސަކޮށްގެން ތަފާތު އެތައް ފެންޓަސީ ފުޓްބޯޅަ ޕްލެޓްފޯމްތައް ވަނީ ގާއިމްކޮށްފަ އެވެ. ރާއްޖޭގައި އެންމެ މަގުބޫލޫ އިނގިރޭސި ޕްރިމިއާ ލީގުގެ ފެންޓަސީ ލީގެވެ. އޭގައި 7000 އަށް ވުރެ ގިނަ ދިވެހިން ބައިވެރިވެ އެވެ.\nދިވެހި ޕްރިމިއާ ލީގުގެ މެޗުތައް ބަލާލައިގެން، މި އަހަރު އޮންނަ ވޯލްޑް ކަޕް/ އޭޝިއަން ކަޕް ކޮލިފައިންގެ މެޗުތަކަށް ޓިކެޓް ހޯދޭނެ ފުރުސަތެއް ވެސް އެފްއޭއެމުން ވަނީ ހުޅުވާލައިފަ އެވެ. އެ ގޮތުން ލީގުގެ ތިން ބުރުގެ މެޗުތަކަށް ވަންނަން ޓިކެޓް ގަނެގެން، ކޮންމެ ބުރަކުން ނަސީބުވެރި، އެއް ސަޕޯޓަރަކު (ޖުމްލަ ތިން ސަޕޯޓަރުންނަށް) ރާއްޖޭން ބޭރުގައި ގައުމީ ފުޓްބޯޅަ ޓީމު ކުޅޭ ވޯލްޑް ކަޕް/ އޭޝިއަން ކަޕް ކޮލިފައިން މެޗެއް ބަލާލުމުގެ ފުރުސަތު ދޭން އެފްއޭއެމުން ވަނީ ނިންމައިފަ އެވެ. އެ ގޮތުން ނަސީބުވެރި ސަޕޯޓަރު ހޮވަން ބާއްވާ ގުރުއަތުލުން އޮންނާނީ ކޮންމެ ބުރަކަށް ފަހު އެވެ.\nމި ފަހަރުގެ ލީގުގައި ނުވަ ޓީމަކުން ވާދަކުރެ އެވެ. އެއީ އެންމެ ފަހުގެ ޗެމްޕިއަން ޓީސީ ސްޕޯޓްސް ކްލަބްގެ އިތުރުން މާޒިޔާ، ގްރީން ސްޓްރީޓްސް، އީގަލްސް، ދަ ގްރާންޑޭ، ވިކްޓްރީ، ޔުނައިޓެޑް ވިކްޓްރީ، ށ. ފޯކައިދޫ އަދި ފ. ނިލަންދޫ އެވެ.


Yameen ge bappa aa vaahaka dhekkee ihuthiraamaa eku: Fuluhun | Mihaaru\nޔާމީންގެ މަރުގެ މައްސަލަ މިނިވަންކަމާ އެކު ވީހާ ވެސް އަވަހަށް ތަހުގީގު ކޮށްދޭން އެދި އާއިލާ އާއި ހެޔޮއެދޭ މީހުން ފުލުސް އޮފީހަށް ހުށަހެޅި 800 ސިޓީ ބަލައި ނުގަތުމުން އޭނާގެ ބައްޕަ ރަޝީދު ސިޓީތައް ހިފައިގެން ދަނީ-- މިހާރު ފޮޓޯ\nޔާމީންގެ ބައްޕައާ ވާހަކަ ދެއްކީ އިހުތިރާމާ އެކު: ފުލުހުން\n04 މެއި 2017 - 12:22 29 comments\nހުސެން ރަޝީދާ ހަވާލާދީ ޔާމީންގެ ވަކީލު، އަދި ކުރީގެ ބަންޑާރަނައިބު ހުސްނުއްސުއޫދު އިއްޔެ ވިދާޅުވީ ޔާމީންގެ މަރުގެ މައްސަލަ މިނިވަންކަމާ އެކު އަދި ވީހާ ވެސް އަވަހަށް ތަހުގީގުކޮށްދޭން އެދި އާއިލާ އާއި ހެޔޮއެދޭ މީހުން ފުލުސް އޮފީހަށް ހުށަހެޅި 800 ސިޓީ ބަލައި ނުގަތުމުން އެ އެއްޗިއްސާ ހަވާލުވާން ދިޔުމުން އޭނާއާ ފުލުހުން މުހާތަބު ކޮށްފައިވަނީ ވަރަށް ހުތުރުކޮށް ކަމަށެވެ.\nއެގޮތުން ޔާމީންގެ މަރާ މެދު ދިވެހި ރައްޔިތުން ކަންބޮޑުވާން ނުޖެހޭ ކަމަށް ފުލުހަކު ރަޝީދާ ދިމާއަށް ބުނި ކަމަށާއި އޭނާ އެހެން ބުނީ ވެސް މަލާމާތުގެ ގޮތަކަށް ހެވިފައި ހުރެގެން ކަމަށް ސުއޫދު ވިދާޅުވި އެވެ.\nއޭނާ ވަނީ އެހެން ބުނި ފުލުސް މީހާގެ ނަން ވެސް އާއްމުކުރައްވައިފަ އެވެ. އަދި ފުލުހަކު މިިހެން ބުނުން ސުއޫދު ސިފަކުރެއްވީ ބިރުވެރި، ރައްޔިތުން ކަންބޮޑުވާން ޖެހޭ ކަމެއްގެ ގޮތުގަ އެވެ.\nއެކަމަކު ފުލުހުން ވަނީ އެހުރިހާ ވާހަކައެއް ދޮގުކޮށްފަ އެވެ.\nރަޝީދު ނޫސްވެރިންނާ ވާހަކަ ދައްކަނީ: ފުލުހުން އޭނާއާ މުހާތަބު ކުރީ ހުތުރުކޮށް ކަމަށް ސުއޫދު ވިދާޅުވި-- ނިޝާން އަލީ/ މިހާރު\nފުލުހުންގެ ތަރުޖަމާން އަހްމަދު ޝިފާން ވިދާޅުވީ އެއީ ނުވެސް ހިނގާ ކަމެއް ކަމަށާއި ރައްޔިތަކު ހިދުމަތަކަށް ބޭނުން ވެގެން އަތުވެއްޖެ ނަމަ އެކަން ކޮށްދޭނީ ވަރަށް އިހުތިރާމާ އެކުގައި ކަމަށެވެ.\n"ވަކި މީހަކު ވެގެން ވަކި ތަފާތު ގޮތަކަށް ކަމެއް ނުކޮށްދޭނެ. ޔާމީންގެ ބައްޕައާ މެދު ވެސް އަމަލު ކޮށްފައިވާނީ ހަމަ އެފަދައިން،" ޝިފާން ވިދާޅުވި އެވެ.\nއޭނާ ވިދާޅުވީ ކަމެއް ދިމާވެގެން ނުވަަ ކުށެއް ކޮށްގެން މަދަދު ހޯދަން ފުލުސް އޮފީހަށް އަންނަ މީހުންނަށް އެކަން ކޮށްދޭނެ ކަމަށާއި ހުތުރު ބަހުން ވާހަކަ ދެއްކުން ފަދަ ކަމެއް ނުހިނގާނެ ކަމުގެ ޔަގީންކަން ދެއްވާ ކަމަށެވެ.\nޝިފާން ވިދާޅުވި ގޮތުގައި ޔާމީންގެ މަރުގެ މައްސަލަ ފުލުހުން ތަހުގީގު ކުރަމުން އަންނަނީ އެކަމަށް ވަރަށް ހާއްސަ ކަމެއް ދީގެން، ބޮޑު ޓީމަކުންނެވެ. އަދި އެ މައްސަލައިގައި މިހާރު ލިބިފައިވާ ހެކިތައް، ދުނިޔޭގެ ބޮޑެތި ލެބޯޓަރީތަކަށް ފޮނުވައިގެން ތަހުގީގު ކުރަމުން އަންނަ ކަމަށް ވެސް ވިދާޅުވި އެވެ.\n"އަޅުގަނޑުމެން މިކަން މި ކުރަނީ ކުޑަ ތަންކޮޅެއް ވެސް ދޫކޮށް ނުލައި، ވަރަށް ޑެޑިކޭޓެޑްކޮށް،" އޭނާ ވިދާޅުވި އެވެ.\nފުލުހުން ކުރިން ވަނީ، ޔާމީންގެ މަރުގެ މައްސަލައިގެ "މޯޓިވް" ބަޔަކު ބަދަލުކޮށްލަން އުޅޭ ކަމަށް ބުނެ އެކަން ކުށްވެރިކޮށްފަ އެވެ.\nއެކަމަކު ސުއޫދު އިއްޔެ ވިދާޅުވީ މައްސަލައިގެ ފޯކަސް ނުވަތަ މޯޓިވް ބަދަލު ކުރަން ޔާމީންގެ އާއިލާ އިން ވެސް ބޭނުން ނުވާ ކަމަށެވެ. އަދި ބައިނަލްއަގްވާމީ ފަރާތްތަކާ އެކު މިނިވަން ތަހުގީގަކަށް ގޮވައިލީ، ޔާމީނަށް ތަކުރާރުކޮށް ދެމުން ދިޔަ މަރުގެ އިންޒާރުތަކަށް ފުލުހުން ކުރިން އަޅާނުލުމުގެ ސަބަބުން މައްސަލަ ތަހުގީގު ކުރުމުގައި ފުލުހުންގެ އިތުބާރު ކުޑަވެފައިވާތީ ކަަމަށް އޭނާ ވިދާޅުވި އެވެ.\nމީގެ ހަތް އަހަރު ކުރިއްސުރެ ޔާމީނަށް ދެމުން ދިޔަ މަރުގެ އިންޒާރުތަކަށް ފުލުހުން އަޅާލާފައި ނުވާތީ، ޔާމީން މަރާލުމުގައި ފުލުހުންގެ އިހުމާލު އޮތް ކަމަށް ބުނެ އެ މައްސަލަ އޭނާގެ އާއިލާއިން އިއްޔެ ވަނީ ކޯޓަށް ހުށަހަޅާފަ އެވެ.\nޔާމީން، 29، މަރާލިކަމުގެ ތުހުމަތުގައި މިހާތަނަށް ދެ މީހަކު ވަނީ ހައްޔަރުކޮށްފަ އެވެ. އެ މީހުންގެ ބަންދުގެ މުއްދަތަށް 15 ދުވަސް ވަނީ ޖަހައިދީފަ އެވެ.\nއިތުރު ލިޔުންތައް ކުށްކުރުން ޕޮލިސް ގޭންގް ހަމަނުޖެހުން ހުސްނުއް ސުއޫދު ޔާމީން ރަޝީދު މަރާލުން


Aslam ge vaahathakah inthi rahdhu dhehvaifi\nއެމްޑީޕީއަށް ނިސްބަތްވާ މަޖިލީހުގެ 241 ކޮމިޓީގެ މުގައްރިރު މުހައްމަަދު އަސްލަމް އާއި މާފަންނު އުތުރު ދާއިރާގެ އެމްޑީޕީގެ މެންބަރު އަދި މަޖިލީހުގެ ޖުޑިޝަރީ ކޮމެޓީގެ މުގައްރިރު އިމްތިޔާޒު ފަހުމީ\nރައީސް އިބްރާހީމް މުހައްމަދު ސޯލިހާއި ދެކޮޅަށް އެމްޑީޕީގެ ތެރެއިން ނުކުމެ އިދިކޮޅު ޕާޓީއާ ގުޅިގެން މަސައްކަތް ކުރަން ހިޔާލު ފާޅުކޮށް، ސަރުކާރު ބަލިކަށިވާ ގޮތަށް އެމްޑީޕީގެ އެއްވެސް މެންބަރަކު އަމަލު ކުރުމަކީ ބަލައިގަނެވޭނެ ކަމެއް ނޫން ކަމަށް އެމްޑީޕީއަށް ނިސްބަތްވާ މަޖިލީހުގެ 241 ކޮމިޓީގެ މުގައްރިރު މުހައްމަަދު އަސްލަމް ވިދާޅުވި ވިދާޅުވުމަށް މާފަންނު އުތުރު ދާއިރާގެ އެމްޑީޕީގެ މެންބަރު އަދި މަޖިލީހުގެ ޖުޑިޝަރީ ކޮމެޓީގެ މުގައްރިރު އިމްތިޔާޒު ފަހުމީ ރައްދު ދެއްވައިފި އެވެ.\nއެމްޑީޕީގެ އެންމެ ސީނިއާ މެންބަރުންގެ ތެރޭގައި ހިމެނި ވަޑައިގަންނަވާ ހިތަދޫ އުތުރު ދާއިރާގެ މެންބަރު މުހައްމަދު އަސްލަމް ސަރުކާރުގެ ދިފާއުގައި ވާހަކަ ދައްކަވާފައި ވަނީ ރައީސް ސޯލިހާއެކު ކުރިއަށް އޮތް ދުވަސްތަކުގައި ސިޔާސީ މަސައްކަތް ނުކުރެއްވޭނެ ކަމަށް އެމްޑީޕީގެ ރައީސް އަދި މަޖިލީހުގެ ރައީސް މުހައްމަދު ނަޝީދު ވިދާޅުވެފައި ވަނިކޮށެވެ.\nރައީސް ނަޝީދު ވަނީ ސިޔާސީ މަސައްކަތްތަކުގައި އެކުގައި ކުރިއަށް ދާން އިދިކޮޅު ޕީޕީއެމްގެ އެހީތެރި ކަމަށް ވެސް އެދިވަޑައިގެންފަ އެވެ. ރައީސް ނަޝީދު ފާޅުކުރެއްވި ހިޔާލާ ގުޅިގެން އެމްޑީޕީގެ ތެރޭގައި ވަނީ ވަރަށް ބޮޑެތި ހިޔާލު ތަފާތުވުންތަކެއް އުފެދިފަ އެވެ.\nއަސްލަމްގެ ވާހަކަތަކަށް އުނގޫފާރު ދާއިރާގެ މެންބަރު މުހައްމަދު ވަހީދު ވެސް ރައްދު ދެއްވިއެވެ. އޭނާ ވަނީ "ކޯލިޝަން ރުއްސަން އެމްޑީޕީ ބަލިކޮށް ކޮށްލުން ބަލައިގަނެވޭތޯ" އަސްލަމް އާ ސުވާލު ކުރައްވާފަ އެވެ.\n"ރައީސް މައުމޫނު ވެސް 30 އަހަރު ވަންދެން ކުރެއްވީ ތިޔަކަންތައް ދެއްތޯ؟ އެކަމު އެމްޑީޕީން އައީ ވަކި ސިޔާސަތުތަކެއް މައްޗަށް އެކުލެވޭ ވަކި ކަންތައްތަކެއް ރައްޔިތުންނަށް ކޮށްދޭން ވައުދު ވެގެން. އެކަންކަން ފުއްދައިދިނުމަށް ޓަކައި ވެރިކަން ކުރާން. ނަމަކަށް ވެރިކަމެއް ކޮށްލާކަށް ނޫން،" އަސްލަމަށް ރައްދު ދެއްވާ ވަހީދު ވިދާޅުވި އެވެ.\nމެންބަރު އިމްތިޔާޒާއި ވަހީދަކީ އަބަދުވެސް ރައީސް ނަޝީދުގެ ދިފާއުގައި ވަރަށް ބޮޑަށް ވާހަކަފުޅު ދައްކަވާ ދެ ބޭފުޅުންނެވެ. މިހާރު އޮތް ހިޔާލުތަފާތުވުންތަކުގައި ވެސް ސަރުކާރަށް އެންމެ ފާޅުގައި ފާޑުވިދާޅުވެ ސާފުކޮށް ނަޝީދުގެ ފަޅި ނަންގަވައިގެން ތިއްބެވި މެންބަރުންގެ ތެރޭގައި އެ ދެ މެންބަރުން ހިމެނިވަޑައިގަންނަވަ އެވެ. އިންތި އާއި ވަހީދު ކުރެއްވި ޓްވީޓްތައް ރައީސް ނަޝީދު ވަނީ ރި-ޓްވީޓްވެސް ކުރައްވާފަ އެވެ.\nރައީސް ނަޝީދުގެ ކެމްޕޭން މެނޭޖަރު ކަން ވެސް ކުރައްވާފައިވާ އަދި ނަޝީދުގެ އަރިސް ބޭފުޅެއްގެ ގޮތުގައި ހުންނަވާ އަސްލަމް އަވަސްއަށް ވިދާޅުވީ އިދިކޮޅު ޕީޕީއެމްގެ އެހީތެރިކަން ހޯދައިގެން ސިޔާސީ މަސައްކަތް ކުރުމަކީ އެމްޑީޕީގެ ނިންމުމެއް ނޫން ކަމަށެވެ. އަދި އެމްޑީޕީއަށް ނިސްބަތްވާ ބޭފުޅަކު ރައީސުލްޖުމްހޫރިއްޔާގެ މަގާމުގައި ހުންނަވައިގެން ގާނޫނުއަސާސީއާ ގާނޫނުތަކާއި އެއްގޮތަށް ވެރިކަން ކުރައްވަމުން ގެންދަވަނިކޮށް ރައީސްގެ ޕާޓީން ބަޔަކު އެމަނިކުފާނާ ދެކޮޅަށް ތެދުވުމަކީ އޭނާ ތާއީދު ކުރައްވާނެ ކަމެއް ވެސް ނޫން ކަމަށެވެ.\n"ޕީޕީއެމާ ގުޅިގެން މަސައްކަތް ކުރެއްވުން އެއީ އަޅުގަނޑަށް އެނގިފައި އޮތް ގޮތުން ނަމަ ރައީސް ނަޝީދުގެ ހިޔާލެއް. އެއަށް ސީދާ އެއްޗެއް އަޅުގަނޑު ދަންނަވާކަށް ނެތިން. ސަބަބަކީ ރައީސް ނަޝީދު މަސައްކަތް ކުރައްވާނެ ގޮތް އެނގޭނީ އެމަނިކުފާނަށް. އެމްޑީޕީގެ ކަންކަން ނިންމާނީ އެމްޑީޕީގެ ކަމާ ގުޅުންހުރި ދިމާތަކަށް ހުށަހަޅައިގެން. އެމްޑީޕީން މި ދެންނެވި ގޮތަށް ނިންމުއް އަދި ނެތް،" އަސްލަމް ވިދާޅުވި އެވެ.\nއޭނާ ވިދާޅުވީ މިއަދުގެ ސަރުކާރަކީ ކޯލިޝަން ސަރުކާރެއް ކަމަށްވީ ނަމަވެސް ރައީސް ސޯލިހަކީ އެމްޑީޕީގެ ބޭފުޅަކަށް ވާތީ ސަރުކާރާ ގުޅިގެން ރައްޔިތުންނަށްޓަކައި އެމްޑީޕީއަށް ކޮށްދެވޭނެ ކަންތައްތަކެއް ހުންނާނެ ކަމަށެވެ. އެހެންކަމުން ސަރުކާރާ ދެކޮޅަށް އެމްޑީޕީގެ އެއްވެސް މެންބަރަކު ތެދުވެ ވާހަކަ ދައްކަންޖެހޭ ސަބަބެއް އަދި ނެތް ކަމަށެވެ.\nރައީސް ސޯލިހް ސަރުކާރު ހިންގަވާ ގޮތާ މެދު ހިތްހަމަޖެހިވަޑައިގަންނަވާތޯ ސުވާލު ކުރުމުން އަސްލަމް ވިދާޅުވީ ކޮވިޑާ ގުޅިގެން މުޅި ދުނިޔެ އާއި ރާއްޖެ ވެސް އިގްތިސޯދީ ކާރިސާއެއްގެ ތެރޭގައި އޮތް އިރު ރައީސް ސޯލިހްގެ ފަރާތްޕުޅުން ފެނިގެން ދަނީ ދަތި އުދަނގޫ މިވަގުތުގައި ވަރަށް ރަނގަޅަށް މެނޭޖު ކުރައްވާ މަންޒަރު ކަމަށެވެ. މިހާ އުދަނގޫ ވަގުތެއްގައި ސަރުކާރުގެ ކުރިމަތީގައި ވަރަށް ބޮޑެތި ގޮންޖެހުންތައް ހުންނާނެ ކަމަށާއި އެކަމަކު އެކަމުން އަރައިގަތުމަށް ރައީސް ސޯލިހް ގެންގުޅުއްވާ ޕްލޭނައި ވިސްނުން ރަނގަޅު ކަމަށެވެ.\nއަސްލަމް އިތުރަށް ވިދާޅުވީ ރައީސް ސޯލިހާއި ރައީސް ނަޝީދަކީ ގައުމަށް ވަރަށް މުހިއްމު ހިދުމަތްތަކެއް ކުރެއްވި ދެ ބޭފުޅުން ކަމަށެވެ. ރައީސް ސޯލިހާއި ރައީސް ނަޝީދަކީ ޒަމާންވީ ވަރަށް ގާތް ދެ ރަހްމަތްތެރިންނަަށް ވެފައި އާއިލީ ގޮތުން ވެސް ގުޅިފައި ތިއްބެވި ދެ ބޭފުޅުން ކަމަށްވާތީ އެ ދެ ބޭފުޅުންގެ ދެމެދުގައި މައްސަލައެއް އުޅޭނަމަ އެކަން ހައްލުކުރަން ޖެހޭ ކަމަށެވެ. އެއީ ގައުމާއި އެމްޑީޕީ އަށް ވެސް އެންމެ ރަނގަޅު ގޮތް ކަމަށް ވެސް ވިދާޅުވި އެވެ.\n"ރައީސް ސޯލިހް ވަނީ މަޖިލީހުގައި 25 އަހަރު އިންނަވައިގެން އިސްލާހީ މަސައްކަތްތަކުގައި އެމްޑީޕީއާއިއެކު ވަރަށް އިސް ދައުރެއް އަދާ ކުރައްވާފައި. އެމްޑީޕީއާއި ރައީސް ނަޝީދުގެ ސިޔާސީ މަސައްކަތްތަކަށް ވަރަށް ބޮޑު އެހީތެރިކަމަކާއި އެއްބާރުލުމެއް ދެއްވާފައި. ހަމައެގޮތަށް ރައީސް ނަޝީދަކީ އެމަނިކުފާނުގެ އަމިއްލަފުޅު އެތައް ކަމެއް ގުރުބާން ކުރެއްވުމަށް ފަހު މަގުތަކަށް ނުކުންނަވައިގެންނާއި ޖަލުގައި ވެސް އިންނަވައިގެން ދިވެހި ރައްޔިތުންނަށް އެތައް ހައްގުތަކެއް ކަށަވަރުކޮށްދެއްވި ބޭފުޅެއް. އެހެންކަމުން މި ދެ ބޭފުޅުން ގުޅިގެން ކުރިއަށް ދިއުން ނޫން ވަކި ހެޔޮ ގޮތެއް އަޅުގަނޑަކަށް ނުފެނޭ،" އަސްލަމް ވިދާޅުވި އެވެ.\nއެމްޑީޕީ ރައީސް މުހައްމަދު ނަޝީދު ރައްޔިތުންގެ މަޖިލިސް + ރައީސް އިބްރާހިމް މުހައްމަދު ސޯލިހު އިމްތިޔާޒު ފަހުމީ ނަޝީދަށް އަމާޒު ކުރި ހަމަލަ މުހައްމަދު އަސްލަމް\nވައްޑެގެ ތުހުމަތުތަކަށް އިއްސެގެ ރައްދެއް\nނަޝީދުގެ ގަރާރަށް ފިނި ތަރުހީބެއް


Ethah baehge samaalukan hoadhi R. meedhooge mi photo | Fainu Online\nއެތައްބައެއްގެ ސަމާލުކަން ލިބުނު ރ. މީދޫގެ މި ފޮޓޯ\nޢަބްދުލް ސަލާމް އިބްރާހީމް 1 ޖޫން 2020, ހޯމަ, 18:33\nރ. މީދޫއަކީ ހިތްގައިމު ސިފަތަކެއް ލިބިފައިވާ ރީތި ރަށެކެވެ. ޚާއްޞަކޮށް މީދޫގެ މަގުތަކުގެ ރީތިކަމާއި ތަރުތީބުކަމުގެ ވާހަކައަކީ އެރަށަށް ދަތުރުކުރާ ގިނަ ބަޔަކު ދައްކާ ވާހަކައެކެވެ. ތާރީޚީ ގޮތުންނާއި އެނޫންވެސް ގޮތްގޮތުން މީދޫއަކީ ގިނަބައެއްގެ ސަމާލުކަން ލިބިފައިވާ ރަށެކެވެ.\nނަމަވެސް މިފަހަރު ގިނަބައެއްގެ ސަމާލުކަން ހޯދީ ރ. މީދޫ ޞިއްޙީ މަރުކަޒުގެ މި ހިތްގައިމު މަންޒަރުންނެވެ.\nމީދޫ ޞިއްޙީ މަރުކަޒުގެ ގޯތިތެރޭގައި އިންދާފައިވާ ގަހެއްގައި އަޅާފައިވާ މާތަކާއި ފަތްތައް ހިތްގައިމު ރީނދޫ ކުލައެއްގައި ހުރި މަންޒަރެވެ. ގަހުގައި ރީނދޫކަން ގަދަކޮށް ހުރުމުގެ އިތުރަށް ގަސްދޮށްވެސް ވަނީ ހިތްގައިމު ރީނދޫ ކުލައިން ޖަރީވެފައެވެ.\nމީދޫ ޞިއްޙީ މަރުކަޒުގެ ގޯތޮތެރެ, ފޮޓޯ: މީސްމީޑިއާ\nގިނަބަޔަކު މިފޮޓޯތައް މީސްމީޑިޔާގައި ޝެއަރ ކުރަމުން، "އޯޓަމް ކަލަރސް އިން މީދޫ" މިހެން ލިޔެ ޝުއޫރު ފާޅުކޮށްފައިވެއެވެ. މިމަންޒަރު ޝެއަރ ކުރި ބައެއް ފަރާތްތަކުން ރީނދޫކަން ގަދަކޮަށްގެން އެކަން ކުރިއެއްކަމަކު، ހަމަ ހަޤީގަތުގައިވެސް މިމަންޒަރަކީ އޯޓަމްގެ ހިތްގައިމުކަން އިހުސާސްކުރެވޭ މަންޒަރެއްކަން އަމިއްލަ ލޮލުން ރ. މީދޫ ޞިއްޙީ މަރުކަޒުގެ މިމަންޒަރު ފެނުނު މީހެއްގެ ހައިސިއްޔަތުން ބުނެވިދާނެއެވެ. ހަޤީގަތުގައިވެސް ބޭރުގެ ބައެއް ޤައުމުތަކަށް އަންނަ އޯޓަމް އަކީ ހިތްގައިމު ކުލަތަކުން މަގުތައް ފުރާލާ ހިތަށް ފިނިކަން ލިބޭ މޫސުމެކެވެ.\nމިފޮޓޯއިން ފާހަގަވާ އެހެންކަމެއްވެސް އެބައޮތެވެ. އެއީ، މިގަސް އިންދާ ބަލަހައްޓަމުންދާ ހީވާގި ޓީމުން ރ. މީދޫ ޞިއްޙީ މަރުކަޒުގެ ގޯތިތެރެ މަލާމެލިން ޒީނަތްތެރިކޮށް ބޭއްވުމަށް ކޮށްފައިވާ ބުރަ މަސައްކަތެވެ. ޢިމާރާތުގެ މޫނުމަތި ޒީނަތްތެރި ކޮށްފައިވަނީ، ތަފާތު މާމެލާމެލީގެ ގަސްތަކުންނެވެ. ހަމަލޮލުން މި މަންޒަރު ފެނިފައިވާތީ، މިއީ ބަޔަކު ނުހަނު ފަރުވާ ބަހައްޓައިގެން ބަލަހައްޓާ ނަމޫނާ މަސައްކަތެއްކަން އިހުސާސް ކުރެވެއެވެ.\nގާގަނޑު އެފް.ސީ އާއި އެފް.ސީ މަޔޮނައިސްގެ އެކުވެރިކަމުގެ ފުޓްސަލް މެޗެއް\nރ. މީދޫގައި ހޯމްް ކަރަންޓީންގައި ހުރި މީހަކު ނިޔާވެއްޖެ\nމިރޭ ކުޅުނު އެކުވެރިކަމުގެ ފުޓްސަލް މެޗް މީދޫ ސްޕައިލެގްޒިއަރ ކާމިޔާބުކޮށްފި\nރ. މީދޫ ބުންވަރު އެފްސީއާއި ފައިނު ބައްދަލުކުރި މެޗް ފައިނު ކާމިޔާބުކޮށްފި\nތިމަންނަ3months ago\nހިތުން ފިލުވާލަން ދަތި ރަށެއް\nލަންޑަން3months ago\nމީ ހަަމަ ނަމޫނާ ރަށެއް\nއަހަންމަދު3months ago\nމީދޫ ހަމަ ތަފާތު\n90ރައްދު


Bullying | Mihaaru\nއަންހެނުންނަށް ގިނައިން ބުލީކުރަނީ އަންހެނުން\nއަންހެނުންނަށް ގިނައިން ބުލީކުރަނީ އަންހެނުން ކަމަށް ދިރާސާއެއްގައި ބުނެފި އެވެ.\nޒުވާން އަންހެން ގްރޫޕަކުން، އަނިޔާކޮށް، ބިރުދެއްކި ފަހުން ގެއްލިގެން ހޯދި އަންހެން ކުއްޖާ މިއަދު ފެނިއްޖެ އެވެ.\nކުޑަކުއްޖެއްގެ ދިރިއުޅުން ބަދަލުކޮށްލީ ބުޅަލެއް\nސްކޫލްތަކުގައި ކުދިންނަށް ބުލީ ކުރުމަކީ ވަރަށް އާންމުވެފައި އޮތް މައްސަލައެކެވެ. އެމެރިކާގެ އޮކްލަހޯމާގެ ސްކޫލެއްގެ ގްރޭޑް2ގައި ކިޔަވާ މެޑެން ހަމްފްރީސް، 7، ވެސް ބުލީގެ ޝިކާރައަކަށްވި އެވެ.\nބުލީއާ ގުޅޭ ގޮތުން ދަރިވަރުންނާއި ބެލެނިވެރިން ހޭލުންތެރިކުރުވަން، ކުޑަކުދިންގެ ހައްގުތައް ހިމާޔަތްކުރަން އުފައްދާފައިވާ ޖަމިއްޔާ، އާކުން ހާއްސަ ޕްރޮގްރާމެއް ހިންގަަން ނިންމައިފި އެވެ.\nއެންޓަނާ އަށް އެރި ކުއްޖާ ދެ މީހަކު ވެގެން ބާލައިފި\nށ. ފުނަދޫގައި ހުރި ދިރާގުގެ 280 ފޫޓުގެ ދިގު އެންޓަނާ އަށް އަރައި، ނުފައިބައި ހަތަރު ގަޑިއިރު ވަންދެން ހުރި 12 އަހަރުގެ ފިރިހެން ކުއްޖާ، ދެ މީހަކު ވެގެން ދާދި ދެންމެއަކު ބާލައިފި އެވެ.\nނާދިރު ބައްޔެއްގެ ސަބަބުން ސިފަ އައިބުވެފައިވާ ލިޒީ ވެލަސްކުއެޒް އަކީ ހިތްވަރުގަދަ މީހެކެވެ. ކިތަންމެ ބައްޔަސް އޭނާ ވެފައި ވަނީ އެހެން މީހުންނަށް ނަމޫނާއަކަށެވެ. އެހެން މީހުންނަށް އޭނާގެ ސަބަބުން ހިތްވަރު ލިބޭ މީހަކަށެވެ.\nބުލީކުރަމުން ދިޔަ ކުދިންތަކެއް ބަދަލުވި ހާދިސާއެއް\nހަނގާކުރުން ނުވަތަ ބުލީ ކުރުމަކީ ވަރަށް ގިނަ މުޖުތަމައުތަކުގައި ބޮޑުވެފައިވާ މައްސަލައެކެވެ. ފުރާވަރުގެ ކުދިންގެ މެދުގައި މި މައްސަލަ ވަކިން ބޮޑެވެ. މިކަމާ ގުޅުން ހުރި ހިތާމަވެރި ހާދިސާތައް ހިނގާފައި އެބަހުއްޓެވެ.


Ibu ge ufan rashaai3atholhaah furaavadaigenfi | Mihaaru\nއިބޫ ށ. އަތޮޅާއި ނ. އަތޮޅުގެ ބައެއް ރަށްތަކަށް ފުރާވަޑައިގަތުމަށް އެއާ ޓެކްސީގައި. - ފޮޓޯ: އެމްޑީޕީ\n13 ސެޕްޓެމްބަރ 2018 - 13:47 14 comments\nމި މަހުގެ 23 ގައި ބާއްވާ ރިޔާސީ އިންތިޚާބުގެ ކެމްޕެއިނަށް ޅ. އަތޮޅުގެ ހުރިހާ ރަށަކަށް އިބޫ ވަޑައިގަންނަވާއިރު، އއ. އަތޮޅާއި އދ. އަތޮޅުގެ އިތުރުން ކ. އަތޮޅުގެ ބައެއް ރަށްތަކަށް ވެސް ވަޑައިގަންނަވާނެ އެވެ. އެގޮތުން، އިބޫ އެންމެ ފުރަތަމަ ވަޑައިގަންނަވާނީ އއ. ތޮއްޑޫ އަށެވެ.\nތޮއްޑޫގެ އިތުރުން، އއ. ރަސްދު އާއި އއ. މަތިވެރިއަށް ވަޑައިގަންނަވާ އިރު، މިރޭ އދ. މާމިގިލީގައި އިދިކޮޅު ކޯލިޝަންގެ ބޮޑު ޖަލްސާއެއް ބާއްވާނެ އެވެ. މާދަމާ އިބޫ ވަޑައިގަތުމަށް ހަމަޖެހިފައިވަނީ އދ. ދިގުރަށަށާއި އދ. މަހިބަދޫއަށާއި އއ. ބޮޑުފުޅަދުއަށެވެ.\nއިބޫގެ އުފަން ރަށް ކަމުގައިވާ ޅ. ހިންނަވަރަށް މާދަމާ ހަވީރު ވަޑައިގަންނަވާއިރު، އޭގެ ކުރިން، ޅ. ކުރެންދޫގައި ތިބި އިދިކޮޅު ސަޕޯޓަރުންނާ ބައްދަލު ކުރައްވާނެ އެވެ. އަދި އިދިކޮޅު ކޯލިޝަންގެ ބޮޑު ޖަލްސާއެއް މާދަމާ ރޭ ހިންނަވަރުގައި ބޭއްވުމަށް ވަނީ ނިންމައިފަ އެވެ.\nމީގެއިތުރުން، ހޮނިހިރު ދުވަހު ޅ. އޮޅުވެލިފުއްޓާއި ކ. ގާފަރާއި ކ. ދިއްފުއްޓާއި ކ. ކާށިދޫ އާއި ޅ. ނައިފަރަށް ވަޑައިގަންނަވާނެ އެވެ. އަދި ނައިފަރުގައި ބޮޑު ޖަލްސާއެއް ބޭއްވުމަށް ވަނީ ހަމަޖެހިފަ އެވެ.\nރިޔާސީ އިންތިޚާބުގެ ކެމްޕޭނަށް އިބޫ 100 އަށް ވުރެ ގިނަ ރަށްތަކަށް ވަޑައިގެން، އިދިކޮޅު ސަޕޯޓަރުންނާ ވަނީ ބައްދަލު ކުރައްވައިފަ އެވެ. އިބޫ އެންމެ ފަހުން ވަޑައިގެންނެވީ ށ. އަތޮޅާއި ނ. އަތޮޅުގެ ބައެއް ރަށްތަކަށެވެ. އެ ރަށްތަކުގެ ގިނަ ބަޔަކު ނުކުމެ، އިބޫ އަށް ހޫނު މަރުހަބާއެއް ދެންނެވި އެވެ.\nއިތުރު ލިޔުންތައް އެމްޑީޕީ ކ. ދިއްފުށި އިދިކޮޅު ފަރާތްތައް ކ. އަތޮޅު އދ. މަހިބަދޫ އއ. އަތޮޅު ޅ. ނައިފަރު ޅ. އޮޅުވެލިފުށި ޅ. އަތޮޅު އދ. އަތޮޅު ރައީސް އިބްރާހިމް މުހައްމަދު ސޯލިހް ކ. ކާށިދޫ އދ. މާމިގިލި ޅ. ކުރެންދޫ ޅ. ހިންނަވަރު އއ. މަތިވެރި އއ. ރަސްދޫ


Dhiraagun Huwave mate 20 adhi 20 Pro ge pre order naganee - AO News Dhiraagun Huwave mate 20 adhi 20 Pro ge pre order naganee\nދިރާގުން ވާވޭ މޭޓް 20 އަދި 20 ޕްރޯގެ ޕްރީ އޯޑަރު ނަގަނީ\nވާވޭގެ އެންމެ ފަހުގެ ފްލެގްޝިޕް ފޯނު، ވާވޭ މޭޓް20 އަދި 20 ޕްރޯގެ ޕްރީ އޯޑަރަށް ހުޅުވާލައިފިކަމަށް ރާއްޖޭގެ މުވާސަލާތީ ޚިދުމަތް ދޭ އެންމެ ބޮޑޫ ކުންފުނި، ދިރާގުން ބުނެފިއެވެ .\nދިރާގު މެދުވެރިކޮށް ފޯނު ގަންނަ ފަރާތްތަކަށް ހަމަސްވަންދެން ފަސް ޖީބީގެ ހިލޭ އިންޓަނެޓު ޑޭޓާ ލިބޭިއިރު، ޕްރީ އޯޑަރު ނަގާނީ ލިމިޓެޑުކޮށް، ފަސްޓް ކަމް ފަސްޓް ސާވް ބޭސިސް އިން ކަމަށް އެކުންފުނިން ބުނެއެވެ .\nދިރާގުން ބުނި ގޮތުގައި އެ ދެ ފޯނަށް މިއަދުން ފެށިގެން އެ ކުންފުނީގެ ވެބްސައިޓް މެދުވެރިކޮށް ޕްރީ އޯޑަރު ބަލައިގަންނާނެ އެވެ. އަދި މި ފޯނަށް ފައިސާ ދެއްކުމަށް ގިނަ ގޮތްތަކެއް ދިރާގުން ވަނީ އެ ކުންފުނީގެ ކަސްޓަމަރުންނަށް މަގުފަހިކޮށްދީފަ އެވެ.\nވާވޭ މޭޓްް 20، 128 ޖީބީގެ ފޯނަކަށް އެޑްވާންސް ޕޭމެންޓުގެ ގޮތުގައި ދައްކަން ޖެހެނީ 2999 ރުފިޔާ އެވެ. މަހަކަށް ދައްކަންޖެހެނީ 988 ރުފިޔާ އެވެ.\nދިރާގު ޕޯސްޓުޕެއިޑް ކަސްޓަމަރުން މޭޓް 20 ޕްރޯ، 128 ޖީބީގެ ފޯނަކަށް އެޑްވާންސް ޕޭމެންޓުގެ ގޮތުގައި ދައްކަން ޖެހެނީ 2999 ރުފިޔާ އެވެ. މަންތްލީ އިންސްޓޯލްމެންޓުގެ ގޮތުގައި 1148 ރުފިޔާއެވެ.\nޕްރީޕެއިޑް ކަސްޓަމަރުންނަށްވެސް ޕްރީ އޯޑަރު ދީގެން ފޯނު ގަތުމުގެ ފުރުސަތު ވަނީ ހުޅުވާލައިފައެވެ. އެގޮތުން މޭޓް 20 އަށް އެޑްވާންސް ޕޭމެންޓުގެ ގޮތުގައި 10،999 ރުފިޔާ އަދި މެޓް 20 ޕްރޯ އަށް 15،999 ރުފިޔާ ދައްކަން ޖެހެއެވެ.\nދިރާގުން ބުނީ ޕްރީ އޯޑަރަށް ފޯނު ގަންނަ ކަސްޓަމަރުންނަށް ހިލޭ ހަދިޔާއެއްގެ ގޮތުގައި ފްލިޕް ކަވަރެއް އަދި މެޓް 20 ޕްރޯ ގަންނަ ކަސްޓަމަރުންނަށް ފްލިޕް ކަވަރާއެކު ވަޔަލަސް ޗާޖަރެއް ދޭނެ ކަމަށެވެ. މި ހަދިޔާތައް ދޭނީ ސްޓޮކް ހުސްވަންދެން ކަމަށް ދިރާގުން ބުނެއެވެ.\nވާވޭ މޭޓް 20 ސީރީޒްގައި ދުނިޔޭގެ އެންމެ ފުރަތަމަ 7އެންއެމް މޮބައިލް އޭއައި ޗިޕްސެޓް ހިމަނާފައިވާއިރު މި ފޯނުގައި އަލްޓްރާ ވައިޑް ތިން ކެމެރާ ލެންސް ހިމެނެއެވެ. އަލަށް ތައާރަފްކުރި ވާވޭ މޭޓް 20 އާއި ވާވޭ މޭޓް 20 ޕްރޯ އަކީ މަތީ ފެންވަރުގެ ޓެކްނޮލޮޖީ ބޭނުންކޮށްގެން ބޮޑު ސްކްރީނަކާ އެކު ޑިޒައިން ކޮށްފައިވާ ފޯނެކެވެ.\nދިރާގު މޯލްޑިވްސް ރޯޑްރޭހަށް ބައިނަލްއަޤްވާމީ ފަޚުރުވެރި އެވޯޑެއް\nދިރާގާއި ވިމެން އިންޓެކް މޯލްޑިވްސް އިން ފުވައްމުލަކުގައި ހިންގި “ގަރލްސް ޓު ކޯޑް’ ޕްރޮގްރާމް ނިންމާލައިފި\nދިރާގުގެ އިންޓަނެޓް ޚިދުމަތަށް ބުރޫ އަރައިފި\nވިއްސާރައިގައި ވެސް ދިރާގު ދޮށުގައި އައިފޯން ގަންނަން ކިއު ހަދާލައިފި


France ge riyaasee inthikhaabah Muslimeh | Mihaaru\nދުނިޔެ / ފްރާންސް\nފަރަންސޭސި ރިޔާސީ އިންތިހާބަށް މުސްލިމެއް\nޔޫނިއަން އޮފް ފްރެންޗް މުސްލިމް ޑިމޮކްރޭޓްސްގެ ރައީސް ނަޖީބް އަޒްރުގީ\n22 ނޮވެމްބަރ 2021 - 15:39\nއަންނަ އަހަރުގެ އެޕްރީލް މަހުގެ ތެރޭގައި ފަރަންސޭސި ވިލާތުގައި އޮންނަ ރިޔާސީ އިންތިހާބުގައި ވާދަކުރެއްވުމަށް، އެ ގައުމުގެ މުސްލިމުންގެ ޕާޓީ، ޔޫނިއަން އޮފް ފްރެންޗް މުސްލިމް ޑިމޮކްރޭޓްސްގެ ރައީސް ނަޖީބް އަޒްރުގީ ކުރިމަތިލައްވައިފި އެވެ.\nއިންތިހާބަށް ކުރިމަތިލުމުގެ ލިޔުންތައް، އިންތިހާބާ ބެހޭ އިދާރާ އަށް ހުށަހެޅުއްވުމަށް ފަހު އޭނާ ވިދާޅުވީ، ރިޔާސީ އިންތިހާބުގައި ވާދަކުރައްވަން ނިންމެވީ، ފަރަންސޭސި ވިލާތުގެ މުސްލިމުންނަށް ކުރިމަތިވާ ނަފްރަތާއި ދެކޮޅުވެރިކަން ހުއްޓުވުމުގެ ގޮތުން ކަމަށެވެ. އޭނާ ރައީސް ކަމަށް ކުރިމަތިލެއްވި އިރު، އެ ގައުމުގެ މިހާރުގެ ރައީސް އިމަނުއްލެ މެކްރޯން ވެސް ވަނީ އިންތިހާބުގައި ވާދަކުރައްވާނެ ކަމަށް ވިދާޅުވެފަ އެވެ.\nއޭނާ ވިދާޅުވި ގޮތުގައި ފަރަންސޭސި ވިލާތުގެ ރައްޔިތުންގެ ތެރޭގައި ހިމެނޭ މުސްލިމުންނާ މެދު ނަފްރަތާއި ރުޅިވެރިކަން އުފެއްދުމަށް ހިންގާ ހަރަކާތްތައް އަދިވެސް ދަނީ އިތުރުވަމުންނެވެ. އެކަން ހައްލުކުރެވޭނީ، މުސްލިމުންގެ އަޑު މިހާރަށް ވުރެ ފާޅުކަން ބޮޑު ގޮތެއްގައި އިއްވައިގެން ކަމަށް ވެސް އޭނާ ވިދާޅުވި އެވެ.\nނަޖީބްގެ ޕާޓީން ދެކޭ ގޮތުގައި މުސްލިމުންނާ މެދު ނަފްރަތު އުފެއްދުމުގެ މައްސަލަ އަށް އޮތް ހަމައެކަނި ހައްލަކީ، އަނިޔާ ލިބޭ މީހުންނާއި މުސްލިމުންގެ އިތުރުން، ނިކަމެތި ހާލަތުގައި ތިބި ފަރަންސޭސި ރައްޔިތުންގެ އަޑު އިއްވުމަށްޓަކައި، ނަޖީބު އިންތިހާބުގައި ވާދަކުރެއްވުމެވެ.\nއިންތިހާބަށް ކުރިމަތިލެއްވުމަށް ފަހު ނަޖީބު ވިދާޅުވީ ފަރަންސޭސި މުޖްތަމައުން އަނިޔާވެރިކަން ނައްތައިލުމަށް ވުރެ މުހިންމު ކަމެއް މިހާރު އެ ގައުމަށް ނެތް ކަމަށެވެ.\n"މުސްލިމުންނަކީ ފަރަންސޭސި ވިލާތުގައި އުޅޭ އަދުއްވުންތަކެއް ކަމަށް ގިންތިކޮށް، ދީނީ އާ ހަނގުރާމައެއްގެ ހުޅުގަނޑު ބަޔަކު ރޯކުރަމުން ދާ ވަގުތެއްގައި، މުސްލިމުން ކުރިމަތިލާން ޖެހިފައިވާ އަނިޔާތައް ނިމުމަކަށް ގެނައުމަށް އޮތް ހައްލަކީ އަޅުގަނޑު،" ނަޖީބު އާންމު ކުރެއްވި ވީޑިއޯ މެސެޖެއްގައި ވިދާޅުވި އެވެ.\n"އަޅުގަނޑު މިކަމަށް މި ކުރިމަތިލީ، އިސްލާމް ދީނުގެ ހަގީގަތް އޮޅުވައިލުމަށް ކުރާ މަސައްކަތާ ދެކޮޅަށް. އަދި މި ގައުމުގެ ހުރިހާ ރައްޔިތުންނަށް ކުރިމަތިވެފައިވާ ހަގީގީ މައްސަލަތަކަށް ހައްލެއް ހޯދައިދިނުމަށް."\nފަރަންސޭސި ރައީސްގެ މަގާމަށް ކުރިމަތިލެއްވިޔަސް، އެލީޒޭ ގަނޑުވަރަށް ވަދެވަޑައިގަތުމަށްޓަކައި ނަޖީބު ކަޑައްތު ކުރައްވަން އޮތީ ވަރަށް އުނދަގޫ ރާސްތާއެކެވެ. ފަރަންސޭސި ގާނޫނު ބުނާ ގޮތުން، ރިޔާސީ އިންތިހާބަށް ކުރިމަތިލާ މީހުންގެ ތެރެއިން ކެންޑިޑޭޓުންގެ ގޮތުގައި ގަބޫލުކުރެވޭނީ، އެ ގައުމުގެ އިންތިޚާބީ ދާއިރާތަކުގެ ތެރެއިން 30 ދާއިރާއެއްގެ، ކައުންސިލްތަކުގެ މަދުވެގެން 500 މެންބަރުންގެ ތާއީދާ އެކުގައި ހުށަހެޅުމުންނެވެ.\nއުމުރުން 42 އަހަރުގެ ނަޖީބަކީ މޮރޮކޯ ދަރިކޮޅުގެ ބޭފުޅެކެވެ. ކޮމިޔުނިކޭޝަން އިންޖިނޭރެއްގެ ގޮތުގައި މަސައްކަތް ކުރައްވާ ނަޖީބު ފަރަންސޭސި ރައީސް ކަމަށް ކުރިމަތިލައްވާފައިވާ އިރު، އޭނާގެ ޕާޓީ އުފެއްދީވެސް، މުސްލިމުންނާ މެދު ހިންގާ ނަފްރަތުގެ ހަރަކާތްތަކާ ދެކޮޅު ހެދުމުގެ ގޮތުންނެވެ.\nއެގޮތުން އޭނާ ޕާޓީން އެންމެ ބޮޑަށް މަސައްކަތް ކުރަމުން އަންނަނީ، ފަރަންސޭސި ވިލާތުގެ ސްކޫލްތަކުގައި ބުރުގާ އެޅުން މަނާކޮށްފައި އޮތް އޮތުމާ ދެކޮޅަށެވެ. އޭގެ އިތުރުން އެ ގައުމުގައި ވަޒަންވެރިވެގެން އުޅޭ ބިދޭސީންނަށް، ލޯކަލް އިންތިހާބުތަކުގައި ވޯޓުލުމުގެ ހައްގު ހޯދައިދިނުމަށް ވެސް އެ ޕާޓީން ވަކާލާތު ކުރެ އެވެ.\nމާތްﷲ ތިބާއަށް ކާމިޔާބު ދެއްވާށި. ފްރާންސްގަ އުޅޭ މުސްލިމުންނަށް ނަސްރާއި ކާމިޔާބު މިންވަރުކުރައްވާށި އާމީން.\nބުރޯ ހޮވިއްޖެިޔާ ރަގަޅު. އެކަމަކު ފުރާސް އަކި މުސްލިމުންނާ އެއްމެދެކޮޅު ގައުމު ޔޫރަޕްގަ އޮތް\nނަޖީބަށް ކާމިޔާބަށް އެދެން.\nސާބަހޭ ބްރޯ.ގުޑް ލަކް.